পিরিয়ড সংক্রান্ত মিথগুলির মধ্যে আদৌ কি কোনও সত্যতা আছে? - How true are period related myths? | ফেমিনা বাংলা\nপিরিয়ড সংক্রান্ত মিথগুলির মধ্যে আদৌ কি কোনও সত্যতা আছে?\nহ্যাঁ, এ কথা একশো ভাগ সত্যি যে এ দেশের মেয়েরা আগের চেয়ে অনেকটাই এগিয়েছেন। কিন্তু পিরিয়ডের মতো একটা অতি সাধারণ শারীরবৃত্তীয় প্রক্রিয়া নিয়ে এখনও অজস্র ছুঁৎমার্গ আছে। যতই সোনম কাপুর আহুজার মতো অজস্র বলিউড সেলেব্রিটি এ বিষয়ে প্রকাশ্যে আলোচনা করুন না কেন, পিরিয়ডের সময়কার শারীরিক সুবিধে-অসুবিধে নিয়ে আলোচনাকে উৎসাহের চোখে দেখা হয় না। উলটে আরও অজস্র বিধিনিষেধ চাপিয়ে দেওয়া হয়। তার মধ্যে আদৌ কোনও বৈজ্ঞানিক ভিত্তি আছে কী? আসুন, জেনে নেওয়া যাক।\nপিরিয়ড চলছে মানেই কি আপনি অশুচি?\n‘শুচি’ আর ‘অশুচি’র মধ্যেকার সীমারেখাটা খুব আপেক্ষিক। পুরুষতন্ত্র ও ব্রাহ্মণ্যবাদ মনে করে এসেছে যে রজস্বলা নারীর মন্দিরে প্রবেশ নিষিদ্ধ, ভারতের অনেক প্রদেশে তো এই ক’টাদিন মেয়েরা রান্নাঘরে ঢুকতে বা খাবার পরিবেশনের মতো কাজও করতে পারেন না। নিষিদ্ধ গাছে জল দেওয়া বা ঘি-আচারের মতো দীর্ঘদিন রেখে খাওয়া হয় এমন সব বস্তুতে হাত দেওয়াও। অশুচি নারীর ছোঁয়ায় সেগুলি নষ্ট হয়ে যাবে, এমনটাই মনে করা হয়। কিন্তু এ সবের কোনও বৈজ্ঞানিক ভিত্তি নেই। যদি পরিচ্ছন্ন জীবনযাপন করেন, তা হলে কোনওটির ক্ষেত্রেই কোনও বাধা নেই।\nকোনও নির্দিষ্ট খাবার থেকে দূরে থাকার দরকার আছে কী?\nকোনও কোনও প্রদেশে রজস্বলা মেয়েদের টকজাতীয় খাবার খেতে দেওয়া হয় না, বলা হয় যে তার ফলে বাধাপ্রাপ্ত হয় ঋতুস্রাব। সেই সঙ্গে নিষেধাজ্ঞা থাকে শারীরিক পরিশ্রমের উপরেও। তবে এই ধরনের চিন্তাভাবনারও কোনও বৈজ্ঞানিক ভিত্তি নেই। যা ইচ্ছে খেতে পারেন, ব্যায়ামও করা যায়। ব্যায়াম করলে বরং অতিরিক্ত স্রাব বা কোমরে ব্যথার মতো সমস্যা নিয়ন্ত্রণে থাকে। তবে পাবলিক পুলে সাঁতার কাটাটা এড়িয়ে চলতে পারেন, কারণ কোনও কারণে ন্যাপকিন লিক করলে বিচ্ছিরি পরিস্থিতি হবে।\nপিরিয়ড চলাকালীন যৌনতার উপর কোনও বিধিনিষেধ থাকে?\nনা, থাকে না। পিরিয়ড কোনও অসুস্থতা নয় এবং ঋতুমতী নারীর ছোঁয়ায় পুরুষের দেহও অপবিত্র হয়ে যায় না। তাই দু’জন পার্টনারের সম্মতি থাকলে স্বচ্ছন্দে সহবাস করতে পারেন। তবে পরিচ্ছন্নতার দিকটা অবশ্যই খেয়ালে রাখবেন।\nট্যাম্পন ব্যবহার করা কতটা নিরাপদ?\nযেহেতু ট্যাম্পনের বহুল ব্যবহার এখনও প্রচলিত হয়নি এদেশে, তাই তা নিয়ে অজস্র মিথ প্রচলিত আছে আমাদের সমাজে। ট্যাম্পন সম্পর্কে ভালোভাবে জেনে নিয়ে তবেই তা ব্যবহার করার কথা ভাবতে পারেন। ট্যাম্পন সঠিকভাবে ব্যবহার করতে পারলে বুঝতে পারবেন যে সেটি খুবই আরামদায়ক। কিন্তু আগে থেকে একবার ডাক্তারের সঙ্গে কথা বলে নেবেন। তবে অবিবাহিতা মেয়েদের ট্যাম্পন ব্যবহার না করার পিছনে যে সব কারণ দেখানো হয়, সেগুলি মোটের উপর যুক্তিহীন।\nপরের স্টোরি : কোল্ড ড্রিঙ্ক খেতে খুব ভালোবাসেন? নিজের অজান্তেই বিপদ ডেকে আনছেন


Indian Army Recruitment: Indian Army SSC Application Out, Engineering Graduates can Apply| ভারতীয় সেনার শূন্যপদে প্রচুর ছেলে-মেয়ে নিয়োগ, কীভাবে করবেন আবেদন? জেনে নিন বিস্তারিত...– News18 Bangla\nJOB INDIAN ARMY SSC APPLICATION OUT ENGINEERING GRADUATES CAN APPLY SDG\nIndian Army Recruitment: ভারতীয় সেনার শূন্যপদে প্রচুর ছেলে-মেয়ে নিয়োগ, কীভাবে করবেন আবেদন? জেনে নিন বিস্তারিত...\nভারতীয় সেনার শূন্যপদে প্রচুর ছেলে-মেয়ে নিয়োগ। ফাইল ছবি।\nআবেদন জানাতে হলে যোগ্য প্রার্থীদের ২৩ জুন বা তার আগে অফিসিয়াল পোর্টাল joinindianarmy.nic.in-এ লগ ইন করতে হবে।\nLast Updated : May 27, 2021, 19:31 IST\n#নয়াদিল্লি: এ বার শর্ট সার্ভিস কমিশন (SSC) অফিসার পদে নিয়োগ প্রক্রিয়া শুরু করল ভারতীয় সেনাবাহিনী। অবিবাহিত পুরুষ ও মহিলা ইঞ্জিনিয়ারিং স্নাতকরা এই পদের জন্য আবেদন করতে পারবেন। আবেদন জানাতে হলে যোগ্য প্রার্থীদের ২৩ জুন বা তার আগে অফিসিয়াল পোর্টাল joinindianarmy.nic.in-এ লগ ইন করতে হবে।\nএই নিয়োগে পুরুষ প্রার্থীদের জন্য মোট ১৭৫টি শূন্যপদ এবং মহিলা প্রার্থীদের ১৪টি শূন্যপদ ঘোষণা করা হয়েছে। কোর্সটি ২০২১ সালের অক্টোবরে চেন্নাইয়ের অফিসার্স ট্রেনিং একাডেমিতে (OTA) শুরু হবে।\nSSC অফিসার পদের জন্য যোগ্যতা:\nশিক্ষাগত যোগ্যতা: এই পদে আবেদনের জন্য চাকরিপ্রার্থীর একটি BTech ডিগ্রি থাকতে হবে। আবেদনকারীদের নির্দিষ্ট বিভাগে ন্যূনতম ৫৫ শতাংশ নম্বর থাকতে হবে। ইঞ্জিনিয়ারিং ডিগ্রি কোর্সের চূড়ান্ত বর্ষে থাকা প্রার্থীরাও আবেদন করতে পারবেন।\nবয়স সীমা: আবেদনকারীদের ন্যূনতম বয়স হবে ২০ বছর। ১ অক্টোবর, ২০২১ সালের মধ্যে ২৭ বছরের বেশি বয়স হওয়া যাবে না।\nপ্রার্থীরা আবেদনের জন্য এই সহজ পদক্ষেপগুলি অনুসরণ করতে পারেন:\nস্টেপ ১: joinindianarmy.nic.in-এ ভারতীয় সেনাবাহিনীর অফিসিয়াল পোর্টালটি খুলুন\nস্টেপ ২: হোমপেজে, ‘Officer Selection’ এর অধীনে ‘Officer Entry Apply/Login’ ট্যাবে ক্লিক করুন\nস্টেপ ৩: আপনাকে একটি নতুন পৃষ্ঠায় নিয়ে যাওয়া হবে যেখানে আপনাকে ‘Registration’-এ ক্লিক করতে হবে\nস্টেপ ৪: সমস্ত প্রয়োজনীয় বিবরণ পূরণ করুন এবং নিজেকে রেজিস্টার করুন। রেজিস্ট্রেশন হয়ে গেলে, আবেদন লিঙ্কে (Application link) যান।\nস্টেপ ৫: ‘Officers Selection’- ‘যোগ্যতা’-এর একটি নতুন পৃষ্ঠা খুলবে\nস্টেপ ৬: শর্ট সার্ভিস কমিশন কারিগরি কোর্সের বিপরীতে প্রদর্শিত ‘Apply’’-এ ক্লিক করুন এবং আবেদন ফর্মটি সম্পূর্ণ করুন\nস্টেপ ৭: আপনি যে বিবরণ উল্লেখ করেছেন সেগুলির পূর্বরূপ দেখুন এবং আবেদনপত্রটি জমা দিন। এছাড়াও রেফারেন্সের জন্য এর একটি কপি ডাউনলোড করুন।\nপরীক্ষার্থীরা প্রশিক্ষণের সময়কালে মাসে ৫৬,১০০ টাকা করে স্টাইপেন্ড পাবেন।\nসকল আবেদনকারীদের পরীক্ষায় প্রাপ্ত নম্বরগুলির ভিত্তিতে সাক্ষাৎকারের জন্য তালিকাভুক্ত করা হবে। সাক্ষাৎকার রাউন্ডে যাঁরা উত্তীর্ণ হবেন, তাঁদের স্বাস্থ্য পরীক্ষা করা হবে। SSB কর্তৃক স্বাস্থ্যগতভাবে ফিট ঘোষিত আবেদনকারীরা চেন্নাইয়ের অফিসার্স ট্রেনিং একাডেমিতে (OTA) ৪৯ সপ্তাহ প্রশিক্ষণ নেওয়ার সুযোগ পাবেন। প্রার্থীদের পরবর্তীকালে শর্ট সার্ভিস কমিশনের প্রাথমিক পর্যায়ে ১০ বছরের জন্য নিয়োগ দেওয়া হবে যা পরে ৪ বছরের জন্য বাড়ানো যেতে পারে।\nFirst published: May 27, 2021, 19:31 IST


বিএনপি করোনায় আক্রান্ত, মাঠে নামার মেরুদণ্ড নেই : ডা. জাফরুল্লাহ\nপ্রকাশিত : অক্টোবর ০২, ২০২০, ১৯:৩৯\nবিএনপিকে আবারও রাজপথে নামার আহ্বান জানিয়ে গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী বলেছেন, ‘বিএনপি করোনায় আক্রান্ত, মাঠে নামার মেরুদণ্ড তাদের নেই।’ এ সময় ক্ষমতাসীন আওয়ামী লীগকেও করোনায় আক্রান্ত বলে মন্তব্য করেন তিনি।\nড. জাফরুল্লাহ বলেন, ‘সরকার ও বিএনপি উভয়েই বর্তমানে করোনায় আক্রান্ত। সরকার করোনায় আক্রান্ত ধর্ষণ আর দুর্নীতিতে। আর বিএনপি করোনায় আক্রান্ত মাজাভাঙা রাজনীতিতে। এই করোনা থেকে সবাইকে বের হয়ে আসতে হবে।’\nশুক্রবার (২ অপ্টোবর) জাতীয় প্রেসক্লাবে ধর্ষণের বিরুদ্ধে গণতন্ত্র ফোরামের মানববন্ধনে এসব কথা বলেন জাফরুল্লাহ চৌধুরী।\nতিনি বলেন, ‘বিএনপি এতটাই করোনাগ্রস্ত যে তারা রাস্তায় নামতে পারে না। বর্তমানে প্রতিটি ক্ষেত্রেই আমাদের জাতি চরম দুর্দশায় আছে। এ থেকে মুক্তির একটাই পথ আমি দেখি, আমাদের সবাইকে রাস্তায় নামতে হবে।’\nএ সময় বিএনপি চেয়ারপারসন বেগম খালেদা জিয়াকে বিদেশে নিয়ে চিকিৎসা দেওয়ারও আহ্বান জানান গণস্বাস্থ্যের ট্রাস্টি। তিনি বলেন, ‘দেশে যেভাবে ধর্ষণ আর গণধর্ষণ করছে ছাত্রলীগের ছেলেরা, তাতে এ দেশের মা-বোনেরা আর শান্তিতে থাকতে পারছে না। কোথাও শান্তিতে বের হবে, তারও উপায় নেই। অন্যদিকে দুর্নীতি যেভাবে ছড়িয়েছে তাতেও সাধারণ মানুষের আর বাঁচার উপায় নেই।’\nদেশে সুশাসন থাকলে ছাত্রলীগের নেতাকর্মীরা সারাদেশে এভাবে ধর্ষণ-গণধর্ষণের মহোৎসব চালাতে পারতো না বলেও দাবি করেন ডা. জাফরুল্লাহ।\nসরকার প্রধানের উদ্দেশে তিনি বলেন, ‘এনাফ ইজ এনাফ। আর না। এবার ক্ষমতা ছাড়েন। অনেক হয়েছে। এভাবে দেশ চলতে পারে না। কোথাও কেউ শান্তিতে নেই।’\nদ্রব্যমূল্যের ঊর্ধ্বগতির প্রসঙ্গ টেনে ডা. জাফরুল্লাহ বলেন, ‘পেঁয়াজ নিয়ে তেলেসমাতি খেলছে সরকার। আগেই ব্যবস্থা নিলে এ রকম পেঁয়াজকাণ্ড হতো না।’\n‘ভারতনীতি পরিহার করতে হবে। নিজের উৎপাদন বাড়ানো এবং অন্যান্য দেশের পেঁয়াজ আনতে হবে। তাহলে ভারতও বাংলাদেশকে নিয়ে এভাবে খেলতে পারবে না’ যোগ করেন তিনি।\nআয়োজক সংগঠনের সহ-সভাপতি আলহাজ্ব খলিলুর রহমান ইব্রাহিমের সভাপতিত্বে এবং সাধারণ সম্পাদক ইসমাইল হোসেন সিরাজীর সঞ্চালনায় মানববন্ধনে বিএনপি চেয়ারপারসনের উপদেষ্টা আব্দুস সালাম, তাঁতী দলের কেন্দ্রীয় আহ্বায়ক আবুল কালাম আজাদ ও ঢাকা মহানগর দক্ষিণ বিএনপির সহ-সভাপতি ফরিদ উদ্দিন আহমেদ প্রমুখ উপস্থিত ছিলেন।


ধানমন্ডির বাসায় ফেরেননি মুরাদ, গেলেন কোথায়?\nসোমবার, ০৪ Jul ২০২২, ০৮:৫২ অপরাহ্ন\nUpdate Time : December, 12, 2021, 10:32 pm\nঅবশেষে আজ বিকেলে কানাডার পর দুবাইয়ে ঢুকতে চেয়ে ব্যর্থ হয়ে দেশে ফিরে এসেছেন তথ্য প্রতিমন্ত্রীর পদ হারানো ডা. মুরাদ হাসান। শাহজালাল আন্তর্জাতিক বিমানবন্দরে আনুষ্ঠানিকতা শেষে একটি প্রাইভেটকারযোগে বিমানবন্দর থেকে বেরিয়ে যান তিনি। কিন্তু মুরাদ হাসান তার বর্তমান ঠিকানা রাজধানীর ধানমন্ডির বাড়িতে যাননি তিনি। ধানমন্ডির নতুন ১৫ নম্বর রোডের এই বাড়িতেই সপরিবারে বসবাস করেন মুরাদ হাসান।\nএর আগে আজ রবিবার ১২ ডিসেম্বর বিকেল ৫টার দিকে এমিরেটস এয়ারলাইন্সের ইকে-৫৮৬ নম্বর ফ্লাইটে শাহজালাল আন্তর্জাতিক বিমানবন্দরে পৌঁছান মুরাদ হাসান। বিমানবন্দর থেকে একটি সূত্র জানায়, বিমানবন্দরে নিয়মমাফিক কাজ শেষ করে সন্ধ্যা ছয়টার দিকে একটি প্রাইভেটকারে চড়ে বেরিয়ে যান তিনি।\nসূত্র আরও জানায়, মুরাদ হাসান বিমানবন্দরের ভিআইপি গেটের সামনে এলেও সাংবাদিকদের দেখে ভেতরে চলে যান এবং বিমানবন্দরের ভেতর দিয়ে অভ্যন্তরীণ টার্মিনালে যান। সেখানে বাইরে তার জন্য হোন্ডা সিআরভি ব্র্যান্ডের একটি গাড়ি প্রস্তুত ছিল। দেশে ফেরার সময় মুরাদ হাসানের পরনে ছিল নীল রঙের জিন্স প্যান্ট ও হুডি জ্যাকেট। মাথা ও মুখ ঢেকে গাড়িতে চড়েন মুরাদ তিনি।\nএদিকে ধানমন্ডির বাড়ির নিরাপত্তাকর্মী মো. সুমন আলী সন্ধ্যা ৭টার দিকে বলেন, স্যার বাংলাদেশে এসেছেন জানতে পেরেছি। তবে তিনি বাসায় এখনও আসেননি। বাসায় তার পরিবারের সদস্যরা আছেন।এ সময় নিরাপত্তাকর্মী আরও জানান, গত সপ্তাহের সোমবার ধানমন্ডির বাসা থেকে তিনি বেরিয়ে যান। তারপর আর বাসায় ফেরেননি।


রোহিঙ্গা’রা বাংলাদেশের নাগরিক-অং সাং সুচি : প্রতিক্রিয়া ব্লগ | আমাদের কথা\nআমাদের কথা কি সাইনআপ/সাইনইন প্রথম পাতা - কথার গতিপথ - রোহিঙ্গা’রা বাংলাদেশের নাগরিক-অং সাং সুচি : প্রতিক্রিয়া ব্লগ আমাদের কথা খুঁজে নিন\nদীর্ঘদিন যাবৎ রোহিঙ্গা ইস্যুতে মুখে কুলুপ এঁটে থাকলেও শেষ পর্যন্ত মুখ খুলেছেন মিয়ানমারের নোবেলজয়ী গণতন্ত্রপন্থী নেত্রী অং সাং সুচি। তিনি জানিয়েছেন যে, দুটি পক্ষের মধ্যকার বিবাদমান পরিস্থিতি চলাকালে কারো পক্ষ অবলম্বন করে পরিস্থিতিকে ঘোলাটে করতে চাননি বলেই তিনি এতদিন কোনো মন্তব্য করেন নি। কিন্তু পরিস্থিতির প্রেক্ষাপটে মন্তব্যা না করে আর থাকা যায় না।\nএ সময় তিনি আরো জানান, রোহিঙ্গা ইস্যুটি বাংলাদেশ ও মিয়ানমারের যৌথ সমস্যা। একদিকে বাংলাদেশ বলছে, রোহিঙ্গারা মিয়ানমার থেকে এসেছে। আর অন্যদিকে মিয়ানমার বলছে, রোহিঙ্গারা বাংলাদেশ থেকেই মিয়ানমারে ঢুকেছে। তারা মিয়ানমারের নাগরিক নয়।\nএদিকে সুচি’র এই বক্তব্যের তীব্র বিরোধিতা করেছে বাংলাদেশ সরকার। নোবেলজয়ী নেত্রীর এহেন আচরণ ও বক্তব্য হতবাক করেছে সাধারণ মানুষকেও।\nউল্লেখ্য এর আগে দেশের অস্থিতিশীল অবস্থায় বিদেশ ভ্রমণে মগ্ন থেকেও সমালোচিত হয়েছিলেন এই নেত্রী। তো, আপনার কি প্রতিক্রিয়া?\nরোহিঙ্গা- রোহিঙ্গা- রোহিঙ্গা (২)\nকত পয়সা খাইয়া ভূমিদস্যুর পত্রিকা কালের কন্ঠ মুসলিম রোহিঙ্গারাদের বিরুদ্ধে এই সময় বিশাদগারমূলক খবর প্রচার করছে। (১৯)\nরোহিঙ্গা জঙ্গি সংগঠন!?!!!?! (৬)\nরোহিঙ্গা ও বাংলাদেশ (১)\nরোহিঙ্গা মুসলমানদের বিরুদ্ধে গণহত্যার চিত্র ক্রমেই ফাঁস হচ্ছে (৪)\nপ্রসংগ: রোহিঙ্গা পরিস্থিতি (৫)\nআজো মৃত্যুর মুখে ঠেলে দেয়া হলো অসংখ্য অসহায় রোহিঙ্গা নারী-শিশুদের! (১)\nউখিয়ায় ৩টি বৌদ্ধ মূর্তিসহ ২ রোহিঙ্গা যুবক আটক (৪)\nরোহিঙ্গা নিয়ে ভিডিও !!! (২)\nরোহিঙ্গা ইস্যুর সমাধান কি? (১)\nরোহিঙ্গা নীতির সমালোচনায় সু চি (৪)\nমিয়ানমারে নতুন করে সংঘর্ষে ৮ রোহিঙ্গা নিহত (৩)\nশান্তিতে নুবেল পাওয়া সূচি কি নাকে খাটি সরিষার তেল দিয়া ঘুমাইতাছে? (২)\nবিহারী - রোহিঙ্গা বাংলা ছাড়! (১১)\n৯০ হাজার রোহিঙ্গা ঘরবাড়ি ছেড়েছে। (৭)\nমিয়ানমারে রোহিঙ্গা মুসলমানদের ওপর গণহত্যা ! বিশেষজ্ঞ মন্তব্য (১০)\nআমাদের প্রতিবেশী দেশের মানুষ রোহিঙ্গা (২)


ভারত-পাকিস্তান উত্তেজনা : কতটা প্রভাব পড়বে বাংলাদেশের ওপর? – প্রবাসীর কথা\nআজ মঙ্গলবার ১৯শে অক্টোবর, ২০২১ খ্রিস্টাব্দ সন্ধ্যা ৬:৩৫\nপ্রবাসীর কথা » জাতীয় » ভারত-পাকিস্তান উত্তেজনা : কতটা প্রভাব পড়বে বাংলাদেশের ওপর?\nভারত-পাকিস্তান উত্তেজনা : কতটা প্রভাব পড়বে বাংলাদেশের ওপর?\nনিউজ ডেস্ক : গত দুই সপ্তাহ ধরে ভারত ও পাকিস্তানের উত্তেজনা তুঙ্গে। পরমাণু শক্তিধর বড় প্রতিবেশী দেশ হিসেবে ভারতের সঙ্গে কম বেশি ভালো কূটনৈতিক সম্পর্ক বজায় রেখে এসেছে বাংলাদেশের সব সরকার। সেই তুলনায় পাকিস্তানের সাথে কূটনৈতিক সম্পর্ক বিভিন্ন সময়ে তলানীতে গিয়ে ঠেকেছে।\nগত ১৪ ফেব্রুয়ারি ভারতনিয়ন্ত্রিত কাশ্মীরের পুলওয়ামায় দেশটির আধা সামরিক বাহিনীর গাড়িবহরে আত্মঘাতী হামলা হয়। এতে অন্তত ৪০ জন জওয়ান নিহত হন। পাকিস্তানভিত্তিক জঙ্গি সংগঠন জইশ-ই-মুহাম্মদ এই হামলার দায় স্বীকার করে। মূলত এ ঘটনার মধ্যে দিয়েই আবার উত্তপ্ত হয় ভারত, পাকিস্তান। শুরু হয় সংঘর্ষ।\nএই দুই পরমাণু শক্তিধর দেশের মধ্যে যখন সংঘর্ষ চলছে তখন বাংলাদেশের ওপর এর কী প্রভাব পড়বে তা তুলে ধরেছে বিবিসি বাংলা।\nহুমায়ন কবির বলেন, ‘অবশ্যই আমরা বিনিয়োগের কথা ভাবি, ব্যবসা বাণিজ্যের কথা ভাবি, বাইরে লোক পাঠানোর কথা বলি- এসব বিষয়গুলো ক্ষতিগ্রস্ত হওয়ার আশঙ্কা তৈরি হয়। কূটনৈতিকভাবে এটা একটা বড় জায়গা।’\nবাংলাদেশের সাবেক বাণিজ্যমন্ত্রী তোফায়েল আহমেদ জানান, দক্ষিণ এশিয়ার সাতটি দেশের যেটির সঙ্গে বাংলাদেশের সবচেয়ে বেশি বাণিজ্য ঘাটতি রয়েছে, সেটি হলো ভারত।\nএমন পরিস্থিতিতে বাংলাদেশের বাণিজ্যের ওপর কোনো লাভ বা ক্ষতির আশঙ্কা আছে কি না?\nএ বিষয়ে বাংলাদেশ ইন্সটিটিউট অব ডেভেলপমেন্ট স্টাডিজের গবেষক অর্থনীতিবিদ ড. নাজনীন আহমেদ জানান, আপাতত বাংলাদেশের অর্থনীতির জন্য ক্ষতিকর কোনো কিছু না হলেও সার্কভুক্ত দেশ হিসেবে বাণিজ্যিক যেসব সুযোগ-সুবিধার পেতে পারত সেটা এই চলমান উত্তেজনা একটা চ্যালেঞ্জ তৈরি করল বাংলাদেশের জন্য।\nগবেষক অর্থনীতিবিদ ড. নাজনীন আহমেদ বলেন, ‘পাকিস্তান এবং ভারত উভয় সার্কভুক্ত দেশের সদস্য। আবার সার্ককে কার্যকর করার চেষ্টা চলছে দীর্ঘদিন ধরে। সার্কের সদস্য হিসেবে নানা রকম অর্থনৈতিক বিষয় নিয়ে যে আলাপ-আলোচনা চলছে, সেখানে সব সময় ভারত এবং পাকিস্তানের ইস্যু এক ধরণের অন্তরায় হয়ে দাঁড়ায়।’\nনাজনীন আহমেদ আরও বলেন, ‘এই নতুন উত্তেজনার ফলে সার্কভুক্ত দেশগুলো অর্থনৈতিক যে সুযোগ-সুবিধা অর্জন করতে পারতো, সেটাকে আরো পিছিয়ে দিল বা একটা চ্যালেঞ্জ তৈরি করল।’\nপুলওয়ামা হামলা নিয়ে এর আগে বাংলাদেশ সরকার নিন্দা জানিয়েছে। সেটা ধরেই ঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক রোকসানা কিবরিয়া বলেন, ‘এটা দ্বারা ভারতকে সমর্থন করছে এটা সরাসরি বলা যাবে না। আবার পাকিস্তানের সাথে বাংলাদেশের সম্পর্ক আগে থেকেই দুর্বল অবস্থানে রয়েছে, যার ফলে বাংলাদেশে এখন পাকিস্তানের পূর্ণাঙ্গ কোনো রাষ্ট্রদূত নেই।’\nমিজ. কবির বলেন, ‘চলমান উত্তেজনা, রাজনৈতিকভাবে বাংলাদেশের ওপর কতটা প্রভাব পরবে সেটা বোঝা যাবে জঙ্গিবাদের বিরুদ্ধে বাংলাদেশ সরকার অবস্থান এবং প্রতিক্রিয়া কী সেটা দেখা ‘\nপুলওয়ামা হামলায় বাংলাদেশে নিন্দা জানানোর বিষয়টি উল্লেখ করে তিনি বলেন, ‘এটা হলো একটা নীতিগত অবস্থান জঙ্গিবাদের বিরুদ্ধে। এখন বাংলাদেশ যেখানে, যে প্রতিষ্ঠান বা গোষ্ঠী জঙ্গিবাদের শিকার হয়েছে সেখানেই নিন্দা জানিয়েছে। এখন কে জঙ্গিবাদের শিকার হল এবং কে শিকার করল- সেটা কিন্তু আলাদা প্রশ্ন। এখানে কিন্তু জঙ্গিবাদের বিরুদ্ধে যে প্রিন্সিপাল বা নীতিগত অবস্থান সেটাই ব্যক্ত করেছে বাংলাদেশ।’\nতবে অর্থনীতিবিদ নাজনীন আহমেদ বলেন, ‘একেবারে ক্ষতির দিক চিন্তা না করে এর উল্টোটাও হতে পারে। যদি উত্তেজনা বাড়তে থাকে তাহলে ভারত-পাকিস্তান যে পণ্যগুলো উভয় দেশ থেকে আমদানি করত, সেসব পণ্য পাশের দেশে হিসেবে বাংলাদেশ থেকে নিতে পারে এমন সম্ভাবনাও দেখা দিতে পারে।’


আম পেয়ে ‘আপ্লুত’ মমতা চিঠি লিখলেন হাসিনাকে, এবার কি তিস্তা চুক্তির জট কাটবে? - Bitarka | বিতর্ক - Bengali News Portal\nদুই প্রতিবেশী দেশের সম্পর্কের মিষ্টতা বাড়াতে পদ্মাপাড় থেকে হাড়িভাঙা আম এসেছিল গঙ্গাপাড়ে। প্রেরক বাংলাদেশের প্রধানমন্ত্রী শেখ হাসিনা এবং প্রাপকরা হলেন ভারতের রাষ্ট্রপতি রামনাথ কোবিন্দ, প্রধানমন্ত্রী নরেন্দ্র মোদী এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়।\nবাংলাদেশের প্রধানমন্ত্রীর পাঠানো আম পেয়ে রীতিমতো উচ্ছ্বসিত মমতা বন্দ্যোপাধ্যায়। বৃহস্পতিবার (৮ জুলাই) তিনি একটি সৌজন্যমূলক চিঠি পাঠান শেখ হাসিনাকে। চিঠিতে বাংলাদেশের প্রধানমন্ত্রীকে ‘শ্রদ্ধেয় হাসিনা দি’ বলে সম্বোধন করে লিখেছেন, ‘‘আপনার পাঠানো আম পেয়ে আমার খুব ভাল লেগেছে। বাংলাদেশের রংপুর জেলার হাড়িভাঙ্গা আমের নাম আমি শুনেছিলাম, আগে কখনও খাইনি। আপনি এত আম পাঠিয়েছেন যে, আমি দু’-হাত ভরে বিলিয়েছি।\nঐ আমের মধ্যে আপনার যে স্নেহ এবং বাংলাদেশের যে সৌরভ মিশে আছে তাকে আমি সম্মান জানাই। আমি সত্যিই আপ্লুত।’’\nএমনিতে ভারতের সঙ্গে কূটনৈতিক সম্পর্কে বরাবর গুরুত্বপূর্ণ ভূমিকা নিয়ে এসেছে পদ্মার ইলিশ। বিগত বছরগুলিতে শেখ হাসিনা ভারতের রাষ্ট্রপতি, প্রধানমন্ত্রী, পশ্চিমবঙ্গের মুখ্যমন্ত্রী মমতা বন্দ্যোপাধ্যায়কে ইলিশ মাছ উপহার হিসেবে পাঠিয়ে আসছেন। বেশ কয়েকবছর পর এবার উপহার হিসেবে আম পাঠিয়েছে বাংলাদেশ।\nকূটনৈতিক মহল বিষয়টিকে যথেষ্ট গুরুত্ব দিচ্ছে। পাশাপাশি অনেকেই প্রশ্ন রাখছেন আম কূটনীতি কি এবার তিস্তা চুক্তির জট খুলতে পারবে? বাংলাদেশের কেউ ভারতের সঙ্গে কোনও গুরুত্বপূর্ণ কূটনৈতিক আলোচনায় অংশ নিতে এলে ইলিশ উপহার হিসেবে নিয়ে আসেন তেমনি বিভিন্ন দাবি আদায়ের ক্ষেত্রেও সুক্ষ্ম চালে ইলিশকে ব্যবহার করে থাকে বাংলাদেশ। শেখ হাসিনা সেবার ভারত সফরে এসে ‘মজার ছলে’ বলেছিলেন আপনারা আমাদের তিস্তার জল দিন আমরা ইলিশ দেব। তিস্তা চুক্তি নিয়ে পদ্মা, গঙ্গা দিয়ে বহু জল গড়িয়েছে, কিন্তু জট এখনও কাটেনি। বাংলাদেশের কাছে তিস্তার জল কতটা গুরুত্বপূর্ণ তা শেখ হাসিনা বারংবার ভারতকে বুঝিয়েছিলেন। বাংলাদেশের গত নির্বাচনের আগে হাসিনা মরিয়া চেষ্টা চালিয়েছেন তিস্তা চুক্তিটি সম্পন্ন করার জন্য। ভারত সরকার সবুজ সঙ্কেত দিলেও বাধা হয়ে দাঁড়িয়েছিলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। মূলত তাঁর বাধাদানেই দু’দেশের মধ্যে তিস্তা চুক্তি সম্পন্ন হয়নি। গত নির্বাচনে তার জন্য বাংলাদেশের মানুষের কাছে হাসিনাকে অনেক জবাবদিহি করতে হয়েছিল।\nএখন দেখার বাংলাদেশের আগামী নির্বাচনের আগে তিস্তা চুক্তির জট কাটে কিনা। ভারত-বাংলাদেশ সম্পর্ক নিয়ে চর্চাকারী অনেক বিশেষজ্ঞই মজা করে বলছেন, আগামী দিনে যদি দু’দেশের মধ্যে তিস্তা চুক্তি সম্পন্ন হয় তাহলে বলতে হবে কূটনীতিতে ইলিশের তুলনায় আম বেশি কার্যকরী!\nTags : bangladeshIndiaMamataSheikh HasinaWest Bengal


ব্যাকফুটে সর্বজয়া, চমক দিয়ে এগিয়ে এলো যমুনা ঢাকি, এই সপ্তাহের বেঙ্গল টপার সকলের প্রিয় মিঠাই, রইল TRP তালিকা - Viral Giga\nব্যাকফুটে সর্বজয়া, চমক দিয়ে এগিয়ে এলো যমুনা ঢাকি, এই সপ্তাহের বেঙ্গল টপার সকলের প্রিয় মিঠাই, রইল TRP তালিকা\nচলতি বছরের বিদায়ের ঘন্টা বাজতে বাকি আর মাত্র এক সপ্তাহ। আজ বৃহস্পতিবার যথাসময়েই প্রকাশ্যে এসেছে ৫১ তম সপ্তাহের টিআরপি (TRP) লিস্ট। এই লিস্টে ধরা পড়েছে অদ্ভুত চমক। আজকে জানার পালা টিআরপির তালিকায় কে কাকে টেক্কা দিল! মিঠাই কি নিজের স্থান এই সপ্তাহের বজায় রাখতে পারল! নাকি পিছিয়ে পড়ল মোদক পরিবার?\nমোদক পরিবারের ভক্তদের জন্য সুখবর ৩৮ সপ্তাহ ধরে প্রথম স্থানে মিঠাই। গত সপ্তাহের থেকে এই সপ্তাহের বেড়েছে সামান্য পরিমাণে রেটিং পয়েন্ট। ০.১ রেটিং পয়েন্ট বেড়ে এই সপ্তাহের মিঠাইয়ের (Mithai) টিআরপির রেটিং হয়েছে ১১.১। মিঠাই নিজের স্থান ধরে রাখতে পারলেও চলতি সপ্তাহে নিজের স্থান ধরে রাখতে পারল না ধারাবাহিক উমা। স্টার জলসার অন্যতম ধারাবাহিক ‘খুকুমণি হোম ডেলিভারির’ সাথে নিজের স্থান ভাগ করতে হল শিঞ্জিনী চক্রবর্তী অভিনীত এই ধারাবাহিকে। আবারো দ্বিতীয় স্থানে উঠে এসেছে ‘যমুনা ঢাকি’ ধারাবাহিক। এই ধারাবাহিকের প্রাপ্ত রেটিং পয়েন্ট ৯.৯। ওদিকে চার নাম্বারে রয়েছে ধারাবাহিক ‘অপরাজিতা অপু’। সুস্মিতা অভিনীত এই ধারাবাহিক জিতে গিয়েছে দেবশ্রী রায় অভিনীত সর্বজয়ার কাছে। গত সপ্তাহে এই দুই ধারাবাহিকের রেটিং পয়েন্ট ছিল সমান।\nতবে প্রায় শেষ সপ্তাহে টিআরপি তালিকায় জায়গা হল না শ্রীময়ীর। সেরা দশের মধ্যে আসতে পারলনা খড়কুটোও (Khorkuto)। এমনকি সবাইকে অবাক করে দিয়ে ছিটকে গিয়েছেন ‘করুণাময়ী রানী রাসমণি’। চলতি সপ্তাহে অর্থাৎ বড়দিনের দর্শকদের নতুন উপহার ‘লিটিল গুনগুন’। খড়কুটোয় এই মুহুর্তে রোমান্স-এ মজেছে বাবিন এবং গুনগুন। তবে তা আদৌ কি দর্শকদের মনে প্রভাব ফেলতে সক্ষম হবে! এর পাশাপাশি আরও এক প্রশ্ন উঠে আসছে, আদৌ কি নতুন বছরে নিজের জায়গা একইভাবে ধরে রাখতে পারবে ধারাবাহিক মিঠাই?\nএবারে এক নজরে দেখে নেওয়া যাক চলতি সপ্তাহে কোন ধারাবাহিক কত নাম্বার রেটিং পয়েন্ট পেয়ে কত নম্বর স্থান অধিকার করে নিল:\n১. মিঠাই- ১১.২- প্রথম\n২. যমুনা ঢাকি- ৯.৯- দ্বিতীয়\nখুকুমণি হোম ডেলিভারি- ৯.৩-:তৃতীয়\n৪. অপরাজিতা অপু- ৮.১-:চতুর্থ\n৫. সর্বজয়া- ৭.৯- পঞ্চম\n৬. মন ফাগুন- ৭.৮- ষষ্ঠ\n৭. খেলাঘর- ৭.৩- সপ্তম\n৮. আয় তবে সহচরী-৭.২- অষ্টম\n৯. ধুলোকণা-৭.১- নবম\n১০. গঙ্গারাম-৬.৮- দশম


ফেরেশতা হাজির করার আমল? নাকি শয়তান পুঁজা? - Ruqyah Support BD\nহোমপেজ»রুকইয়াহ শারইয়াহ ব্লগ»কুফরি শিরকি কবিরাজি»ফেরেশতা হাজির করার আমল? নাকি শয়তান পুঁজা?\nআমরা জানি ঈসা আ.কে যখন মানুষেরা কিয়ামত দিবসে আল্লাহর নিকট সুপারিশের জন্য বলবে, তিনি চিন্তাগ্রস্ত থাকবেন। কারণ, মানুষ তার সাথে আল্লাহকে সাজদা করেছিল। মুর্তিপুজারিদের সাথে মুর্তিও জাহান্নামে পুড়ানো হবে মর্মে কোথাও পড়েছিলাম।\nমোটকথা, আল্লাহ শিরকের ব্যাপারে কোন ছাড় দিবেন না।\nTags:হাজিরা দেখা, জ্বিন হাজির করা, ফেরেশতা হাজির করা, তাবিজের পোস্টমর্টেম\nষাট − = পঞ্চাশ তিন


অ্যালেন সাইফুল – ইস্টিশন ব্লগ\nAuthor: অ্যালেন সাইফুল\nPosted in ব্যক্তিগত কথাকাব্য রিভিউ\nএকটা রাতই যেন একটা জীবন!\nAuthor: অ্যালেন সাইফুল Published Date: সেপ্টেম্বর ৩, ২০১৬\nগতকালকের রাতটাই যেন একটা পরিপূর্ণ জীবন ছিল ! দীর্ঘদিন পরে সমু, চুগ্ধ, বদা পাল, লুলু আর আমি যেন আবার এক আত্মা হয়ে গিয়েছিলাম। ২ জনের খাবারে পাঁচ জনের ভাগ ! ২৫০ মি.লি. মাঠায় আর ৩০ টাকা দামের মিরিন্ডায় পাঁচ-পাঁচটা চুমুক; ৬ নাম্বার চুমুক দেবার জন্য আমার লাফালাফি ! সুযোগ মিলে…\nবিস্তারিত পড়ুন... একটা রাতই যেন একটা জীবন!


ধর্মকারী: হাদীসের প্রথম পাঠ - ০৭\n৩ মে, ২০১৭\nহাদীসের প্রথম পাঠ - ০৭\nপর্ব ১ > পর্ব ২ > পর্ব ৩ > পর্ব ৪ > পর্ব ৫ > পর্ব ৬\nইসলাম নারীকে দিয়েছে পুরুষের সমান অধিকার, ইসলাম নারীকে করেছে মহান! মুহাম্মদ নারীকে কীভাবে দেখতেন তার পরিচয় পাওয়া যাবে এ অধ্যায়ে! আমরা ইসলামে নারীর ভালো-মন্দ রূপরেখা পাবো মুহাম্মদের হাদীস থেকেই।\nবুখারী-১-২-২৮: মুহাম্মদ বলেছেন: আমাকে জাহান্নাম দেখানো হয়। (আমি দেখি), তার অধিবাসীদের অধিকাংশই স্ত্রীলোক; (কারণ) তারা কুফরী করে। জিজ্ঞাসা করা হলো, 'তারা কি আল্লাহ্‌র সঙ্গে কুফরী করে?' মুহাম্মদ বললেন: 'তারা স্বামীর অবাধ্য হয় এবং ভালোটা অস্বীকার করে।' তুমি যদি দীর্ঘকাল তাদের কারো প্রতি ভালো করতে থাক, এরপর সে তোমার সামান্য অবহেলা দেখলেই বলে, 'আমি কখনো তোমার কাছ থেকে ভালো ব্যবহার পাইনি।'\nবুখারী-১-৬-৩০১: একবার ঈদুল আযহা বা ঈদুল ফিতরের সালাত আদায়ের জন্য মুহাম্মদ ঈদগাহের দিকে যাচ্ছিলেন। তিনি মহিলাদের পাশ দিয়ে যাওয়ার সময় বললেন: হে মহিলা সমাজ! তোমরা সাদকা করতে থাক। কারন আমি দেখেছি জাহান্নামের অধিবাসীদের মধ্যে তোমরাই অধিক। তাঁরা আরয করলেন: কী কারনে, ইয়া রাসুলুল্লাহ্? তিনি বললেন: তোমরা অধিক পরিমাণে অভিশাপ দিয়ে থাকো আর স্বামীর না-শোকরী করে থাক। বুদ্ধি ও দ্বীনের ব্যাপারে ত্রুটি থাকা সত্ত্বেও একজন সদাসতর্ক ব্যক্তির বুদ্ধি হরণে তোমাদের চাইতে পারদর্শী আমি আর কাউকে দেখিনি। তাঁরা বললেন: আমাদের দ্বীন ও বুদ্ধির ত্রুটি কোথায়, ইয়া রাসুলুল্লাহ্? একজন মহিলার সাক্ষ্য কি একজন পুরুষের সাক্ষের অর্ধেক নয়? তাঁরা উত্তর দিলেন: 'হ্যাঁ'। তখন তিনি বললেন: এ হচ্ছে তাদের বুদ্ধির ত্রুটি। আর হায়য অবস্থায় তারা কি সালাত ও সিয়াম থেকে বিরত থাকে না? তাঁরা বললেন: 'হ্যাঁ'। তিনি বললেন: এ হচ্ছে তাদের দ্বীনের ত্রুটি।\nবুখারী-২-১৮-১৬১: মুহাম্মদ এর সময় সূর্যগ্রহণ হল। মুহাম্মদ তখন সালাত আদায় করেন এবং তিনি সুরা বাকারা পাঠ করতে যত সময় লাগে সে পরিমাণ দীর্ঘ কিয়াম করেন। এরপর দীর্ঘ রুকু করেন। তারপর মাথা তুলে পুনরায় দীর্ঘ কিয়াম করেন। তবে তা প্রথম কিয়ামের চাইতে অল্পস্থায়ী ছিল। আবার তিনি দীর্ঘ রুকু করলেন। তবে তা প্রথম রুকুর চাইতে অল্পস্থায়ী ছিল। তারপর তিনি সিজদা করেন। আবার দাঁড়ালেন এবং দীর্ঘ কিয়াম করলেন। তবে তা প্রথম কিয়ামের চাইতে অল্পস্থায়ী ছিল। তারপর আবার দীর্ঘ রুকু করেন, তবে তা আগের রুকুর চাইতে অল্পস্থায়ী ছিল। তারপর তিনি মাথা তুললেন এবং দীর্ঘ সময় পর্যন্ত কিয়াম করলেন, তবে তা প্রথম কিয়াম অপেক্ষা অল্পস্থায়ী ছিল। আবার তিনি দীর্ঘ রুকু করেন, তবে তা প্রথম রুকু অপেক্ষা অল্পস্থায়ী ছিল। এরপর তিনি সিজদা করেন এবং সালাত শেষ করেন। ততক্ষণে সূর্যগ্রহণ মুক্ত হয়ে গিয়েছে। তারপর তিনি বললেন: নিঃসন্দেহে সূর্য ও চন্দ্র আল্লাহর নিদর্শন সমুহের মধ্যে দুটি নিদর্শন। কারো মৃত্যু বা জন্মের কারণে এ দুটির গ্রহণ হয় না। কাজেই যখন তোমরা গ্রহণ দেখবে তখনই আল্লাহ কে স্মরণ করবে। লোকেরা জিজ্ঞাসা করল, ইয়া রাসুলুল্লাহ! আমরা দেখলাম, আপনি নিজের জায়গা থেকে কি যেন ধরেছেন, আবার দেখলাম, আপনি যেন পেছনে সরে এলেন। তিনি বললেন: আমি তো জান্নাত দেখছিলাম এবং একগুচ্ছ আঙ্গুরের প্রতি হাত বাড়িয়ে ছিলাম। আমি তা পেয়ে গেলে, দুনিয়া কায়িম থাকা পর্যন্ত অবশ্য তোমরা তা খেতে পারতে। এরপর আমাকে জাহান্নাম দেখানো হয়, আমি আজকের মত ভয়াবহ দৃশ্য কখনো দেখিনি। আর আমি দেখলাম, জাহান্নামের অধিকাংশ বাসিন্দা স্ত্রী লোক। লোকেরা জিজ্ঞাসা করল, ইয়া রাসূলুল্লাহ! কী কারণে? তিনি বললেন: তাদের কুফরীর কারণে। জিজ্ঞাসা করা হল, তারা কি আল্লাহর সাথে কুফরী করে? তিনি জবাব দিলেন, তারা স্বামীর অবাধ্য থাকে এবং ভালোটা অস্বীকার করে। তুমি যদি তাদের কারো প্রতি সারা জীবন সদাচরণ কর, এরপর সে তোমার থেকে (যদি) সামান্য ত্রুটি পায়, তা হলে বলে ফেলে, তোমার থেকে কখনো ভালো ব্যবহার পেলাম না।\nইসলামে যৌনতার ক্ষেত্রে নারীর ইচ্ছার কোনো মূল্য নেই; নারী সবসময়ই থাকবে পুরুষের ইচ্ছাধীন। একই অপরাধে তার শাস্তিও হতে পারে ভিন্ন মাত্রার!\nমুসলিম-০৮-৩৩৬৭: মুহাম্মদ বলেছেন: কসম সেই সত্তার যার হাতে আমার জীবন। কোনো ব্যক্তি তার স্ত্রীকে যখন বিছানায় আহ্বান করে, কিন্তু সে তা অস্বীকার করে, নিঃসন্দেহে যে পর্যন্ত সে তার স্ত্রীর প্রতি সন্তষ্ট হয়, ততক্ষন আসমানবাসী তার প্রতি অসন্তষ্ট থাকে।\nবুখারী-৩-৪৯-৮৬০: এক বেদুঈন এসে বলল, 'ইয়া রাসুলুল্লাহ! আল্লাহর কিতাব মোতাবেক আমাদের মাঝে ফয়সালা করে দিন।' তখন তাঁর প্রতিপক্ষ দাঁড়িয়ে বলল, 'সে ঠিকই বলেছে, হ্যাঁ, আপনি আমাদের মাঝে কিতাবুল্লাহ মোতাবেক ফয়সালা করুন।' পরে বেদুঈন বলল, 'আমার ছেলে এ লোকের বাড়ীতে মজুর ছিল। তারপর তার স্ত্রীর সাথে সে যিনা করে।' লোকেরা আমাকে বলল, 'তোমার ছেলের উপর রাজম (পাথর মেরে হত্যা) ওয়াজিব হয়েছে।' তখন আমি আমার ছেলেকে একশ বকরী এবং একটি বাদীর বিনিময়ে এর কাছ থেকে মুক্ত করে এনেছি। পরে আমি আলিমদের কাছে জিজ্ঞাসা করলে তারা বললেন, 'তোমার ছেলের উপর একশ বেত্রাঘাত এবং এক বছরের নির্বাসন ওয়াজিব হয়েছে। সব শুনে মুহাম্মদ বললেন, 'আমি তোমাদের মাঝে কিতাবুল্লাহ মোতাবেকই ফয়সালা করব। বাদী এবং বকরীপাল তোমাকে ফেরত দেওয়া হবে, আর তোমার ছেলেকে একশ বেত্রাঘাত সহ এক বছরের নির্বাসন দেওয়া হবে।' আর অপরজনকে বললেন, 'হে উনাইস, তুমি আগামীকাল সকালে এ লোকের স্ত্রীর কাছে যাবে এবং তাকে রাজম (কোমড় পর্যন্ত মাটিতে পুতে রেখে পাথর মেরে হত্যা) করবে।' উনাইস তার কাছে গেলেন এবং তাকে রাজম করলেন।\nনারী ইসলামের দৃষ্টিতে অপূর্ণ মানুষ, পুরুষ ছাড়া নারীর পূর্ণতা লাভ হয় না। নারী পৃথিবীর সবচেয়ে বড় সমস্যার মধ্যে ১ নং অবস্থানে থাকবে সবসময়ই! মুহাম্মদের নীতিবোধ অনুসারে - নারীকে যেভাবে ইচ্ছা ব্যবহার করা যাবে!\nবুখারী-২-২০-১৯২: মুহাম্মদ বলেছেন: কোন মহিলাই যেনো মাহরাম পুরুষকে সঙ্গে না নিয়ে তিন দিনের বেশী সফর না করে।\nমুসলিম-৩১-৫৯৬৬: মুহাম্মদ বলেছেন: পুরুষদের মধ্যে অনেকেই পূর্ণতা লাভ করেছেন, কিন্তু মহিলাদের মধ্যে মরিয়ম বিনতে ইমরান ও ফিরআউনের স্ত্রী আসিয়া ছাড়া আর কেউ পূর্ণতা লাভ করেননি। আর অন্যান্য মাহিলাদের উপর আয়েশার ফযীলত অন্যান্য খাদ্যের উপর সারীদের ফযীলতের মত।\nবুখারী-২-২০-১৯৪: মুহাম্মদ বলেছেন: যে মহিলা আল্লাহ্ এবং আখিরাতের প্রতি ঈমান রাখে, তার পক্ষে কোন মাহ্‌রাম পুরুষকে সাথে না নিয়ে এক দিন ও এক রাত্রির পথ সফর করা জায়িয নয়।\nমুসলিম-৩৬-৬৬০৩: মুহাম্মদ বলেছেন: আমি আমার (ওফাতের) পরে পুরুষদের জন্য নারীদের চাইতে অধিকতর ক্ষতিকর বেশি ফিতনা রেখে যাইনি।\nবুখারী-৩-৩১-১৭২: মুহাম্মদ বলেছেন: এ কথা কি ঠিক নয় যে হায়য শুরু হলে মেয়েরা সালাত আদায় করেনা এবং সাওমও পালন করে না। এ হল তাদের দ্বীনেরই ত্রুটি।\nবুখারী-৬-৬০-৫১: ঈহুদীরা বলতো যে: যদি কেউ স্ত্রীর পেছন দিক থেকে সহবাস করে তাহলে সন্তান টেরা চোখের হয়। তখন (তাদের এ ধারণা রদ করে) তোমাদের স্ত্রীগণ তোমাদের শস্যক্ষেত্র। সুতরাং তোমরা তোমাদের শস্যক্ষেত্রে যে প্রকারে ইচ্ছে গমন কর এবং নিজেদের জন্য ভবিষ্যতের বন্দোবস্ত কর এবং আল্লাহকে ভয় কর এবং জেনে রেখ যে, তোমাদেরকে তাঁর কাছে হাজির হতে হবে। আর বিশ্বাসীদেরকে সুসংবাদ শুনিয়ে দাও। (২:২২৩) আয়াত অবতীর্ণ হয়।\nবুখারী-৩-৪৮-৮২৬: মুহাম্মদ বলেন: মহিলাদের সাক্ষ্য কি পুরুষদের সাক্ষ্যের অর্ধেক নয়? তারা (উপস্থিত মহিলারা) বলল: তাতো অবশ্যই অর্ধেক। মুহাম্মদ বলেন: এটা মহিলার জ্ঞানের ত্রুটির কারণে।\nবুখারী-৭-৬২-৩১: মুহাম্মদ-এর নিকট লোকেরা অশুভ স্ত্রীলোক সম্পর্কে আলোচনা করলে তিনি বলেন, কোন কিছুর মধ্যে যদি অপয়া থাকে, তা হলো: বাড়ি-ঘর, স্ত্রীলোক এবং ঘোড়া।\nবুখারী-৭-৬২-৩৩: মুহাম্মদ বলেন: পুরুষের ওপরে মেয়েলোকের অপেক্ষা অন্য কোন বড় ফিতনা আমি রেখে গেলাম না।\nবুখারী-৭-৬২-১১৩: মুহাম্মদ বলেছেন: নারীরা হচ্ছে পাঁজরের হাড়ের ন্যায়। যদি তোমরা তাকে একেবারে সোজা করতে চাও, তাহলে ভেঙ্গে যাবে। সুতরাং, যদি তোমরা তাদের থেকে লাভবান হতে চাও, তাহলে ঐ বাঁকা অবস্থাতেই লাভবান হতে হবে।\nইসলাম পুরুষকে দিয়েছে সামান্য অপরাধেও নারীকে প্রহারের অধিকার, ত্যাগ করার অধিকার, আর তা মুহাম্মদের হাদীস অনুসারে গ্রহণযোগ্যতা দাবি রাখে পূর্ণমাত্রায়।\nবুখারী-৭-৬২-১৩৪: "কোন নারী যদি তার স্বামীর পক্ষ থেকে অসদাচরণ অথবা উপেক্ষার আশংকা করে তাহলে তারা উভয়ে আপোষ মীমাংসা করে নিলে তাতে তাদের উভয়ের কোন অপরাধ নেই। বস্তুতঃ আপোষ মীমাংসাই উত্তম। এবং লোভের কারণে স্বভাবতঃই মানুষের হৃদয় কৃপণ; এবং যদি তোমরা সৎ ব্যবহার কর ও সংযমী হও তাহলে তোমরা যা করছো তদ্বিষয়ে আল্লাহ অভিজ্ঞ (৪:১২৮)" এই আয়াত প্রসঙ্গে আয়েশা বলেন: এ আয়াত হচ্ছে ঐ মহিলার সম্পর্কে, যার স্বামী তার স্ত্রীকে নিজের কাছে রাখতে চায় না; বরং তাকে তালাক দিয়ে অন্য কোন মহিলাকে শাদী করতে চায়। তখন তার স্ত্রী তাকে বলে: আমাকে রাখ এবং তালাক দিও না বরং অন্য মহিলাকে বিয়ে করে নাও এবং তুমি ইচ্ছা করলে আমাকে খোরপোষ না-ও দিতে পার আর আমকে শয্যাসঙ্গিনী না-ও করতে পার। আল্লাহ্ তাআলার উক্ত আয়াত দ্বারা বোঝা যায় যে, স্বামী-স্ত্রী যদি পারস্পরিক সন্ধি করে নেয়, তবে তাতে কোন দোষ নেই এবং সন্ধি করা উত্তম।\nবুখারী-৭-৭২-৭১৫: রিফাআ তার স্ত্রীকে তালাক দেয়। পরে আবদুর রহমান কুরাযী তাকে বিবাহ করে। 'আয়েশা বলেন, তার গায়ে একটি সবুজ রঙ্গের উড়না ছিল। সে আয়েশা-এর নিকট অভিযোগ করলেন এবং (স্বামী প্রহারের দরুন) নিজের গায়ের চামড়ার সবুজ বর্ণ দেখালো। মুহাম্মদ যখন এলেন, আর স্ত্রীলোকেরা একে অন্যের সহযোগিতা করে থাকে, তখন আয়েশা বললেন: কোন মুমিন মহিলাকে এমনভাবে প্রহার করতে আমি কখনও দেখিনি। মহিলাটির চামড়া তার কাপড়ের চেয়ে অধিক সবুজ হয়ে গেছে। বর্ণনাকারী বলেন: 'আবদুর রহমান শুনতে পেল যে, তার স্ত্রী মুহাম্মদ-এর কাছে এসেছে। সুতরাং সেও তার অন্য স্ত্রীর দুটি ছেলে সাথে করে এলো। স্ত্রীলোকটি বলল: আল্লাহর কসম! তার উপর আমার এ ছাড়া আর কোন অভিযোগ নেই যে, তার কাছে যা আছে, তা আমাকে এ জিনিসের চেয়ে বেশী তৃপ্তি দেয় না। এ বলে তার কাপড়ের আচল ধরে দেখাল। 'আবদুর রহমান বলল: ইয়া রাসুলাল্লাহ্! সে মিথ্যা বলছে, আমি তাকে ধোলাই করি চামড়া ধোলাই করার ন্যায়। অর্থাৎ (পূর্ণ শক্তির সাথে দীর্ঘস্থায়ী সঙ্গম করি)। কিন্তু সে অবাধ্য স্ত্রী, রিফাআর কাছে ফিরে যেতে চায়। মুহাম্মদ বললেন: ব্যাপার যদি তাই হয় তাহলে রিফাআ তোমার জন্য হালাল হবে না, অথবা তুমি তার যোগ্য হতে পার না, যতক্ষণ না আব্দুর রহমান তোমার সুধা আস্বাদন করবে। বর্ণনাকারী বলেন: মুহাম্মদ, আবদুর রহমানের সাথে তার পুত্রদ্বয়কে দেখে বললেন, এরা কি তোমার পুত্র? সে বলল: হ্যাঁ। তিনি বললেন: এই আসল ব্যাপার, যে জন্যে স্ত্রীলোকটি এরূপ করছে। আল্লাহর কসম! কাকের সাথে কাকের যেমন সাদৃশ্য থাকে, তার চেয়েও অধিক মিল আছে ওদের সাথে এর (অর্থাৎ আব্দুর রহমানের সাথে তাঁর পুত্রদের)।\nইসলাম নারীর অধিকারের দিকে কতটা মানবিক (!), তার প্রমাণ পাওয়া যায় এইসব হাদীসে। মুহাম্মদ যে কেবল একজন্য মরুদস্যু ছিলেন, তার জন্য অন্য কোনো প্রমাণ প্রয়োজন হতে পারে কেবল অন্ধ মুমিনদের জন্য। মুহাম্মদের মতে - নারী মানে শরীর, মানুষ নয়!\nবুখারী-৫-৫৯-৪৫৯: ইবনে মুহায়রীয থেকে বর্ণিত: একদা আমি মসজিদে প্রবেশ করে আবু সাঈদ খুদরী-কে দেখতে পেয়ে তার কাছে গিয়ে বসলাম এবং তাকে আযল সম্পর্কে জিজ্ঞেস করলাম। আবু সাঈদ খুদরী বললেন, আমরা রাসুলুল্লাহ্-এর সংগে বানু মুসতালিকের যুদ্ধে অংশগ্রহণ করেছিলাম। এ যুদ্ধে আরবের বহু বন্দী আমাদের হস্তগত হয়। মহিলাদের প্রতি আমাদের মনে খায়েস হল এবং বিবাহ-শাদী ব্যতীত এবং স্ত্রীহীন আমাদের জন্য কঠিন হয়ে দাঁড়ালো। তাই আমরা আযল করা পছন্দ করলাম এবং তা করার মনস্থ করলাম। তখন আমরা বলাবলি করতে লাগলাম, রাসুলুল্লাহ্ আমাদের মাঝে বিদ্যমান। এ সম্পর্কে তাঁকে জিজ্ঞেস না করেই আমরা আযল করতে যাচ্ছি। আমরা তাঁকে এ বিষয়ে জিজ্ঞেস করলে, তিনি বললেন: এরুপ না করলে তোমাদের ক্ষতি কি? জেনে রাখ, কিয়ামত পর্যন্ত যতগুলো প্রাণের আগমন ঘটবার আছে, ততগুলোর আগমন ঘটবেই।\nবুখারী-৭-৬২-৮১: মুহাম্মদ বলেছেন: সকল শর্তের চেয়ে শাদীর শর্ত পালন করা তোমাদের জন্য অধিক কর্তব্য এই জন্য যে, এর মাধ্যমেই তোমাদেরকে মহিলাদের বিশেষ অংশ ভোগ করার অধিকার দেয়া হয়েছে।\nবুখারী-৭-৬২-১২১: মুহাম্মদ বলেছেন: যদি কোন পুরুষ তার স্ত্রীকে তার সাথে একই বিছানায় শোয়ার জন্য ডাকে, আর তার স্ত্রী অস্বীকার করে, তবে সকাল পর্যন্ত ফেরেশতারা ঐ মহিলার ওপর লানত/অভিশাপ বর্ষণ করতে থাকে।\nবুখারী-৭-৬২-৫১: আবু জামরা থেকে বর্ণিত যে: আমি মহিলাদের মুতা বিবাহ সম্পর্কে ইবনে আব্বাস-কে প্রশ্ন করতে শুনেছি, তখন তিনি তার অনুমতি দেন। তাঁর আযাদকৃত গোলাম তাঁকে বললেন, যে এরূপ হুকুম অপরিহার্য প্রয়োজনীয়তা কি মহিলাদের কাছে পাওয়ার জন্য ছিল? তখন ইবনে আব্বাস বললেন: হ্যাঁ।\nমুসলিম-০৮-৩২৪৮: জাবির ইবন আব্দুল্লাহ উমরা পালন করতে এলেন। তখন আমরা তাঁর আবাসে তাঁর নিকট গেলাম। লোকেরা তাঁর নিকট বিভিন্ন বিষয়ে জিজ্ঞেসা করল। অতঃপর তারা মুতা সস্পর্কে উল্লেখ করলে তিনি বলেন, হ্যাঁ, আমরা রাসুলুল্লাহ-এর যুগে এবং আবু বকর ও উমর এর যুগে মুতা (অস্থায়ী বিবাহ) করেছি।\nবুখারী-৭-৭২-৮১৫: আবদুল্লাহ ইবনে মাসউদ থেকে বর্ণিত: আল্লাহর লানত বর্ষিত হোক সে সব নারীদের উপর যারা অঙ্গ-প্রতঙ্গে উল্কি উৎকীর্ণ করে এবং যারা উৎকীর্ণ করায়, আর সে সব নারীদের উপর যারা চুল, ভূরু উঠিয়ে ফেলে এবং সে সব নারীদের উপর যারা সৌন্দের্যের জন্যে সামনের দাত কেটে সরু করে দাঁতের মাঝে ফাক সৃষ্টি করে, যা আল্লাহর সৃষ্টির মধ্যে পরিবর্তন এনে দেয়। রাবী বলেন: আমি কেনো তার উপর লানত করবো না, যাকে নবী লানত করেছেন? আর আল্লাহর কিতাবে আছে: ‘‘রাসুল তোমাদেরকে যা দেয় তা তোমরা গ্রহণ কর এবং যা হতে তোমাদেরকে নিষেধ করে তা হতে বিরত থাক (৫৯:৭)”\nবুখারী-৭-৬২-১৩৩: কোন এক আনসারী মহিলা তার মেয়েকে শাদী দিলেন। কিন্তু তার মাথার চুলগুলো উঠে যেতে লাগল। এরপর সে নবী-এর কাছে এসে এ ঘটনা বর্ণনা করে বলল: আমার স্বামী আমাকে বলেছে আমি যেন আমার মেয়ের মাথায় কৃত্রিম চুল পরিধান করিয়ে দেই। তখন নবী বললেন: না তা করো না, কারন, আল্লাহ্ তাআলা এ ধরনের মহিলাদের ওপর লানত বর্ষণ করে থাকেন, যারা মাথায় কৃত্রিম চুল পরিধান করে।\nবুখারী-৩-৩৮-৫০৮: মুহাম্মদ বলেন, হে উনাইস ইবনে যিহাক আসলামী; সে মহিলার কাছে যাও; যদি সে (অপরাধ) স্বীকার করে তবে তাকে প্রস্তর নিক্ষেপে হত্যা কর।\nবুখারী-৮-৮২-৮০৩: আলী জুমআর দিন জনৈকা মহিলাকে যখন রজম (যৌনতার দায়ে কোমড় পর্যন্ত মাটিতে পুতে পাথর ছুড়ে হত্যা) করেন তখন বলেন, আমি তাকে রাসুলুল্লাহ এর সুন্নাত অনুযায়ী রজম করলাম।


আগামী পিএসএলের সবগুলো ম্যাচই হবে পাকিস্তানে!\nHome পিএসএল আগামী পিএসএলের সবগুলো ম্যাচই হবে পাকিস্তানে!\nগত ৪ বছর ধরে পাকিস্তান ক্রিকেট বোর্ড (পিসিবি) আয়োজন করে আসছে ঘরোয়া ফ্র্যাঞ্চাইজি টুর্নামেন্ট পাকিস্তান সুপার লিগ (পিএসএল)। ঘরোয়া টুর্নামেন্ট হলেও মূল আয়োজন করা হয়ে থাকে সংযুক্ত আরব আমিরাতে। ফাইনাল ম্যাচসহ হাতে গোনা কয়েকটি ম্যাচ হয়েছে পাকিস্তানে। তবে এবার পুরো টুর্নামেন্টই পাকিস্তানে আয়োজিত হবে।\n২০১৬ সালে প্রথমবারের মতো শুরু হয় পিএসএলের আসর। পাকিস্তানের ঘরোয়া লিগ হলেও এই টুর্নামেন্ট সংযুক্ত আরব আমিরাতের দুবাই ও শারজাহতে। কারণ নিরাপত্তা ইস্যুতে পাকিস্তানে খেলতে যেতে অস্বীকৃতি জানাত বিদেশি খেলোয়াড়রা। তবে টুর্নামেন্টটির দ্বিতীয় আসরে শুধু ফাইনাল ম্যাচটি অনুষ্ঠিত হয়েছিল পাকিস্তানে।\nপিএসলের পঞ্চম আসরের দিনক্ষণ চূড়ান্ত করেছে পিসিবি। আগামী বছরের ২০ ফেব্রুয়ারি মাঠে গড়াবে এবং পর্দা নামবে আগামী ২২ মার্চ। একমাসব্যাপী অনুষ্ঠিতব্য স্বল্প পরিসরের এই লড়াইয়ের ফাইনাল ম্যাচ বরাবরের মতোই লাহোরে অনুষ্ঠিত হবে। পুরো আসরই পাকিস্তানে অনুষ্ঠিত হলে আগের বারের বেশ বৃদ্ধি পাবে এই টুর্নামেন্ট থেকে পিসিবির আয়।\nমূলত পাকিস্তানের সাবেক অধিনায়ক ও বর্তমান প্রধানমন্ত্রী ইমরান খানের তৎপরতায় পুরো টুর্নামেন্ট পাকিস্তানে আয়োজন করার সাহস দেখিয়েছে পিসিবি। দেশে নিরাপত্তা পরিস্থিতি এখন অনেকটা অনুকূলে থাকায় পিএসলের সবগুলো ম্যাচই দেশের মাটিতে দেখতে চান বলে জানিয়েছিলেন ইমরান।\nদ্বিতীয় আসর থেকে চতুর্থ আসর পর্যন্ত টানা ৩টি ফাইনালই অনুষ্ঠিত হয়েছে লাহোরে। এছাড়া চতুর্থ আসরের ফাইনাল ম্যাচসহ ৮টি ম্যাচ আয়োজন করা হয়েছিল লাহোর ও করাচিতে। নির্ঝাঞ্চাটে ম্যাচগুলো আয়োজন করতে পারায় পিসিবি আগামী আসরের সবগুলো ম্যাচই নিজ দেশের আয়োজনের সিদ্ধান্ত নিয়েছে।\nএই বছরের নভেম্বরে অনুষ্ঠিত হবে প্লেয়ার ড্রাফট। পুরো টুর্নামেন্টটি পাকিস্তানের আয়োজনের ব্যাপারে ইতোমধ্যে ফ্র্যাঞ্চাইজিগুলোকে জানিয়ে দেয়া হয়েছে। পাকিস্তানের মাটিতে খেলতে যাদের কোনো সমস্যা নেই, সেই সকল ক্রিকেটারদেরকে’ই রাখা হবে প্লেয়ার ড্রাফটে।\nকোথায় কোন ম্যাচ আয়োজন করা হবে তা নিয়েও ইতোমধ্যে পরিকল্পনা শুরু করে দিয়েছে পিসিবি। প্রাপ্ত তথ্যানুসারে, লাহোরে ১১টি, রাওয়ালপিন্ডিতে ৮টি, মুলতানে ৪টি ও করাচিতে ৯টি ম্যাচ অনুষ্ঠিত হতে পারে।\nPrevious articleমাশরাফির চোট নিয়ে সতর্ক অবস্থানে বোর্ড\nNext articleআগস্টের শেষদিকে বল হাতে নেবেন সাইফউদ্দিন


Mamata Banerjee on outsider controversy:' গুজরাট থেকে মোদি এলে ইনসাইডার, আমি এলে আউটসাইডার?' মমতার মন্তব্যে জোর জল্পনা– News18 Bangla\nMAMATA BANERJEE CLAIMS SHE IS NOT OUTSIDER IN DELHI AS PRIME MINISTER CANDIDATE DMG\nMamata Banerjee on outsider controversy: 'গুজরাট থেকে মোদি এলে ইনসাইডার, আমি এলে আউটসাইডার?' মমতার মন্তব্যে জোর জল্পনা\nবহিরাগত ইস্যুতে মোদির উদাহরণ দিলেন মমতা৷\nএবার মমতা দিল্লিতে গিয়ে বিরোধী জোট গঠনের তৎপরতা শুরু করতেই তাঁকে একই অস্ত্রে ঘায়েল করতে চাইছে বিজেপি৷ বাংলার মুখ্যমন্ত্রীকেও শুনতে হচ্ছে 'বহিরাগত' কটাক্ষ৷\nLast Updated : July 28, 2021, 17:17 IST\n#দিল্লি: রাজ্যে বিধানসভা নির্বাচনে ঝড় তুলেছিল 'বহিরাগত' বিতর্ক৷ ক্রমাগত নরেন্দ্র মোদি, অমিত শাহদের 'বহিরাগত' বলে আক্রমণ করে গিয়েছেন মমতা বন্দ্যোপাধ্যায় এবং অভিষেক বন্দ্যোপাধ্যায়৷ প্রাদেশিকতার অভিযোগ তুলে এ নিয়ে তৃণমূলকে পাল্টা আক্রমণ শানিয়েছিলেন বিজেপি নেতারা৷ প্রায় প্রতিটি সভায় বক্তৃতার কিছুটা অংশ বাংলায় বলে নিজেকে বাংলার কাছের মানুষ বলে প্রমাণ করতে চেষ্টার কসুর করেননি প্রধানমন্ত্রী নরেন্দ্র মোদি৷\nএবার মমতা দিল্লিতে গিয়ে বিরোধী জোট গঠনের তৎপরতা শুরু করতেই তাঁকে একই অস্ত্রে ঘায়েল করতে চাইছে বিজেপি৷ বাংলার মুখ্যমন্ত্রীকেও শুনতে হচ্ছে 'বহিরাগত' কটাক্ষ৷ সামাজিক মাধ্যমেও মমতাকে দিল্লিতে বহিরাগত বলে কটাক্ষ করতে ছাড়ছেন না বিজেপি সমর্থকরা৷\nবিজেপি-র এই আক্রমণকে অবশ্য বিশেষ গুরুত্ব দিতে নারাজ মমতা বন্দ্যোপাধ্যায়৷ এ ক্ষেত্রে প্রধানমন্ত্রী নরেন্দ্র মোদির উদারহরণ দিয়ে তাৎপর্যপূর্ণ মন্তব্য করলেন তিনি৷ দিল্লিতে তাঁকে বহিরাগত বলে আক্রমণ করা নিয়ে প্রশ্নের জবাবে মুখ্যমন্ত্রী পাল্টা বলেন, নরেন্দ্র মোদি যদি গুজরাত থেকে এসে 'বহিরাগত' না হন, তাহলে এই অভিযোগ তাঁর ক্ষেত্রেও খাটে না৷ মমতার সপাট জবাব, 'গুজরাট থেকে মোদি এলে ইনসাইডার, আমি এলে আউটসাইডার? '\nমুখ্যমন্ত্রীর এই বক্তব্যকে নিছক 'বহিরাগত' ইস্যুর মধ্যে সীমাবদ্ধ রাখতে নারাজ রাজনৈতিক মহল৷ কারণ ২০২৪-এ শেষ পর্যন্ত বিরোধী জোট গঠন হলেও তার মুখ কে হবে তা নিয়ে প্রবল জল্পনা শুরু হয়েছে৷ বিজেপি নেতারাও এ নিয়ে বিরোধীদের প্রশ্ন তুলছেন৷ বাংলায় নির্বাচনে বিপুল জয় পাওয়ার পর মমতাই বিরোধী জোটের অন্যতম প্রধান মুখ হওয়ার দাবিদার বলে মনে করা হচ্ছে৷ এমন কি, তাঁকে প্রধানমন্ত্রীর চেয়ারে দেখতে চেয়ে সোশ্যাল মিডিয়ায় প্রচারও শুরু হয়ে গিয়েছে৷ মমতা নিজে অবশ্য বার বার বলছেন, বিরোধী জোটের মুখ কে হবেন, তা গুরুত্বপূর্ণ নয়৷ নিজেদের মধ্যে আলোচনা করেই এ বিষয়ে সিদ্ধান্ত নিতে পারবে বিরোধী দলগুলি৷ তাসত্ত্বেও এ দিন 'বহিরাগত' ইস্যুতে নরেন্দ্র মোদির সঙ্গে নিজের তুলনা করে মমতা বিশেষ বার্তা দিলেন বলেই মনে করা হচ্ছে৷\nএ দিন সাংবাদিকদের সঙ্গে আলাপচারিতায় প্রধানমন্ত্রীর 'আচ্ছে দিন'-এর স্লোগানকেও কটাক্ষ করেছেন তৃণমূলনেত্রী৷ মমতা বলেন আচ্ছে দিনের ফাঁকা প্রতিশ্রুতি নয়, এবার 'সচ্চে দিন' আনতে হবে৷\nFirst published: July 28, 2021, 17:17 IST


বগুড়া উপ-নির্বাচন: এখন পর্যন্ত বিরাজ করছে সুষ্ঠু পরিবেশ | The Daily Star Bangla\n০৯:১৪ অপরাহ্ন, জুন ২৩, ২০১৯ / সর্বশেষ সংশোধিত: ০৯:৩২ অপরাহ্ন, জুন ২৩, ২০১৯\nবগুড়ায় উপ-নির্বাচনের প্রচারণায় আওয়ামী লীগ ও বিএনপির প্রার্থী। ছবি: সংগৃহীত\nরাত পোহালেই বগুড়া-৬ (সদর) আসনের উপ-নির্বাচন। প্রার্থীদের প্রচার-প্রচারণা শেষ হয়েছে গত শুক্রবার সকাল ৯টায়। এই নির্বাচনে অংশগ্রহণকারী প্রার্থীরা বলছেন তারা সবাই সমানভাবে, একটা সুন্দর এবং নিরপেক্ষ পরিবেশে প্রচার-প্রচারণা সম্পন্ন করতে পেরেছেন।\nঅবাধ নির্বাচনের স্বার্থে সুষ্ঠু পরিবেশ সৃষ্টির জন্য সরকারের সদিচ্ছাকে প্রায় সব দলের প্রার্থী এবং ভোটাররা সাধুবাদ জানিয়েছেন। তারা বলছেন সরকারের সদিচ্ছা থাকলে এমন পরিবেশ সারা দেশেই যেকোনো নির্বাচনে নিশ্চিত করা সম্ভব।\nবিএনপি থেকে শুরু করে প্রায় সব দলের প্রার্থীরা বলছেন, বগুড়ার এই আসনে এবার ভোটের চিত্র সম্পূর্ণ আলাদা। স্থানীয় প্রশাসন এবং পুলিশ নিরপেক্ষ ভূমিকা পালন করেছে এবং সব প্রার্থীকে প্রচার-প্রচারণায় সমানভাবে সহযোগিতা করেছে।\nগত ৩০ ডিসেম্বরের নির্বাচনে, বগুড়ার সাতটি নির্বাচনী এলাকায়, ১২ ডিসেম্বরের থেকে ২২ ডিসেম্বরের মধ্যে নাশকতার অভিযোগে ১২টি মামলা হয়েছিল। বেশিরভাগ মামলার বাদী ছিলেন স্থানীয় আওয়ামী লীগ নেতা ও পুলিশ। মামলাগুলোয় বিএনপির বহু সক্রিয় নেতা-কর্মীকে আসামি করা হয়েছিল। অনেকেই তখন গ্রেপ্তার এবং হয়রানির শিকার হতে হয়। এমনকি নির্বাচনের দিন গ্রেপ্তার আতঙ্কে ভোট দিতে যাননি বিএনপির অনেক নেতা-কর্মী।\nভোটের দিন সহিংসতায় প্রাণহানির ঘটনাও ঘটেছিল এখানে। ভোটগ্রহণ শেষ হবার পর দেখা গেছে অনেক গরমিল। ঘোষিত ফলাফলে দেখা যায়, তিন আসনের পাঁচটি কেন্দ্রে শতভাগ ভোট পড়েছে। তবে এলাকাগুলোয় গিয়ে জানা যায়, অনেক ভোটার ৩০ ডিসেম্বরের আগেই মারা গেছেন, কেউবা দেশের বাইরে থাকেন, কিংবা জেলের ঘানি টানছেন।\nকিন্তু এবারের উপ-নির্বাচন অবাধ, নিরপেক্ষ এবং সুষ্ঠু হবে বলেই মনে করছেন সব প্রার্থী।\nএবার বগুড়া সদর আসনে উপ-নির্বাচনে প্রতিদ্বন্দ্বিতা করছেন মোট সাত জন প্রার্থী। তারা হলেন, আওয়ামী লীগ থেকে টি জামান নিকেতা, বিনপি থেকে গোলাম মোহাম্মদ সিরাজ, জাতীয় পার্টি থেকে নুরুল ইসলাম ওমর, বাংলাদেশ কংগ্রেস থেকে মো. মনসুর রহমান, বাংলাদেশ মুসলিম লীগ থেকে মো রফিকুল ইসলাম এবং স্বতন্ত্র দুই প্রার্থী হলেন মো. মিনহাজ এবং সৈয়দ কবির আহমেদ। এর মধ্যে সৈয়দ কবির আহমেদ ব্যক্তিগত কারণ দেখিয়ে কয়েক দিন আগে সংবাদ সম্মেলন ডেকে প্রচারণা থেকে নিজেকে প্রত্যাহার করে নেন। তবে নির্বাচন কমিশন বলছে, তার প্রার্থিতা বহাল রয়েছে।\nপাশাপাশি এবার প্রথমবারের মতো ইলেক্ট্রনিক ভোটিং মেশিনে ভোট হবে বগুড়ায়। গত পাঁচ দিন ধরে নির্বাচন কমিশন প্রায় ৪৫ লাখ টাকা খরচ করেছে শুধু ভোটারদের ইভিএম মেশিনের সঙ্গে পরিচয় করিয়ে দেওয়ার জন্য। বিভিন্নভাবে প্রচারণা ছাড়াও গত শনিবার ১৪১টি ভোট কেন্দ্রেই একটা মহড়া ভোটের আয়োজন করেছে নির্বাচন কমিশন। তবে ভোটারদের তাতে তেমন কোনো সাড়া পাওয়া যায়নি।\nবিএনপির প্রার্থী গোলাম মোহাম্মদ সিরাজ বলেন, “এবার উপ-নির্বাচনের সমগ্র এলাকায় খুব উৎসব মুখর পরিবেশে সব প্রার্থীই তাদের প্রচারণা চালাতে পেরেছেন। এর পেছনে আসলে সরকারের সদিচ্ছাই প্রধান কারণ। সরকারের সদিচ্ছা থাকলে যেকোনো নির্বাচনই অবাধ এবং সুষ্ঠু হওয়া সম্ভব বলে আমি মনে করি।\nগতবারের তুলনায় প্রশাসন এবং পুলিশ এবার অনেকটা নিরপেক্ষ ভূমিকা পালন করেছে বলেই ভোটের প্রচার-প্রচারণা ভালো হয়েছে বলে তিনি জানান।\nইভিএম সম্পর্কে জানতে চাইলে বলেন, “আসলে সরকারের সদিচ্ছা থাকলে ইভিএমেও অবাধ-নিরপেক্ষ নির্বাচন হওয়া সম্ভব। তবে গত দুইটি জাতীয় নির্বাচনে জনগণ তাদের ভোটাধিকার হারিয়ে ফেলেছেন। সরকার যদি ভোটের অধিকার ফিরিয়ে দেয় এবং ইভিএম মেশিন ভালো কাজ করে তাহলে এই নির্বাচন ভালোই হবে।”\nআরেকজন স্বতন্ত্র প্রার্থী মো. মিনজাহ বলেন, “এবার ভোটের পরিবেশ খুব ভালো মনে হচ্ছে। একটা উৎসবমুখর পরিবেশ আছে। আশা করছি উপ-নির্বাচনে ভোটারদের উপস্থিতি বেশি হবে। প্রশাসন এবং আইন শৃঙ্খলা রক্ষাকারী বাহিনী এই পর্যন্ত নিরপেক্ষ পরিবেশ তৈরি করেছে। সরকারের সদিচ্ছা ছিল বলেই এটা সম্ভব হয়েছে।”\nমো. মিনহাজ আশা করছেন এবারের ভোট শতভাগ সুষ্ঠু হবে।\nআর একজন স্বতন্ত্র প্রার্থী সৈয়দ কবির আহমেদ, তিনি ট্রাক মার্কায় প্রতিদ্বন্দ্বিতা করছেন। ভোটের পরিবেশ সম্পর্কে তার মনোভাবও প্রায় একই রকম। তবে আশঙ্কা যে, এবার ভোটার উপস্থিতি অনেক কম হতে পারে।\nকবির বলেন, ভোট দিতে যাওয়াকে কেন্দ্র করে ভোটারদের মধ্যে একটা আতঙ্ক কাজ করছে। গত কয়েকটি জাতীয় নির্বাচনে ভোটারদের অভিজ্ঞতা খুব একটা সুখকর নয়। কেন্দ্রে মারামারি, ভোট দিতে না পারা এসব কারণে তারা কিছুটা বিচলিত। তবে এবার নির্বাচন কমিশন শতভাগ সুষ্ঠু ভোটের প্রতিশ্রুতি দিয়েছে।\nভোটারদের সঙ্গে কথা বলে জানা যাচ্ছে, এখানকার অনেক ভোটার ভোট দেওয়ার আগ্রহ হারিয়ে ফেলেছেন। বিশেষ করে বিএনপির সমর্থক ভোটাররা। গত ৩০ ডিসেম্বর তারা বিপুল ভোটে মির্জা ফখরুল ইসলাম আলমগীরকে নির্বাচিত করেছিলেন। কিন্তু ঠিক কী কারণে শপথ নিলেন না তা জনগণকে জানাননি, দুঃখ প্রকাশের প্রয়োজন বোধ করেননি।”\nআওয়ামী লীগের প্রার্থী টি জামান নিকেতাও ঠিক একই কথা বললেন।\n“এবার ভোটের প্রচার-প্রচারণায় আমরা অনেক সহনশীল ছিলাম। বিএনপির নেতা-কর্মীরা ঝামেলা করতে চাইলেও আমরা তা এড়িয়ে চলেছি। তবে এবার সব প্রার্থীই সমানভাবে প্রচারণা চালাতে পেরেছেন।”\nএছাড়া ইভিএম সম্পর্কে মানুষের ভেতর যে ভয় কাজ করছে তা ভাঙানোর চেষ্টা করেছি, ইভিএম নিয়ে সচেতনতা তৈরির চেষ্টা করেছি, বলেন টি জামান নিকেতা।\nজাতীয় পার্টির প্রার্থী নুরুল ইসলাম ওমরও প্রায় একই কথা বলেছেন। ভোটের প্রচারণায় খুব ভালো পরিবেশ ছিল বলে তিনি জানান।\nগত ৩০ ডিসেম্বর বগুড়া সদর আসনে বিপুল ভোট জয়লাভ করেন বিএনপির মহাসচিব মির্জা ফখরুল ইসলাম আলমগীর। কিন্তু নির্ধারিত সময়ের মধ্যে শপথ না নেওয়ায় গত জাতীয় সংসদের স্পিকার বগুড়া -৬ আসনটি শূন্য ঘোষণা করেন।\n২০১৪ সালে এই আসনে জাতীয় পার্টির নুরুল ইসলাম ওমর বিনা প্রতিদ্বন্দ্বিতায় নির্বাচিত হয়েছিলেন। ৩০ ডিসেম্বরের নির্বাচনে মির্জা ফখরুল ইসলাম আলমগীর পেয়েছিলেন ২০৫৯৮৭ ভোট এবং নুরুল ইসলাম ওমরের ভোট ছিল ৩৯৯৬১।\nবিভিন্ন দলের প্রার্থী এবং ভোটারদের সাথে কথা বলে জানা গেছে যে সুষ্ঠু এবং আবাদ, নিরপেক্ষ ভোটের জন্যে যে ধরনের পরিবেশ তারা আগে দেখেছেন, এবার উপ-নির্বাচনেও তারা সেই পরিবেশ লক্ষ্য করছেন।\nপ্রশাসনের নিরপেক্ষতা, ক্ষমতাশীল দলের প্রার্থীর সহযোগিতা, বিশেষ করে মাঠ পর্যায়ে পুলিশের ভূমিকার ভূয়সী প্রশংসা করছেন সবাই। ইভিএম নিয়ে তরুণ এবং শিক্ষিতদের ভেতর কিছুটা আগ্রহ দেখা গেলেও সাধারণ মানুষ কিছুটা দ্বিধান্বিত।\nমোদ্দা কথা হলো, যদি একটি আসনের উপ-নির্বাচনের পরিবেশ নিরপেক্ষ করা যায় তবে কেন দলীয় সরকারের অধীনে সারাদেশে ৩০০ আসনে নিরপেক্ষ পরিবেশ বজায় রাখা সম্ভব নয়?\nমানুষ তাদের ভোটাধিকার ফিরে পেতে চায় এবং ভয়-ডরহীন পরিবেশে ভোটকেন্দ্রে গিয়ে তা প্রয়োগ করতে চায়। দেশের গণতান্ত্রিক প্রক্রিয়ায় সরাসরি অংশগ্রহণ করতে চায়। তাই সুন্দর এবং নিরপেক্ষ পরিবেশ এবং সাধারণ মানুষের ভোটাধিকার অক্ষুণ্ণ রাখাকেই সরকারের অন্যতম দায়িত্ব বলে ভাবছেন বগুড়ার ভোটার সাধারণ।\nমোস্তফা সবুজ: দ্য ডেইলি স্টারের নিজস্ব প্রতিবেদক, বগুড়া


জেনে নিন মানবদেহে ফিস অয়েল এর জাদুকরী প্রভাব জেনে নিন মানবদেহে ফিস অয়েল এর জাদুকরী প্রভাব\nজেনে নিন মানবদেহে ফিস অয়েল এর জাদুকরী প্রভাব\nহেলথ টিপস |6মাস আগে\nআমরা মাছে ভাতে বাঙালি। আর বাঙালিরা মাছ খায় না, এরকম দৃষ্টান্ত খুব কমই দেখতে পাওয়া যায়। তবে শুধু বাঙালিরাই নন, অনেক অবাঙালিরাও আছে যারা মাছের ভক্ত। শুধুমাত্র স্বাদের জন্য নয়, মাছের মধ্যে রয়েছে নানা পুষ্টিগুণ, যা শরীর-স্বাস্থ্য ঠিক রাখতে সাহায্য করে।\nতবে মাছের তেল বা ফিশ অয়েলও যে নানা ওষধি গুণে পূর্ণ, সে বিষয়েই আজ কিছুটা আলোকপাত করবো।\nফিশ অয়েল কী?\nতৈলাক্ত মাছের টিস্যু থেকে উৎপন্ন তেলকেই আমরা মাছের তেল বা ফিশ অয়েল বলে জানি। এতে উচ্চ মাত্রার ওমেগা-৩ ফ্যাটি অ্যাসিড, ইকোসাপেন্টাইয়েনিক অ্যাসিড (ইপিএ) এবং ডোকোসেহেক্সায়েকনিক অ্যাসিড (ডিএইচএ) থাকে।\nমাছের তেলের উপকারী দিক অনেক যেমন এটি শরীরের প্রদাহ কমাতে খুবই কার্যকরী, হার্ট ও চোখের স্বাস্থ্য ভালো রাখে। মহিলাদের প্রেগন্যান্সির ক্ষেত্রেও গুরুত্বপূর্ণ ভূমিকা পালন করে মাছের তেল। লিভারের চর্বি হ্রাস করতে এবং শিশুদের মস্তিষ্কের বিকাশ সাধনে এই ফিশ অয়েল বা মাছের তেলের জুড়ি নেই।\nসুস্বাস্থ্যের ক্ষেত্রে ফিশ অয়েলের ভূমিকা\nবয়স বৃদ্ধির সাথে সাথে হাড়ের জন্য প্রয়োজনীয় মিনারেলস কমতে শুরু করে। ধীরে ধীরে হাড়ের ঘনত্বও কমতে শুরু করে ফলে বেশিরভাগ নারী-পুরুষ বিশেষ করে নারীরা অস্টিওপরোসিস রোগসহ নানারকম হাড়ের সমস্যায় ভোগেন। মাছের তেল এ ক্ষেত্রে তাদের সমস্যার সমাধান হতে পারে। কারণ মাছের তেলে ফ্যাটি অ্যাসিড ছাড়াও ক্যালসিয়াম ও ভিটামিন ডি থাকে যা হাড়কে মজবুত করে।\nসাধারণত ফ্যাটি ফিস থেকে মাছের তেল সংগ্রহ করা হয়। পুষ্টিবিদ ও পেশাদার স্বাস্থ্যবিদদের মাছের তেল নিয়ে আগ্রহের কারণ হচ্ছে ডোকোসা হেক্সানোইক এসিড (DHA) ও ইকোসাপেন্টানোইক এসিড (EPA) নামক ওমেগা ৩ ফ্যাটি এসিডের উপস্থিতি। তৈলাক্ত মাছের এক টুকরাতে ৩০% এর বেশি তেল থাকে। তৈলাক্ত মাছে ভিটামিন এ ও ডি থাকে। বিশ্বের বিভিন্ন দেশের স্বাস্থ্যবিদেরা মাছের তেলের স্বাস্থ্য উপকারিতার জন্য তৈলাক্ত মাছ খাওয়ার বা সম্পূরক হিসেবে গ্রহণ করার পরামর্শ দেন। মাছের তেলের স্বাস্থ্য উপকারিতাগুলো জেনে নেই আসুন।\nআসুন জেনে নেই ফিস অয়েলের উপকারিতা-\n১। হার্ট সুস্থ রাখতে সাহায্য করে\nফিশ অয়েল কার্ডিওভাসকুলার রোগ প্রতিরোধে সহায়তা করে। সঙ্গে এও নিশ্চিত করে যে কার্ডিওভাসকুলার সিস্টেম সঠিকভাবে কাজ করবে। আসলে, ফিশ অয়েল ট্রাইগ্লিসারাইডের মাত্রা কমায়, যা কার্ডিওভাসকুলার রোগের ঝুঁকি কমাতে সাহায্য করে। Omega3ফ্যাটি অ্যাসিড রক্তচাপ নিয়ন্ত্রণ করে হৃদরোগের আশঙ্কা কমাতে এবং হার্টে কোনও ব্লক থাকলে তা নিরাময় করতে সহায়তা করে।\n২। প্রস্টেট ক্যান্সার নিরাময়ে সাহায্য করে\nক্যান্সারের মতো প্রাণঘাতী রোগ প্রতিরোধ করতে নিয়ম করে ফিশ অয়েল (Fish Oil) খাওয়া জরুরি। Omega3ফ্যাটি অ্যাসিড হওয়ায় এটি আপনার দেহের স্বাভাবিক এবং স্বাস্থ্যকর কোষবিভাজনে সাহায্য করে। নিয়মিত ফিশ অয়েল খেলে (ক্যাপসুল) স্তন, কোলন এবং প্রোস্টেট ক্যান্সার প্রতিরোধ করা সহজ হয়ে ওঠে।\n৩। মানসিক বিকাশে সাহায্য করে\nশরীর সুস্থ রাখতে আমরা অনেক কিছুই করি। ব্যায়াম থেকে শুরু করে নানারকমের শরীরচর্চা, খাদ্যাভ্যাসে পরিবর্তন – সব কিছুই। তবে মানসিক স্বাস্থ্যকে আমরা খুব বেশি গুরুত্ব দিই না। ফলে অনেকসময়ে মানসিক বিকাশ ঠিকমত হয় না। আবার মানসিক সমস্যাও যেমন স্ট্রেস, অ্যাংজাইটি ইত্যাদির সমস্যাও দেখা যায়। এই সব সমস্যা থেকে মুক্তি পেতে অথবা এই সব সমস্যা যাতে না হয় সেজন্য নিয়ম করে ফিশ অয়েল খাওয়াটা জরুরি। ফিশ অয়েলে যেহেতু Omega3রয়েছে কাজেই স্মৃতিশক্তি বৃদ্ধি করতেও কিন্তু ফিশ অয়েল দারুণ উপকারী।\n৪। গর্ভাবস্থায় ফিশ অয়েলের উপকারিতা\nগর্ভাবস্থায় অনেক ডাক্তার হবু মা-কে ফিশ অয়েল ক্যাপসুল খাওয়ার পরামর্শ দেন। এর মধ্যে যেহেতু omega3ফ্যাটি অ্যাসিড রয়েছে, কাজেই বুঝতেই পারছেন শিশুর বিকাশে তা কতটা উপকারী। শিশুর মস্তিকের বিকাশেই যে ফিশ অয়েল কাজ করে তা নয়, শিশুর চোখের বিকাশেও কিন্তু ফিশ অয়েলের ভূমিকা খুব গুরুত্বপূর্ণ। এছাড়া গর্ভাবস্থায় ফিশ অয়েল খেলে প্রি-ম্যাচিওর ডেলিভারি এবং অন্যান্য ঝুঁকি রোধ করতে সাহায্য করে ফিশ অয়েল।\nসঠিক তারিখে সন্তান প্রসব: ওমেগা-৩ গর্ভবতী মহিলাদের জন্য নির্ধারিত সময়ের পূর্বে প্রসবের ঝুঁকি কমাতে সাহায্য করে এবং সন্তান সুস্থ ও সম্পূর্ণরূপে বিকশিত কিনা তা নিশ্চিত করে।\nসন্তান প্রসবের সময়ের বিষণ্ণতা প্রতিরোধ করে: ক্লিনিকাল গবেষণায় বলা হয়েছে যে, একজন নারী সন্তান জন্মদানের পর যদি ওমেগা-৩ সেবন করে তাহলে তার প্রসব কালীন বিষণ্ণতা কাটিয়ে উঠতে পারবে।\nনারীদের সঠিক বয়সে মেনোপজ: মাছের তেল প্রতিদিন নারীর শরীরের হরমোনের ভারসাম্য উন্নত করতে সহায়তা করে এবং মেনোপজ উপসর্গ কমাতে সাহায্য করে।\n৫। মধুমেহ কমাতে সাহায্য করে\nইদানিং আমাদের জীবনে রোগের প্রকোপ এত বেড়ে গিয়েছে যে আমরা সবাই খুবই জর্জরিত। তবে বেশিরভাগ রোগই কিন্তু আমাদের অনিয়মিত জীবনযাত্রার ফলাফল। মধুমেহ বা ডায়াবেটিসও ঠিক সেরকমই একটি সমস্যা। রক্তে যখন ইনসুলিনের মাত্রা বেড়ে যায়, তখন এই রোগটি সৃষ্টি হয়। অনেক বৈজ্ঞানিক মনে করেন যে ফিশ অয়েলে উপস্থিত omega3রক্তে ইনসুলিনের ভারসাম্য ঠিক রাখতে সাহায্য করে এবং ফলে মধুমেহ রোগের প্রকোপ থেকে বাঁচার সম্ভাবনাও তৈরি হয়।\n৬। অ্যালজাইমারের জন্য ভাল\nএকটি বিশ্ববিদ্যালয়ের গবেষণা অনুযায়ী ফিশ অয়েলে মজুত ফ্যাটি অ্যাসিড অ্যালজাইমার রোগের চিকিৎসার জন্য প্রয়োজনীয়। অ্যালজাইমার হল এমন একটি রোগ যেখানে একটা সময় বা বয়সের পর এই রোগে আক্রান্ত রোগী সব ভুলে যেতে শুরু করেন। আপনি কি জানেন যে ফিশ অয়েলে রয়েছে ইপিএ এবং ডিএইচএ? সে সঙ্গে রয়েছে প্রয়োজনীয় ফ্যাটি অ্যাসিড, যা অ্যালজাইমার রোগের চিকিৎসায় সহায়তা করে। অন্যান্য গবেষণায় আরও দেখা গেছে যে ফিশ অয়েল অ্যালজাইমার রোগে আক্রান্ত রোগীদের জন্য উপকারী।\n৭। বাতের ব্যথা কমাতে সাহায্য করে\nআমাদের মধ্যে এমন অনেকেই আছেন যারা বাতের ব্যথায় ভুগছেন। আর বাতের ব্যথায় যারা আক্রান্ত একমাত্র তাঁরাই জানেন যে এই যন্ত্রণা কতখানি কষ্টদায়ক। ফিশ অয়েল কিন্তু বাতের ব্যাথা, বিশেষ করে গাঁটেবাত কমাতে খুব সাহায্য করে। একটি সমীক্ষায় দেখা গেছে, ফিশ অয়েল এবং omega3ইপিএর অ্যান্টি-ামেটরি বৈশিষ্ট্গুইনফ্ল্য বাতের ব্যথা কমাতে সহায়তা করে।\n৮। রোগ প্রতিরোধ ক্ষমতা বাড়ায়\nআমাদের মধ্যে এমন অনেকেই আছেন যাঁদের একটুটেই সর্দি-কাশি হয় বা কোনও না কোনও অসুখে তাঁরা ভুগতেই থাকেন। এমনটা হয়, তার কারণ হল তাঁদের শরীরে রোগপ্রতিরোধ করার ক্ষমতা খুব কম থাকে। ফিশ অয়েল (Fish Oil) কিন্তু আমাদের শরীরে রোগ প্রতিরোধ ক্ষমতা বৃদ্ধি করতে সাহায্য করে। Omega3আমাদের শরীরে অটোইমিউন ডিজঅর্ডার কমায় এবং সঙ্গে খারাপ ফ্যাট দূর করে।\n৯। হাপানি নিরাময় করতে সাহায্য করে\nহাঁপানি একটি ফুসফুসের ব্যাধি যা ফুসফুসে প্রদাহ এবং শ্বাসকষ্টের সমস্যা সৃষ্টি করে। অনেক বিশেষজ্ঞমনে করেন, হাঁপানি শুরু হওয়ার সময় থেকেই যদি ফিশ অয়েল খাওয়া যায় তাহলে হাপানি বাড়ার সুযোগ পায় না এবং শ্বাসকষ্টের সমস্যাও হয় না। এছাড়াও, গর্ভবতী মহিলাদের ডায়েটে ফিশ অয়েল যোগ করার পরামর্শ অনেক ডাক্তার দিয়ে থাকেন যাতে ভ্রূণের অ্যালার্জির ঝুঁকি হ্রাস করে।\n১০। অবসাদ কাটাতে সাহায্য করে\nমানসিক অবসাদ কাটাতে কিন্তু ফিশ অয়েল খুব উপকারী। এতে omega3রয়েছে, যা মেজাজ ফুরফুরে রাখতে সাহায্য করে এবং আমাদের শরীরে হ্যাপি হরমোন নিঃসরণ করে, ফলে হতাশা, মানসিক চাপ, অ্যাংজাইটি ইত্যাদি হ্রাস পায়।\n১১। হাত-পা ফোলাভাব কমাতে সাহায্য করে\nঅনেকসময়ে আমাদের হাত পা ফুলে যায়। কখনও কেটে ছড়ে গেলে অথবা অনেকসময়ে অন্যান্য নানা কারণে হাতে-পায়ে ফোলাভাব দেখা যায়। আমাদের শরীরে নানা সংক্রমণ বা ঘা-এর ফলে এই ফোলাভাব দেখা যায়। অনেক সময়ে এই ফোলাভাব বেশ অনেকদিন\nপর্যন্ত থাকে, তখন হয় সমস্যা। অতিরিক্ত ওজন, মধুমেহ, হার্টের সমস্যা – এই ধরনের শারীরিক সমস্যাগুলো বেড়ে যায় এই সময়ে। কাজেই, ফিশ অয়েল যদি নিয়মিত খাওয়া যায় তাহলে হাত-পা ফোলা কমবে এবং সঙ্গে এই লাইফস্টাইল ডিজিজ থেকেও মুক্তি পাবেন।\n১২। ওজন কমাতে সাহায্য করে\nঅতিরিক্ত ওজনের সমস্যায় আমরা অনেকেই ভুগি। নানা ডায়েট করে হোক বা অন্য যে-কোনও উপায়ে আমরা শরীরের অতিরিক্ত মেদ ও ওজন থেকে মুক্তি পাওয়ার চেষ্টাও করে থাকি। ফিশ অয়েল ওজন কমাতেও সহায়তা করে। ডিএইচএ এবং ইপিএ এর মতো উপাদানগুলি মহিলাদের নিখুঁত শারীরিক আকার বজায় রাখতে এবং পুরুষদের বর্ধিত ওজন নিয়ন্ত্রণে সহায়তা করে। গবেষণা অনুসারে, প্রতিদিন6গ্রাম ফিশ তেল খাওয়া শরীরের অতিরিক্ত মেদ হ্রাস করতে সহায়তা করে।\nত্বকের জন্য ফিশ অয়েল কতটা উপকারী?\nএ তো নাহয় গেল ফিশ অয়েল আমাদের সুস্বাস্থ্যের জন্য কতটা উপকারী সে বিষয়ে আলোচনা, তবে ফিশ অয়েল কিন্তু আমাদের ত্বকের জন্যও খুব উপকারী। ত্বকের যত্নে এবং সৌন্দর্য বাড়াতে ফিশ অয়েল ঠিক কী কী ভূমিকা পালন করে।\nচলুন দেখে নেওয়া যাক-\n১। ত্বকের জ্বালা-পোড়া কমায়\nফিশ অয়েলে অ্যান্টি-ইনফ্ল্যামেটরি বৈশিষ্ট্য রয়েছে যা দীর্ঘস্থায়ী প্রদাহ এবং অন্যান্য সম্পর্কিত রোগ নিরাময়ে সহায়তা করে। এছাড়া ফিশ অয়েলে মজুত omega3সারাদিনের ধকল কমাতেও সাহায্য করে। ধকল বা স্ট্রেস থেকেও কিন্তু আমাদের ত্বকে নানা সমস্যা দেখা দেয়। কাজেই নিয়মিত ফিস অয়েল বা omega3যুক্ত ক্যাপসুল খেলে কিন্তু ত্বকের অনেক অবাঞ্ছিত সমস্যা থেকেই মুক্তি পাওয়া যায়।\n২। ব্রণ ফুসকুড়ি কমাতে সাহায্য করে\nযারা ব্রণ-ফুসকুড়ি বা অ্যাকনের সমস্যায় ভোগেন, তাঁরা কিন্তু নিয়মিত ফিশ অয়েল খেতে পারেন। যদি আপনি মাছ না খান, তাহলে তার পরিবর্তেও ফিশ অয়েল বা omega3ক্যাপসুল অবশ্যই খান। ত্বকের লাবন্য ধরে রাখতে ফিশ অয়েলে মজুত ডিএইচএ এবং ইপিএ সাহায্য করে।\n৩। চোখের জন্য ভাল\nবৃদ্ধ বয়সে চোখের জ্যোতি কমে যাওয়া স্বাভাবিক, কিন্তু অনেকেরই ছোটবেলা থেকেই চোখের সমস্যা থাকে; তাঁদেরকে নিয়মিত ফিশ অয়েল বা omega3ক্যাপসুল খাওয়ার পরামর্শ দেওয়া হয়ে থাকে। Omega3চোখের জ্যোতি শক্তিশালী করে তুলতে সাহায্য করে।\n৪। ইউভি রশ্মি থেকে রক্ষা করে\nসূর্যের ক্ষতিকর ইউভি রশ্মির হাত থেকে ত্বক রক্ষা করতে ফিশ অয়েল ব্যবহার করতে পারেন। শুধু omega 3-ই নয়, এই তেলটিতে ভিটামিন ডি-ও রয়েছে।\nচুলের যত্নে ফিশ অয়েল\nচুলের নানা সমস্যা সমাধান করতেও ফিশ অয়েল উপকারী (Benefits)। আসুন দেখি কীভাবে ফিশ অয়েল চুলের জন্য কাজ করে।\n১। চুল পড়া কমায়\nচুলের গোড়ায় পুষ্টির অভাব হলে তখনই চুলের গোড়া আলগা হয়ে যায় এবং চুল পড়তে শুরু করে। অনেকসময়ে কিন্তু আবার শুধু যত্নের অভাবে নয়, শারীরিক নানা সমস্যা থেকেও চুল পড়ার সমস্যা দেখা দেয়। চুল পড়ার সমস্যায় যদি আপনিও জর্জরিত হন তাহলে নিয়ম করে নিজের খাদ্যাভ্যাসে ফিশ অয়েল যোগ করুন। এর মধ্যে থাকা omega3চুলের গভীরে গিয়ে পুষ্টি যোগায় এবং চুলকে ভিতর থেকে মজবুত করে তোলে।\n২। নতুন চুল গজাতে সাহায্য করে\nঅনেকেরই লম্বা চুলের শখ থাকে কিন্তু কোনও কারণে কিছুতেই চুল লম্বা হয় না। এর মূল কারণ হল চুলে পর্যাপ্ত পরিমাণে পুষ্টি যাচ্ছে না। ফিশ অয়েলে চুলের বৃদ্ধির জন্য প্রয়োজনীয় সমস্ত পুষ্টি উপাদান থাকে। তাই খেয়াল করে দেখবেন যারা ছোটবেলায় বাড়িতে মাছ খাওয়ার উপরে, বিশেষ করে মাছের তেল খাওয়ার উপরে খুব জোর দেওয়া হতো। ফিশ অয়েল চুলের গোড়ায় যথাযথ পুষ্টি এবং প্রোটিন প্রদান করে, ফলে চুল দ্রুত লম্বা হয় এবং চুলে একটা আলাদা শাইনও দেখা যায়।\n৩। মাসাজ অয়েল হিসেবে ব্যবহার করা যায়\nযদি আপনি মাছ না খান সেক্ষেত্রে অবশ্য চুলের গোড়ায় গোড়ায় ফিশ অয়েল মাসাজ করতে পারেন। উগ্র গন্ধ দূর করতে লেবুর রস এবং অন্যান্য কোনও সুগন্ধি তেল মেশাতে পারেন।\nফিশ অয়েলের পার্শ্বপ্রতিক্রিয়া\nফিশ অয়েলের যেমন এত উপকারিতা রয়েছে, ঠিক সেরকমই কিছু পার্শ্বপ্রতিক্রিয়াও রয়েছে। অনেকেরই নানারকম মাছে অ্যালারজি থাকে, বিশেষ করে ইলিশ, চিংড়ি বা সামুদ্রিক মাছে। তাঁরা যদি ফিশ অয়েল ক্যাপসুল খেতে চান, সেক্ষেত্রে সবার আগে ডাক্তারের সঙ্গে আলোচনা করে নেওয়াটা শ্রেয়। এছাড়াও অনেকসময়ে প্রথমদিকে একটু বমিভাব বা ঘামে দুর্গন্ধ হতে পারে ফিশ অয়েল খাওয়া শুরু করলে।\nকীভাবে ফিশ অয়েল ব্যবহার করা উচিত\nবাঙালিরা মাছ, মাছের তেল এবং মাছ দিয়ে তৈরি যে-কোনও খাবারই আনন্দ করে খান। তবে অনেকে আছেন যারা মাছের গন্ধ সহ্য করতে পারেন না, তাঁরা কিন্তু ফিশ অয়েল ক্যাপসুল খেতে পারেন। একই কাজ হয়।\nসারাদিনে কতটা ফিশ অয়েল খেতে পারি\nএকজন প্রাপ্তবয়স্ক মানুষ সারাদিনে ১১০-১২০ মিগ্রা ফিশ অয়েল খেতে পারেন। তবে যদি কোনও রকম শারীরিক সমস্যা থেকে থাকে, সেখত্রে অবশ্যই ডাক্তারের পরামর্শ নিয়ে তবেই ফিশ অয়েল খান।\nকখন ফিশ অয়েল খাওয়া উচিত\nআপনি প্রতিদিনই ফিশ অয়েল খেতে পারেন, তবে দিনের একটি নির্দিষ্ট সময়েই ফিশ অয়েল খাবেন। অনেক বিশেষজ্ঞ পরামর্শ দেন, দুপুরে খাওয়ার সময়ে ফিশ অয়েল ক্যাপসুল খাওয়ার।\nশিশুদের কতটা ফিশ অয়েল দেওয়া উচিত?\nচার থেকে আট বছরের বাচ্চাদেরকে আপনি ফিশ অয়েল দিতে পারেন তবে চার বছরের ছোট শিশুকে ফিশ অয়েল ক্যাপসুল না খাইয়ে মাছ খাওয়ান। আট বছর পর্যন্ত বাচ্চাকে সারাদিনে ৯০ মিগ্রা ফিশ অয়েল খাওয়াতে পারেন।\nফের সংক্রমণ বাড়ছে ইতালিতে\nঠান্ডা না গরম, স্বাস্থ্যের জন্য কোন অবস্থায় দুধ বেশি উপকারী? জানুন…\nটিউবওয়েলের পানি খেলে করোনামুক্তির গুজব


মাশার্ল আর্ট-এর পরম্পরা! শাহরুখ পরিবারের তৃতীয় সদস্য আব্রামের ছবি ঘিরে জল্পনা\nKolkata, First Published 28, Aug 2019, 10:15 AM\nআব্রাম শিখছে তাইকোন্ড\nছবি শেয়ার করলেন খোদ কিং খান\nপরিবারের সদস্যদের নিয়েই এখন ব্যস্ত তিনি\nজানালেন পারিবারিক রীতির কথাও\nপারিবারিক পরম্পরা, তাই একই পথে হাঁটতে হল আব্রামকে। খান পরিবারের এটাই রীতি। ছোট আব্রামকে নিয়ে শাহরুখের স্বপ্ন অনেক। ছোট থেকেই তাকে কাছ ছাড়া করার কথা ভুলেও ভাবেন না কিংখান। খেলার মাঠ হোক কিংবা শ্যুটিং ফ্লোর, পরিবারের এই ছোট সদস্যকে তিনি নিয়ে যেতেন সঙ্গে করে।\nআরও পড়ুনঃ পশ্চিমবঙ্গের বক্স অফিসেও অক্ষয়-রাজত্ব! মিশন মঙ্গল-এর নয়া রেকর্ড\nতবে বলিউড বাদশা যে এখন বেজায় সংসার ধর্মে মন দিয়েছেন সেবিষয় কোনও দ্বিমত নেই। ছেলে মেয়েদের পড়াশুনো কেরিয়ার নিয়ে বেজায় এখন ব্যস্ত তিনি। সম্প্রতিই সুহানার স্কুল জীবন শেষ হওয়ায় সোশ্যাল মিডিয়ায় পোস্টও দিয়েছিলেন একটি। তারপর মেয়েকে কলেজে ভর্তি থেকে শুরু করে কেরিয়ার গোল তৈরি করে দেওয়া, সাধারণ এক বাবা-র ভুমিকাতেই দেখা গিয়েছিল তাঁকে। কাটিয়ে এসেছিলেন সপরিবারে ছুটিও।\nতারপরই আরিয়নের চলচ্চিত্র জগতে ডেবিউ, তাকে ঘিরেও নেহাতই কম ব্যস্ত ছিলেন না শাহরুখ। এবার তাঁর নজরে ছোট ছেলে। তাকে এখন তাইকোন্ড শেখাচ্ছেন শাহরুখ। সেই ছবি সোশ্যাল মিডিয়ায় পোস্ট করে শাহরুখ লিখলেন, তাই খান-এর পরম্পরা বজায় রাখা, এর আগে দুই সদস্য রয়েছেন, এবার নতুন সদস্যের প্রশিক্ষণ চলছে। সঙ্গে তিনি শেয়ার করলেন আরিয়ন ও সুহানা-র তাইকোন্ড প্রশিক্ষণ নেওয়ার ছবিও।\nআরও পড়ুনঃ সিরিয়ালের নয়, বাস্তবের রাণু গান গেয়ে কত টাকা পেল জানলে চমকে যাবেন সকলে\nবর্তমানে বড় পর্দা থেকে কিছুদিনের জন্য বিরতি নিয়েছেন কিং খান। ফলে এখন শাহরুখ খানকে নিয়ে জল্পনা তুঙ্গে! কবে পর্দায় ফিরছেন শাহরুখ খান! নিজের প্রযোজনার কাজ নিয়েই ব্যস্ত তিনি। নতুন কোনও ছবির খবরও স্পষ্ট করে দেননি তিনি ভক্তদের। ফলেই তাঁর ভক্তরা এখন মজে রয়েছে শাহরুখ পুত্র-পুত্রীদের নিয়েই।\nLast Updated 28, Aug 2019, 10:18 AM\nএক টেক-এ শ্যুট করেছিলেন 'দিল বেচারা'র টাইটেল ট্র্যাক, দেখুন সুশান্তের ভিডিও\n'অক্ষয়ের কাছাকাছি ঘেষলেই বিপদ আরও বাড়বে', রেখাকে হুমকি রবিনার\nঅক্সফোর্ডের করোনার ভ্যাকসিন আসতে আর কতদিন লাগবে, সময় জানিয়ে দিলেন গবেষকরা\nবিকাশ দুবের এনকাউন্টার নিয়ে প্রশ্ন শহিদ পুলিশের স্ত্রী-রও, মামলার কোথায় কোথায় অসঙ্গতি\n'বিছানায় অনেক বেশি সময় নেন রণবীর', বেডরুম সিক্রেট থেকে বাথরুমের গোপনীয়তা ফাঁস করেছিলেন দীপিকা\nগাড়ি উলটে গেল, না ওল্টানো থেকে বাঁচালো সরকার'কে - বিকাশ দুবে-র মৃত্যু নিয়ে তীব্র বিতর্ক\nরেশনের কুপন বিলিতেও 'স্বজনপোষণ', বিডিও অফিস ঘেরাও করে বিক্ষোভ পরিযায়ী শ্রমিকদের\nকন্টেনমেন্ট জোনে চলছে 'কড়া' লকডাউন, কী কী ব্য়বস্থা নিচ্ছে পুলিশ\nকরোনাভাইরাসের থেকেও ভয়ঙ্কর 'অজ্ঞাত নিউমোনিয়া', সতর্ক করল কাজাকস্থানের চিনা দূতাবাস


ঢাকা: আউটসোর্সিংয়ের মাধ্যমে নিয়োগ বন্ধ, শূন্য পদে নিয়োগ ও পদোন্নতিসহ ৫ দফা দাবিতে বিক্ষোভ কর্মসূচি পালন করেছে তৃতীয় ও চতুর্থ শ্রেণি কর্মচারী সমিতি সমন্বয় পরিষদ। এ সময় দুই ঘণ্টা বন্ধ থাকে প্রশাসনিক কার্যক্রম।\nবৃহস্পতিবার (২০ফেব্রুয়ারি) সকাল ১০টা থেকে দুপুর ১২টা পর্যন্ত তারা এই কর্মসূচি পালন করে। এদিন সকাল ১০টা থেকে প্রশাসনিক ব্লকে জড়ো হতে থকে কর্মচারীরা। এ সময় পরিচালকের কক্ষসহ সব কর্মকর্তা ও অফিসের কক্ষ বন্ধ হয়ে যায়।\nবিক্ষোভ সমাবেশে বক্তৃতা করেন ঢাকা মেডিকেল কলেজ হাসপাতালের ৩য় ও ৪র্থ শ্রেণি কর্মচারী সমিতি সমন্বয় পরিষদের সভাপতি মো. আবু সাঈদ মিয়া। তিনি বলেন, ‘সরকারি হাসপাতালে আউটসোর্সিংয়ের মাধ্যমে জনবল নিয়োগ বন্ধ করতে হবে। তৃতীয় ও চতুর্থ শ্রেণির সব পদে রাজস্ব খাতে নিয়োগ দিতে হবে। ডিপিসির মাধ্যমে পদন্নতি যোগ্য শূন্যপদে দ্রুত পদোন্নতি দিতে হবে।’\nতিনি বলেন, ‘আমরা পরিচালকের সঙ্গে বারবার আলোচনার জন্য বসতে চেয়েছি। কিন্তু তিনি আমাদের সঙ্গে কোনো আলোচনা করেননি। বরং গত ৫ফেব্রুয়ারি বেশকিছু দৈনিক পত্রিকায় আউটসোর্সিংয়ের এর মাধ্যমে নিয়োগ বিজ্ঞপ্তি প্রকাশ করেন।’\nএর আগে ১০ ফেব্রুয়ারিও বিক্ষোভ হয়। সেখান থেকে ঘোষণা দেওয়া হয় যে, ২০ ফেব্রুয়ারি হাসপাতাল প্রাঙ্গণে ১০টা থেকে ১২টা পর্যন্ত বিক্ষোভ মিছিল করা হবে। এবং আগামী ২৩ থেকে ২৫ ফেব্রুয়ারি তিনদিন ঢাকা মহানগরের সব সরকারি হাসপাতাল ও স্বাস্থ্যশিক্ষা প্রতিষ্ঠানগুলোতে সকাল ১০টা থেকে ১১টা পর্যন্ত কর্মচারীদের বিক্ষোভ মিছিল ও সমাবেশ পালন করা হবে।\nএ সময়ের মধ্যে দাবি না মানলে আরও কঠোর কর্মসূচির হুঁশিয়ারি দেন তারা। কর্মচারী সমিতি সমন্বয় পরিষদের সভাপতি আবু সাঈদ বলেন, ‘কতৃপক্ষ আমাদের শুধু আশ্বাস দিয়ে যাচ্ছে। এটা আমাদের রুটি রুজির ব্যাপার। আমরা শুধু আশ্বাসের বাণী শুনি। কিন্তু কোনো কাজ হয় না। চলমান প্রক্রিয়া যদি বহাল থাকে, তাহলে যারা এ প্রক্রিয়া চালাচ্ছে তাদের দায়ী থাকতে হবে।\nএদিকে কর্মচারীদের বিক্ষোভের বিষয়ে ঢামেক হাসপাতালের পরিচালক ব্রিগেডিয়ার জেনারেল মো. নাসির উদ্দিনের সাথে যোগাযোগ করা হলে তিনি কথা বলতে রাজি হননি।\nTags: কর্মচারী, ঢামেক, প্রশাসনিক কার্যক্রম, বিক্ষোভ


সরকারি বিশ্ববিদ্যালয়ে ভর্তি পরীক্ষার বিষয়ে সিদ্ধান্ত শনিবার\nপ্রচ্ছদ জাতীয় সরকারি বিশ্ববিদ্যালয়ে ভর্তি পরীক্ষার বিষয়ে সিদ্ধান্ত শনিবার\n৮:৫৭ অপরাহ্ণ অক্টোবর ১৫, ২০২০\nকরোনাভাইরাস পরিস্থিতির মধ্যে অনেক পাবলিক বিশ্ববিদ্যালয়ের উপাচার্যরা ভর্তি পরীক্ষা নিতে চান না। তবে এইচএসসি পরীক্ষার ফরম পূরণের জন্য নেওয়া টেস্ট পরীক্ষার ফলাফল মূল্যায়ন করে বিশ্ববিদ্যালয়ে ভর্তির প্রস্তাব এসেছে। এতে অনেকে সায় দিয়েছেন। কেউ আবার এইচএসসি-সমমানের ফলাফলের ওপর ভিত্তি করে ভর্তির প্রস্তাব করেছেন। তবে আগামী শনিবার (১৭ অক্টোবর) পাবলিক উপাচার্য পরিষদের সভায় এ বিষয়ে সিদ্ধান্ত নেওয়া হবে।\nআজ (১৫ অক্টোবর) অনলাইন শিক্ষা কার্যক্রমের বর্তমান অবস্থা এবং এ ব্যবস্থাকে কীভাবে আরও কার্যকর করা যায়, সে লক্ষ্যে অনুষ্ঠিত ভার্চুয়াল সভায় এ আহ্বান জানানো হয়। পাবলিক বিশ্ববিদ্যালয়ে অনলাইন ক্লাস পরিচালনা নিয়ে উপাচার্যদের সঙ্গে এক মতবিনিময় সভায় এ কথা জানানো হয়। অনুষ্ঠানে সভাপতিত্ব করেন ইউজিসির চেয়ারম্যান অধ্যাপক ড. শহীদুল্লাহ।\nসভায় ইউজিসি চেয়ারম্যান বলেন, সমগ্র জাতি বিশ্ববিদ্যালয় পর্যায়ে ভর্তি পরীক্ষার বিষয়ে একটি সুনির্দিষ্ট দিকনির্দেশনা চাচ্ছে। বিশ্ববিদ্যালয়ে ভর্তি পরীক্ষা গ্রহণের বিষয়ে চূড়ান্ত সিদ্ধান্ত দরকার। তবে ইউজিসি’র চাওয়া ভর্তি পরীক্ষা যেনো কোনভাবেই প্রশ্নবিদ্ধ না হয়।\nইউজিসি সদস্য প্রফেসর ড. দিল আফরোজা বেগমের সঞ্চালনায় সভায় কমিশনের সদস্য অধ্যাপক ড. মো. সাজ্জাদ হোসেন, অধ্যাপক ড. মুহাম্মদ আলমগীর, অধ্যাপক ড. বিশ্বজিৎ চন্দ, অধ্যাপক ড. মো. আবু তাহের, ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান, রাজশাহী বিশ্বদ্যিালয়ের উপাচার্য অধ্যাপক ড. এম আব্দুস সোবহান, বাংলাদেশ কৃষি বিশ্ববিদ্যালয়ের উপাচার্য অধ্যাপক ড. লুৎফুল হাসান, বাংলাদেশ প্রকৌশল বিশ্ববিদ্যালয়ের উপাচার্য অধ্যাপক ড. সত্য প্রসাদ মজুমদার, চট্টগ্রাম বিশ্ববিদ্যালয়ের উপাচার্য অধ্যাপক ড. শিরীন আক্তার, জাহাঙ্গীরনগর বিশ্ববিদ্যালয়ের উপাচার্য অধ্যাপক ড. ফারজানা ইসলাম, জাতীয় বিশ্ববিদ্যালয়ের উপাচার্য অধ্যাপক ড. হারুন-অর-রশিদসহ ৪৬ পাবলিক বিশ্ববিদ্যালয়ের উপাচার্য উপস্থিত ছিলেন।\nআগের খবরকিরগিজিস্তানের প্রেসিডেন্টের পদত্যাগ\nপরের খবর রাখাইনে শিশু হত্যা বৃদ্ধি: জাতিসংঘের ‘গভীর উদ্বেগ’ প্রকাশ


চারটি রাজধানী চান মমতা!\nYou are at:Home»বিশ্ব»চারটি রাজধানী চান মমতা!\nভারতে চারটি রাজধানী করার দাবি জানালেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। শনিবার নেতাজি সুভাসচন্দ্র বসুর জন্মজয়ন্তীতে এ দাবি তোলেন তিনি। মমতা বলেন- ‘এর মধ্যে একটি রাজধানী কলকাতা হওয়া উচিৎ’।\nআনন্দবাজার পত্রিকায় বলা হয়েছে, মোদী সরকারের ‘দিল্লিকেন্দ্রিকতা’র বিরুদ্ধেই এই প্রস্তাব দেন মুখ্যমন্ত্রী। এ নিয়ে সংসদে দলীয় নেতাকর্মীদেরও সক্রিয় হওয়ার নির্দেশ দেন তৃণমূল নেত্রী। রাজ্যে বিধানসভা ভোটের আগে কলকাতাকে গুরুত্ব দেওয়ার এই দাবি ‘তাৎপর্যপূর্ণ’ও বটে।\nনেতাজি সুভাষচন্দ্র বসুর ১২৫তম জন্মজয়ন্তী উপলক্ষে শনিবার শ্যামবাজার থেকে রেড রোড পর্যন্ত দীর্ঘ পদযাত্রা করেন মুখ্যমন্ত্রী। মিছিলের শেষে জনসমাবেশে দেয়া ভাষণে তিনি প্রশ্ন তোলেন,- ‘দিল্লিতে কী আছে? কেন একটা জায়গায় সংসদ সীমাবদ্ধ থাকবে?’। দেশে ৪ রাজধানীর পাশাপাশি সংসদের অধিবেশনেরও বিকেন্দ্রীকরণ চেয়েছেন মমতা। তাঁর দাবি, ‘ঘুরিয়ে ঘুরিয়ে চারটি জায়গায় অধিবেশন হোক। আমরা সকলের জন্য বলছি। দৃষ্টিভঙ্গি বদলাতে হবে। ওয়ান লিডার, ওয়ান নেশনের মূল্য কী আছে?’\nমমতার বক্তব্যের মূল লক্ষ্য যে প্রধানমন্ত্রী নরেন্দ্র মোদী, রাজনৈতিক মহলের কাছে তা স্পষ্ট। ভাষণে স্বাধীনতার সময় থেকে কলকাতার গুরুত্ব, দেশে নবজাগরণ, স্বাধীনতা আন্দোলনে বাংলার গৌরবময় ভূমিকার কথা তুলে ধরেন মুখ্যমন্ত্রী মমতা বন্দ্যোপাধ্যায়।\nভারত মমতা রাজধানী


বিএনপি নেতার মোসাদ কানেকশন! চুপ জামায়াত-হেফাজত || প্রথম পাতা || জনকন্ঠ\nবিএনপি নেতার মোসাদ কানেকশন! চুপ জামায়াত-হেফাজত\nবিভাষ বাড়ৈ ॥ কথায় কথায় ধর্মের দোহাই দিয়ে হরতাল, অবরোধ ডেকে অস্থিরতা সৃষ্টি করলেও বিএনপি ও ইসরাইলী গোয়েন্দা সংস্থা মোসাদের গোপন সম্পর্কের ইস্যুতে পুরোপুরি চুপ হেফাজতসহ ২০ দল মদদপুষ্ট ইসলামী দলগুলো। সাধারণ ইসলামী দল, সংগঠন ও ইসলামী চিন্তাবিদরা মোসাদের সঙ্গে বিএনপির সম্পর্ককে ‘ইসলামের সঙ্গে দুশমনী’ হিসেবে অভিহিত করেছেন, তবে বিএনপি-জামায়াত সমর্থিত ইসলামী দলের নেতারা মুখে কুলুপ এঁটেছেন। ইসলামের কথা বলে যারা একের পর এক ব্যক্তির ফাঁসির দাবি তুলছেন, ইসলামের শত্রু বলছেন, যাকে ইচ্ছে তাকে সেই হেফাজত নেতারা এখন চুপ। টেলিফোন করলে দু’একজন কথা বললেও বক্তব্য দিচ্ছেন ঘুরিয়ে ফিরিয়ে।\nএদিকে হেফাজত-জামায়াতসহ বিএনপি সমর্থিত ইসলামী দলগুলোর এ কর্মকা-কে ইসলামের সঙ্গে দুশমনী অভিহিত করে বিভিন্ন ইসলামী দল ও বিশিষ্ট ইসলামী চিন্তাবিদরা বলেছেন, এরা আসলে ইসলামের নামে অপরাজনীতি করে, ব্যবসা করে। ওদের কাছে ইসলাম হচ্ছে অপরাজনীতির হাতিয়ার। মোসাদের সঙ্গে সম্পর্ক রেখে বিএনপি যেমন ইসলামের সঙ্গে দুশমনী করেছে তেমনি এখন হেফাজত-জামায়াতীরা ইসলামের সঙ্গে দুশমনী করছেন। ইসলামী চিন্তাবিদরা বলছেন, হেফাজত-জামায়াতীরা তখনই মাঠে নামে যখন বিএনপি-জামায়াত যুদ্ধাপরাধীদের স্বার্থ রক্ষা হয়। ইসরাইলের সঙ্গে যোগাযোগের বিষয়ে বিএনপিকে সতর্ক করার কথা জানিয়ে ঢাকায় ফিলিস্তিনী দূতাবাসের চার্জ দ্য এ্যাফেয়ার্স ইউসুফ এস রামাদান সম্প্রতি বলেছেন, বাংলাদেশের কোন দল তা করলে তাদের জন্য ‘রাজনৈতিক আত্মহত্যা’ হবে। ফিলিস্তিনের পক্ষে দাঁড়িয়ে বাংলাদেশ ইসরাইলকে রাষ্ট্র হিসেবে স্বীকৃতি দেয়নি। এই দেশটির সঙ্গে বাংলাদেশের কোন কূটনৈতিক সম্পর্কও নেই। এ বিষয়ে রামাদান বলেন, বাংলাদেশের কোন রাজনৈতিক ব্যক্তি বা দল যদি ইসরাইলের কোন রাজনৈতিক ব্যক্তি, দল কিংবা গোয়েন্দা সংস্থার সঙ্গে সম্পর্ক গড়ে তোলে, তবে তা হবে তাদের রাজনৈতিক আত্মহত্যা। ইউসুফ এস রামাদান আরও বলেছেন, বিএনপির মহাসচিব মির্জা ফখরুল ইসলাম আলমগীর এবং আরেকজন নেতা আমার সাথে দেখা করে বলেছেন, ইসরাইলী গোয়েন্দা সংস্থা মোসাদের সঙ্গে তাদের কোন সম্পর্ক নেই এবং ওই গোপন বৈঠকের বিষয়ে তারা কিছুই জানেন না।\nবিএনপির এই উদ্যোগকে ইতিবাচকভাবে দেখছেন জানিয়ে তিনি বলেন, আমরা তাদের বলেছি, ভবিষ্যতে তাদের প্রথম ও দ্বিতীয় সারির নেতাদের এ বিষয়ে আরও সতর্ক হওয়া উচিত। কারণ এ ধরনের ঘটনা তাদের জন্য ‘রাজনৈতিক আত্মহত্যা’ হতে পারে। কারণ বাংলাদেশের জনগণ ফিলিস্তিনের সাথে আছে, তারা এ ধরনের কোন আঁতাত মেনে নেবে না। এ ধরনের ঘটনা ঘটলে যারা বিএনপিকে সমর্থন করে তারাই তাদের ওপর থেকে সমর্থন তুলে নিতে পারে। তবে আসলামের বিষয়টি নিয়ে যেন ‘তিক্ততা’ আর না বাড়ে সে প্রত্যাশা করেছেন ফিলিস্তিনী এই কূটনীতিক।\nইসরাইল ইস্যুতে সরকারের অবস্থানের প্রশংসা করে তিনি বলেন, তারা ফিলিস্তিনের সাথে আছে এবং ইসরাইলের সাথে কোন ধরনের আঁতাতের বিরুদ্ধে সরকার খুবই তৎপর। কারণ ইসরাইল শুধু ফিলিস্তিনের নয়, তারা বাংলাদেশরও শত্রু। ইসরাইল দেশের নিরাপত্তা ও স্থিতিশীলতার জন্য হুমকিস্বরূপ। ফিলিস্তিনী কূটনীতিকের এমন অবস্থাপের পর কিছুটা নড়েচড়ে বসেছে দেশের কিছু ইসলামী দলের নেতারা। এক সময় বিএনপি-জামায়াত জোটের অংশীদার ছিল ইসলামী ঐক্যজোট। ইসলামের সঙ্গে বিএনপির প্রশ্নবিদ্ধ অবস্থান, শরিকদের অবহেলাসহ নানা কারণে বিরোধে জড়িয়ে পরার পর চলতি বছর ৭ জানুয়ারি বিএনপি-জামায়াত ছেড়ে যায় ইসলামী ঐক্যজোট।\nএ ইসলামী দলের নেতৃবৃন্দ এবার মাঠে সক্রিয় ইসরাইলের সঙ্গে বিএনপির সম্পর্কের বিরুদ্ধে।\nবৃহস্পতিবার বায়তুল মোকাররম উত্তর গেটে ইসলামী ঐক্যজোট ঢাকা মহানগর আয়োজিত প্রতিবাদ সমাবেশে নেতারা মোসাদ তথা ইসরাইলের অপতৎপরতা রুখে দিতে সবাইকে সচেতন থাকার আহ্বান জানিয়ে বলেছেন, ইসলাম ও বিশ্বমুসলিম নির্মূলকামী অন্যতম প্রধান এবং চির শত্রু হচ্ছে অভিশপ্ত ইসরাইল। এই দেশের সঙ্গে কেউ সম্পর্ক রাখলে বাংলাদেশে কেউ ছাড় পাবে না। দলটির চেয়ারম্যান মাওলানা আবদুল লতিফ নেজামী বলেছেন, ১৯৪৮ সালে মোসাদের জন্মই হয়েছে বিশ্বকে ইসলামশূন্য করার জন্য। ইরাকে তারা আগুন জ্বালিয়েছে, ইয়েমেনে ও সিরিয়ায় যুদ্ধ বাঁধিয়েছে, মধ্যপ্রাচ্যে অস্থিরতা সৃষ্টি করেছে। তিনি আরও বলেন, ফিলিস্তিনের মুসলমানদের উপর নৃশংস হত্যাযজ্ঞ ও বর্বরতা চালাচ্ছে। কোরানের ভাষায়, তারা মুসলমানদের নিকৃষ্টতম শত্রু মোসাদের অপতৎপরতা সম্পর্কে সবাইকে সতর্ক থাকতে হবে। ইসরাইলের কোন ষড়যন্ত্র বাংলাদেশে চলতে দেয়া যাবে না। কুরআনের ভাষায়, তারা মুসলমানদের নিকৃষ্টতম শত্রু।\nদলটির মহাসচিব মুফতি ফয়জুল্লাহ বলেন, ইসলাম ও বিশ্বমুসলিম নির্মূলকামী অন্যতম প্রধান এবং চিরশত্রু হচ্ছে অভিশপ্ত ইসরাইল। এই ইসরাইল চক্রের প্রধান কুশীলব হচ্ছে মোসাদ। এই শত্রুশক্তি যেমন মহানবীর (সা.) যুগে ছিল, তেমনি তার পূর্বেও ছিল। এখনও আছে। সে শত্রুপক্ষটি বাংলাদেশে অনুপ্রবেশ করে বাংলাদেশের বিরুদ্ধে ষড়যন্ত্র করছে। তিনি বলেন, বাংলাদেশের স্বাধীনতা, অখ-তা, উন্নয়ন ও শৃঙ্খলার বিরুদ্ধে চক্রান্ত করছে। তারা নির্মূল করতে চায় ইসলাম ও ইসলামপন্থীদের। ইসলামী শক্তির বিভক্তি ও বিধ্বংসে এবং ইসলামবিরোধী যুদ্ধে তারা সর্বজাতের কাফের, মুশরিক, ফাসেক ও নাস্তিক-মুরতাদদের সঙ্গে কোয়ালিশনও গড়ে তুলেছে। এই অপশক্তির অপতৎপরতা বন্ধে সরকারকে ব্যবস্থা গ্রহণ করতে হবে। মোসাদের সঙ্গে সম্পর্ক রাখা একটি দলের রাজনৈতিক আত্মহত্যা মন্তব্য করে ইসলামী ঐক্যজোটের এ নেতা বলেন, মোসাদ ইসলামের চির শত্রু। মোসাদের সঙ্গে যারাই যোগাযোগ করবে, সম্পর্ক রাখার চেষ্টা করবে তারাই রাজনৈতিক আত্মহত্যা করবে। সরকারের উচিত এসব অপশক্তিকে প্রতিহত করা। বিএনপিরও উচিত তদন্ত করে অপরাধীর বিরুদ্ধে কঠোর ব্যবস্থা নেয়া।\nইসলামী ঐক্যজোটের ভাইস চেয়ারম্যান মাওলানা আবুল হাসানাত আমিনী বলেন, বাংলাদেশের মাটিতে ইহুদীদের গন্ধ পাওয়া যাচ্ছে। তারা বাংলাদেশ নিয়ে ষড়যন্ত্র শুরু করেছে। এ ব্যাপারে সবাইকে সচেতন থাকতে হবে। ইসলামী ঐক্যজোট ঢাকা মহানগর সভাপতি মাওলানা আবুল কাশেমের সভাপতিত্বে সমাবেশে আরও বক্তব্য রাখেন মাওলানা যুবায়ের আহমদ, যুগ্ম মহাসচিব মুফতি মুহাম্মদ তৈয়্যেব হোসাইন, যুগ্ম মহাসচিব মাওলানা আহলুল্লাহ ওয়াছেল, সাংগঠনিক সচিব মুফতি সাখাওয়াত হোসাইন, সহকারী মহাসচিব মাওলানা আলতাফ হোসাইন, মাওলানা একেএম আশরাফুল হক, মাওলানা সাইফুল ইসলাম, মাওলানা হেদায়েতুল্লাহ গাজী, মাওলানা আবুল খায়ের বিক্রমপুরী, মাওলানা কাজী আজিজুল হক প্রমুখ।\nইসলামী ঐক্যজোট ছাড়া বিএনপি-জামায়াতের রাজনীতির কাছাকাছি থাকা অন্য কোন ইসলামী দল এখন পর্যন্ত বিএনপি-মোসাদ সম্পর্ক নিয়ে কথা বলেনি। যে হেফাজত ইসলামের কথা বলে কথা কথায় হরতাল অবরোধ দিয়ে মাঠে নামে সেই উগ্রবাদী নেতারাও এখন বিএনপির রাজনৈতিক ক্ষতি হবে এই ভেবে চুপ। দলটির পক্ষ থেকে আন্দোলন এমনি এ ঘটনার নিয়ে কোন কথা বলতেই রাজি নন হেফাজতের কেউ। কয়েক দফা চেষ্টা করে অবশ্য পাওয়া গেল হেফাজতের সাংগঠনিক সম্পাদক আজিজুল হককে। তিনি বলছিলেন, ইহুদীদের সঙ্গে মুসলামনের কোন সম্পর্ক থাকতে পারে না। বাংলাদেশের কোন ব্যক্তি যদি সম্পর্ক রাখে তবে সেটা হবে দেশের মুসমানদের সঙ্গে বিশ্বাসঘাতকতা। কিন্তু এখন হেফাজত চুপ কেন? এমন প্রশ্নে নিজেদের ‘অরাজনৈতিক’ দাবি করে হেফাজত নেতা বলেন, হেফাজত রাজনৈতিক সংগঠন নয়, তাই এ বিষয়ে কোন কর্মসূচী দেয়ার কারণ নেই। আমরা দেশবাসীকে বলব, সকল ইহুদী শক্তির কাজ থেকে দূরে থাকতে।\nএদিকে ঘটনা নিয়ে দেশজুড়ে তোলপাড় চললেও এখন পর্যন্ত জামায়াতের পক্ষ থেকে কোন বক্তব্য দেয়া হয়নি। টেলিফোন করেও দলটির কোন নেতাকে পাওয়া যায়নি। তবে সূত্রগুলো বলছে, মার্কিন বলয়ে থাকা ইসরাইল হলো জামায়াতের বন্ধু। তারা এ নিয়ে কোন বক্তব্য দেয়া থেকে বিরত থাকবে। কেন্দ্রীয় নেতৃত্ব থেকে এমনই সিদ্ধান্ত এসেছে। জামায়াত বিষয়টির দিকে সর্বক্ষণিক নজর রাখছে।\nকেবল জামায়াত নয়, ধর্মের দোহাই দিয়ে রাজনীতি করে বেড়ালেও বিএনপি-মোসাদের ইস্যুতে নীরব আছে ২০ দলের অন্যান্য নেতাও। বিএনপি নেতৃত্বাধীন জোটের খেলাফত মজলিশ, জমিয়তে ওলামায়ে ইসলাম, ইসলামিক পার্টি বা অন্য কোন ইসলামী দলের নেতাদেরই কোন বক্তব্য পাওয়া যায়নি। জমিয়মের নেতাদের সঙ্গে কথা বলার চেষ্টা করা হলে তারা কৌশলী বক্তব্য দিয়ে বলেন, বিষয়টি প্রমাণিত নয় তাই তারা কথা বলেননি।\nবিএনপির-জামায়াত জোট ও তাদের সমর্থিতদের এমন অবস্থানে অবশ্য অবাক নন ইসলামী চিন্তাবিদরা। ওদের (বিএনপি-জামায়াত পন্থী ইসলামী দল) সঙ্গে ইসলামের কোন সম্পর্ক নেই-এমন মন্তব্য করে বাংলাদেশ তরিকত ফেডারেশনের মহাসচিব লায়ন এম এ আউয়াল এমপি বলছিলেন, এরা মুখে ইসলামের কথা বলে। বাস্তবে এরা ইসলামের শত্রুদের সঙ্গে সব সময় সম্পর্ক রেখে কাজ করে। ইসলামের স্বার্থ নয়, নিজেদের রাজনৈতিক স্বার্থ নিয়ে এরা কাজ করে।\nতরিকত ফেডারেশন মহাসচিব এম এ আউয়াল ইসরাইলী গোয়েন্দা সংস্থা ও বিএনপি-জামায়াতের সম্পর্ক খতিয়ে দেখতে সরকারের প্রতি আহ্বান জানিয়ে বলেছেন, ২০১৪ সালের নির্বাচনের পর থেকে বিএনপি-জামায়াত নানা ধরনের অগণতান্ত্রিক ও অস্বচ্ছ পথে সরকারপতনের চেষ্টা চালিয়ে যাচ্ছে। আগুনসন্ত্রাসের পাশাপাশি পেট্রোলবোমায় মানুষ মেরে সরকারকে বেকায়দায় ফেলার চেষ্টা করেছে খালেদা জিয়াসহ তার নেতৃত্বাধীন বিএনপি-জামায়াত নেতারা। ওই অপকর্মের ধারাবাহিকতায় দিল্লীতে মোসাদের সঙ্গে বৈঠক করেছে আসলাম চৌধুরী।\nতরিকত নেতা বলেন, মোসাদ প্রতিনিধির সঙ্গে বিএনপি নেতার বৈঠককে হাল্কাভাবে নেয়ার সুযোগ নেই। অপশক্তি ইসরায়েল আরববিশ্বসহ পুরো ফিলিস্তিনের ইন্তিফাদার আন্দোলনকে ধ্বংস করার যাবতীয় চেষ্টা চালিয়ে যাচ্ছে। তাদের হায়েনাসম্বলিত মুখ এখন বাংলাদেশের দিকে ফিরেছে। এই দেশকেও তারা ফিলিস্তিনের মতো ধ্বংস করতে চায়। আর বিএনপি জনগণের ভোটের মাধ্যমে ক্ষমতায় আসতে ব্যর্থ হয়ে তাদের সঙ্গে হাত মিলিয়েছে।\nএদিকে হেফাজত-জামায়াতীদের চুপ থাকার বিষয়ে বিশিষ্ট ইসলামী চিন্তাবিদ ঐতিহাসিক শোলাকিয়া ঈদগার ইমাম খতিব আল্লামা ফরিদ উদ্দিন মাসউদ বলছিলেন, ওই সব দলের চুপ থাকারই কথা। এরা তো আসলে ইসলামের নামে অপরাজনীতি করে, ব্যবসা করে। ওদের কাছে ইসলাম হচ্ছে অপরাজনীতির হাতিয়ার। মোসাদের সঙ্গে সম্পর্ক রেখে বিএনপি যেমন ইসলামের সঙ্গে দুশমনী করেছে তেমনি এখন হেফাজত-জামায়াতীরা ইসলামের সঙ্গে দুশমনী করছেন। হেফাজত-জামায়াতীরা তখনই মাঠে নামে যখন বিএনপি-জামায়াত যুদ্ধাপরাধীদের স্বার্থ রক্ষা হয়। এখন তারা কথা বলবে না, তাতে ইসলামের যতই ক্ষতি হোক। এটাই ওসব দলের চরিত্র।


রূপচর্চা Archives - আজকের খবর\nকম-বেশি মাথার চুল সবারই পড়ে, যা স্বাভাবিক। তবে চুল পড়ে মাথা যদি ধীরে ধীরে মাথা খালি হয়ে যায়, তখন সেটা দ ...\nকম-বেশি মাথার চুল সবারই পড়ে, যা স্বাভাবিক। তবে চুল পড়ে মাথা যদি ধীরে ধীরে মাথা খালি হয়ে যায়, তখন সেটা দুঃখ এবং কষ্টের কারণ হয়ে দাঁড়ায়। তাই চুল পড়া রোধে কিংবা চুলকে বাঁচাতে কী করবেন জেনে নিন। কেন চ ...\nব্যক্তিত্ব প্রকাশের অন্যতম উপায়ও বলা যেতে পারে এটিকে। কিন্তু ঠোঁটের সৌন্দর্য নষ্ট হলে বিড়ম্বনাও কিছু কম ন ...\nব্যক্তিত্ব প্রকাশের অন্যতম উপায়ও বলা যেতে পারে এটিকে। কিন্তু ঠোঁটের সৌন্দর্য নষ্ট হলে বিড়ম্বনাও কিছু কম নয়। ঠোঁটের সবচেয়ে বড় শত্রু শীতের আর্দ্রতা। অথচ কিছু ঘরোয়া উপায় অবলম্বন করেই শীত থেকে রক্ষা করতে ...\nত্বকের সমস্যার শেষ নেই। আজ ত্বকের কালো দাগের সমস্যা তো কাল ব্রণের সমস্যা। ত্বকের যাবতীয় সমস্যার পিছনে রয়ে ...\nত্বকের সমস্যার শেষ নেই। আজ ত্বকের কালো দাগের সমস্যা তো কাল ব্রণের সমস্যা। ত্বকের যাবতীয় সমস্যার পিছনে রয়েছে অপরিষ্কার ত্বক আর অযত্ন। ব্যস্ত এ জীবনে প্রতিদিন ত্বকের যত্ন নেওয়া হয়ে উঠে না। মাসে একবার ফে ...\nভাত হয়ে গেলে আপনি কি ভাতের ফ্যান বা মাড়টা কখনও রেখে দিয়েছেন? সুতি জামা ও কাপড়ে মাড় দেওয়ার প্রয়োজনে, মা ...\nভাত হয়ে গেলে আপনি কি ভাতের ফ্যান বা মাড়টা কখনও রেখে দিয়েছেন? সুতি জামা ও কাপড়ে মাড় দেওয়ার প্রয়োজনে, মাঝেমধ্যে কেউ ভাতের ফ্যান রেখে দিলেও, বেশিরভাগ মানুষই অপ্রয়োজনীয় ধরে নিয়ে ফেলেই দেয়। তবে, জানেন ক ...\nআপনি চুল আঁচড়াতে গেলে উঠে আসে একগাদা চুল। আপনি চুল পড়ার ভয়ে কালার করা, স্ট্রেইট করা অথবা চুলের স্টাইল করা ...\nআপনি চুল আঁচড়াতে গেলে উঠে আসে একগাদা চুল। আপনি চুল পড়ার ভয়ে কালার করা, স্ট্রেইট করা অথবা চুলের স্টাইল করা বন্ধ করে দিয়েছেন। আবারও অনেকে শ্যাম্পু করতে ভয় পান। তাহলে কি চুল পড়ার ভয়ে স্টাইল করা বন্ধ করে ...\nআপনার ত্বক যে রকমই হোক না কেন বাহিরের ধুলোবালি, ময়লা, গরম আবহাওয়া ত্বককে করে দেয় শুষ্ক, রুক্ষ এবং মলিন। আ ...\nআপনার ত্বক যে রকমই হোক না কেন বাহিরের ধুলোবালি, ময়লা, গরম আবহাওয়া ত্বককে করে দেয় শুষ্ক, রুক্ষ এবং মলিন। আর যাদের ত্বক এমনিতেই শুষ্ক হয়ে থাকে তারা এই বিষয় নিয়ে থাকেন সব সময় চিন্তিত। যাদের ত্বকের এই রুক ...\nশরীরের মতো আপনার চুলের পুষ্টির প্রয়োজন রয়েছে। সঠিক পুষ্টি এবং পরিচর্যা না পেলে চুল লম্বা, শক্ত এবং স্বাস্ ...\nশরীরের মতো আপনার চুলের পুষ্টির প্রয়োজন রয়েছে। সঠিক পুষ্টি এবং পরিচর্যা না পেলে চুল লম্বা, শক্ত এবং স্বাস্থ্যোজ্জ্বল হবে না। আর এই জন্য আপনার নিয়ম করে চুলে তেল লাগানো খুবই গুরুত্বপূর্ণ বিষয়। আজকাল ছেলে ...\nরূপচর্চায় কয়লা; ত্বকের সমস্যা সমাধান\nপরিশোধক হিসেবে রূপচর্চার জন্য কয়লা বেশ কার্যকর। ত্বকে জমে থাকা ময়লা দূর করে ত্বক পরিষ্কার করতেও কয়লা বেশ ...\nপরিশোধক হিসেবে রূপচর্চার জন্য কয়লা বেশ কার্যকর। ত্বকে জমে থাকা ময়লা দূর করে ত্বক পরিষ্কার করতেও কয়লা বেশ উপযোগী। রূপচর্চা বিষয়ক একটি ওয়েবসাইটে ত্বকের ধরন ভেদে কার কিভাবে কয়লা ব্যবহার করা যায় তারই কিছু ...\nতৈলাক্ত ত্বকের ব্রণ দূর করুন দুই উপায়ে!\nঅধিকাংশ নারী রয়েছেন যাদের ত্বক তৈলাক্ত। আর এই তৈলাক্ত ত্বকের অধিকারী নারীদের জন্য ব্রণের সমস্যা ভয়াবহ একট ...\nঅধিকাংশ নারী রয়েছেন যাদের ত্বক তৈলাক্ত। আর এই তৈলাক্ত ত্বকের অধিকারী নারীদের জন্য ব্রণের সমস্যা ভয়াবহ একটি ব্যাপার। যদি গ্রীষ্ম, বর্ষা, শীত—যেকোনো ঋতুতে কিংবা অতিরিক্ত ধুলোবালি, ঘাম, শুষ্কতা সবকিছুর প ...\nবেশিরভাগ নারীই উজ্জ্বল ত্বকের জন্য নানা রকমের কসমেটিক পণ্য ব্যবহার করে থাকে। যদিও এর দ্বারা কোন উজ্জ্বল ...\nবেশিরভাগ নারীই উজ্জ্বল ত্বকের জন্য নানা রকমের কসমেটিক পণ্য ব্যবহার করে থাকে। যদিও এর দ্বারা কোন উজ্জ্বল ত্বক পাওয়া হয়না। আপনার ত্বকের জন্য ভেতর থেকে এবং বাহির থেকে অনেক পুষ্টি প্রয়োজন। কেমিক্যাল কসম ...\nরায়নার সামনে দাঁড়াতেই পারল না ধোনি


তাঁর নামেই তাঁকে দেওয়া হয়েছে পাণ্ডিত্যের উপাধি, তিনি প্রকৃত অর্থে ‘পঞ্চানন’ - News Britant\nHome Breaking News তাঁর নামেই তাঁকে দেওয়া হয়েছে পাণ্ডিত্যের উপাধি, তিনি প্রকৃত অর্থে ‘পঞ্চানন’\nতাঁর নামেই তাঁকে দেওয়া হয়েছে পাণ্ডিত্যের উপাধি, তিনি প্রকৃত অর্থে ‘পঞ্চানন’\nশৌভিক দাস : আচ্ছা, আপনারা যদি এমন কোনো চিকিৎসকের সামনে গিয়ে পড়েন যিনি আপনি কিছু বলার আগেই শুধুমাত্র আপনাকে স্পর্শ করেই একে একে আপনার শরীরের যাবতীয় অসুবিধার কথা নিজে থেকে বলতে শুরু করবেন, কেমন হবে ব্যাপারটা? না, কল্পবিজ্ঞানের কোনও গল্প থেকে ধার করে বলছি না। বিশ্বাস করুন বিস্ময়কর হলেও এটা পাহাড়, নদী, গাছপালা, এমনকি আমার আপনার মতোই ঘোর বাস্তব। জানি এখনও বিশ্বাস করতে অসুবিধা হচ্ছে অনেকের। তবে অবিশ্বাসী পাঠককে এখানে দোষ দেওয়া যায় না। আজকাল যেখানে হাজারটা পরীক্ষা-নিরীক্ষার পরও অনেক ক্ষেত্রেই সঠিক রোগ নির্ধারণ করা সম্ভব হয় না সেখানে শুধুমাত্র স্পর্শ করে কারোর রোগ এবং রোগের লক্ষণ বলে দেওয়ার কথা তাদের কাছে ভেলকিবাজির মতোই লাগবে বৈকি! রহস্য এবার একটু লঘু করা যাক। আসলে ‘স্পর্শ’ বলতে আমি বলতে চাইছি নাড়ি টিপে রোগ এবং রোগের লক্ষণ বলে দেওয়া। এবার হয়ত আরও কিছু পাঠক আমার কথায় আশ্বস্ত হলেন। তবে এখনও যারা হলেন না তাদের উদ্দেশ্যে বলি, সত্যিই হাতের নাড়ি টিপে রোগের লক্ষণ বুঝে রোগ বলে দেওয়া যায়। যদিও বিষয়টি অনেকের কাছে অবিশ্বাস্য মনে হতে পারে, প্রথমে আমার নিজেরও মনে হয়েছিল। তবে অভিজ্ঞতা, অধ্যাবসায়, এবং আয়ুর্বেদের জ্ঞান থাকলে হাতের নাড়ি টিপে রোগ এবং রোগের লক্ষণ বিষয়ে বলা সম্ভব। আমাদের দেশের আয়ুর্বেদ শাস্ত্রে আগেকার দিনে এইভাবেই নাড়ি টিপে ‘বায়ু’, ‘পিত্ত’, ‘শ্লেষ্মা’-র প্রকোপ অথবা ক্ষীণতার উপর ভিত্তি করে সঠিকভাবে রোগ নির্ধারণ করতেন আয়ুর্বেদ চিকিৎসকগণ। তবে আজকাল এমন মানুষ কমতে কমতে হাতে গোনা কয়েকজনে এসে দাঁড়িয়েছে। কিন্তু আমার সৌভাগ্য, এমনই একজন মানুষকে আমি ব্যক্তিগতভাবে চিনি।\nশ্রী পঞ্চানন চক্রবর্তী, কবিরঞ্জন স্মৃতি ব্যাকরণতীর্থ\nতাঁর নাম করলেই তাঁকে যারা চেনেন তাদের তাঁর প্রতি শ্রদ্ধায়-ভক্তিতে-আস্থায় এবং তাঁর পাণ্ডিত্যে নিজে থেকেই মাথা নত হয়ে আসে। তিনি হলেন রায়গঞ্জ তথা উত্তরবঙ্গ এমনকি সারা রাজ্যের মধ্যে অন্যতম সুপণ্ডিত, আয়ুর্বেদ চিকিৎসক শতোর্ধ শ্রী পঞ্চানন চক্রবর্তী। সরকারি হিসেবে বয়স ১০৫ বছর হলেও তিনি নিজেই বলেন তাঁর এখন ১০৯ চলছে। এই বয়সেও যথেষ্ট তরুণ তিনি। ক্ষীণকায় চেহারায় এখনও নিজেই লাঠি নিয়ে হাঁটাচলা করতে পারেন। সংখ্যায় কম হলেও এখনও রোগী দেখেন। এখনও তাঁর স্মৃতি তীক্ষ্ণ। কোনও প্রসঙ্গে কথার বলার আগে অনায়াসে এখনও আওড়ান বেদ, গীতা, উপনিষদ মায় আয়ুর্বেদ থেকে সংস্কৃতের নানা শ্লোক। তারপর অবশ্যই আমার মতো মুখ্যুর জন্য তা বাংলায় ব্যাখ্যা করে সেই সূত্র ধরে প্রসঙ্গে প্রবেশ করেন। তাঁর প্রেসক্রিপশনে তাঁর নামের পাশে জ্বলজ্বল করে তাঁর শিক্ষাগত যোগ্যতা ‘কবিরঞ্জন স্মৃতি ব্যাকরণতীর্থ’। তিনি নিজে এই ডিগ্রির ব্যাখ্যা না দিলে হয়ত বুঝতে একটু কষ্ট হতো। তবে আমি আমার ভাষায় এর ব্যাখ্যা করছি। মানে আমি যা বুঝতে পেরেছি আরকি, ‘কবিরঞ্জন’ অর্থাৎ আয়ুর্বেদ চিকিৎসক বা কবিরাজ, ‘স্মৃতি’ এই ডিগ্রি তিনি অর্জন করেছেন হিন্দু শাস্ত্রের উপর পড়াশোনা করে।তাঁর ছেলেদের কাছ থেকে জানতে পেরেছি এই ডিগ্রির বলে কোনও হিন্দু ব্যক্তির ধর্মচারণে কোনও রকম সংকট এলে তিনি সেই পরিস্থিতি থেকে তাকে উদ্ধার পাওয়ার জন্য ধর্মের বিধান দেওয়ার অধিকার রাখেন এবং এই রাজ্যে তিনিই একমাত্র এই ডিগ্রিধারী জীবিত ব্যক্তি। ‘ব্যাকরণ’ এই ডিগ্রি তিনি অর্জন করেছেন সংস্কৃত ভাষায় পাণ্ডিত্য অর্জনের কারণে। সর্বশেষ ‘তীর্থ’ না এটা কোনও বিষয়ের ডিগ্রি নয় তিনি যা বললেন এর অর্থ ‘স্নাতক’। যাইহোক তাঁর ডিগ্রি নিয়ে এরচেয়ে বেশি ব্যাখ্যা করতে গেলে আমার পাণ্ডিত্যে টান পড়তে পারে তাই প্রসঙ্গ পরিবর্তন করলাম। আজকাল চোখে খুব ভালো দেখতে পান না তিনি। লিখতেও অসুবিধে হয়। তবে নাড়ি টেপা তাঁর দু’হাতের তিনটি আঙুলের অনুভূতি আজও প্রখর। যার সাহায্যে তিনি এখনও রোগীকে না জিজ্ঞেস করেই রোগের নানান লক্ষণ নিজে থেকেই বলে দেন। যার সাক্ষী আমি নিজেই। তিনি তাঁর দু’হাতের তর্জনী, মধ্যমা আর অনামিকা দেখিয়ে মজা করে বলেন আমার এই আঙুলগুলোতে কান রয়েছে।\n“শত মারি ভবেৎ বৈদ্য, সহস্র মারি চিকিৎসক”\nদেশ স্বাধীন হওয়ার আগে থেকেই তিনি আয়ুর্বেদ চর্চা এবং চিকিৎসা শুরু করেন। সেই মোতাবেক তাঁর ঝুলিতে ৭০ বছরেরও বেশি দিনের অভিজ্ঞতা আছে চিকিৎসক হিসেবে। তবে তাঁকে চিকিৎসক হিসেবে সম্বোধন করলে তিনি অত্যন্ত বিনয়ের সাথে আয়ুর্বেদ শাস্ত্র থেকে উদ্ধৃতি দেন, “শত মারি ভবেৎ বৈদ্য, সহস্র মারি চিকিৎসক। অর্থাৎ যাঁর হাতে একশ জন রোগী মারা গেছে তিনি হলেন ‘বৈদ্য’ আর যাঁর হাতে হাজার জন রোগী মারা গেছে তিনি হলেন ‘চিকিৎসক’। আর আমি আজও বৈদ্যই হতে পারিনি তো চিকিৎসক!” তাঁর এই বিনয়ের মধ্যে নেই কোনও লুকোনো অহংকার কারণ তিনি সারাজীবন এই বিশ্বাসই বহন করে এসেছেন চিকিৎসক হিসেবে। তবে নিজের সম্পর্কে তিনি বলেন, “আমি ছিলাম অত্যন্ত অধ্যবসায়ী। আমার মনে হতো আমার সামনে রোগীটা মারা যাবে আমি কিছু করতে পারবো না? তাই শেষ পর্যন্ত চেষ্টা করে যেতাম।” তিনি গবেষণা করে তৈরি করেছেন বাতের চিকিৎসার জন্য ‘বাতঘ্নী সালসা’, যকৃতের চিকিৎসার জন্য ‘কালমেঘ’-এর মতো নতুন নতুন অনেক ওষুধ। তাঁর কাছে রায়গঞ্জ ছাড়াও উত্তরবঙ্গ তথা দক্ষিণবঙ্গ এমনকি রাজ্যের বাইরে থেকেও রোগী আসেন। কিন্তু প্রচারহীন হয়েও কিভাবে তাঁর খোঁজ পৌঁছে যায় দূর-দূরান্তের রোগীদের কাছে? এবারে উত্তর দিলেন তাঁর ছেলে তথা কবিরাজি চিকিৎসায় উত্তরসূরী কবিরাজ মহাদেব চক্রবর্তী। বললেন, বিভিন্ন সময়ে তাঁদের কাছে চিকিৎসা করিয়ে যারা উপকৃত হয়েছেন তাদের মুখেমুখেই দূর-দূরান্তে এই প্রচার হয়েছে। তিনি আরও জানান, “শুধুমাত্র চিকিৎসার জন্যই নয় বাবার কাছে বিভিন্ন জন আসেন তাঁর পাণ্ডিত্যের ছোঁয়া পেতে। এই যেমন গত বছরই বাবার কাছে কলকাতা থেকে এসেছিলেন পরিবেশ গবেষক জয়া মিত্র। বাবার সাথে তিনি ‘চতুষ্পাঠী’ নিয়ে আলোচনা করেন। এছাড়াও তাঁর কাছে বিভিন্ন সময় হিন্দু ধর্মের বিধান নেওয়ার জন্য রায়গঞ্জ ও রায়গঞ্জের বাইরে থেকেও আসেন বিভিন্ন মানুষ।”\nসংগ্রামের সেই দিনগুলো\n১৯১১ সালে অধুনা বাংলাদেশের ঢাকা বিভাগের গাজীপুর জেলার তৎকালীন কালিয়াকৈর থানায় (বর্তমানে কালিয়াকৈর উপজেলা) জন্মগ্রহণ করেন পঞ্চানন চক্রবর্তী। তিনি বাংলাদেশের শিমুলিয়া উচ্চ বিদ্যালয় থেকে ম্যাট্রিক পাশ করে ওই বিদ্যালয়েই কিছুদিন শিক্ষকতা করেন। ম্যাট্রিক পাশ করেই তিনি শুরু করেন তাঁর আয়ুর্বেদ শিক্ষা। এইসময় তিনি অধ্যাপক শ্রীকুমার দাসে সান্নিধ্যে আসেন। অধ্যাপক দাসের কাছেই তাঁর ভেষজ জ্ঞানের হাতেখড়ি হয়। এরপর আরও বিভিন্ন জায়গায় গিয়ে আয়ুর্বেদ শাস্ত্র, স্মৃতি, ব্যাকরণ কাব্য অধ্যয়ন করেন তিনি। পরবর্তীতে তিনি সাভারের মনমোহন ঔষধালয় থেকে আয়ুর্বেদের ‘কবিরঞ্জন’ উপাধি লাভ করেন। এরপর ‘৪৭-এ দেশভাগের সময় তিনি বাধ্য হয়ে স্ত্রী এবং দুই শিশু পুত্র পবিত্র এবং পরিমলের হাত ধরে এপারে চলে আসেন। এপারে এসে আসামের তৎকালীন বরপেটা মহুকুমার হাউলীতে বন্ধুর বাড়িতে গিয়ে ওঠেন। দেশে একরকম চললেও নতুন জায়গায় এসে শুরু হয় তাঁর পরিবার-সন্তানদের নিয়ে বেঁচে থাকার লড়াই। সেসময় তিনি আয়ুর্বেদ চর্চার পাশাপাশি সংসার চালানোর জন্য শুরু করেন জাজনিক কর্ম এবং ছাত্র পড়ানো। এরপর ১৯৪৮ সালে আসামের বিভিন্ন অংশে অসমিয়া এবং বাঙালি হিন্দুদের মধ্যে জাতিগত দাঙ্গা শুরু হলে তিনি ১৯৪৯-৫০ সাল নাগাদ সেখান থেকে জলপাইগুড়িতে চলে আসেন। জলপাইগুড়িতে এসে তিনি সোনাউল্লা উচ্চ বিদ্যালয়ে সংস্কৃতর শিক্ষকতা শুরু করেন। কিন্তু সেখানেও বেশি দিন থিতু হতে পারেননি তিনি। পরে ১৯৫৫-৫৬ সাল নাগাদ তিনি পরিবার নিয়ে চলে আসেন রায়গঞ্জে। শুরু করেন সুভাষগঞ্জ উচ্চ বিদ্যালয়ে শিক্ষকতা। তার সাথেই পরিবার চালানোর তাগিদে সমানতালে চলতে থাকে জাজনিক ক্রিয়াকলাপ, ছাত্র পড়ানো এবং অবশ্যই আয়ুর্বেদ চর্চা তথা চিকিৎসা। তারমাঝে কিছুদিন তিনি রায়গঞ্জ মোহবাটী বিদ্যালয়েও ডেপুটেশনে শিক্ষক হিসেবে কাজ করেন। এরপর রায়গঞ্জে একটু একটু করে আয়ুর্বেদ চিকিৎসক হিসেবে জমতে শুরু করে পসার। ততদিনে ধীরেধীরে সংসারও বড় হয়েছে। জন্ম হয়েছে আরও চার ছেলে এবং ছয় মেয়ের। ১৯৫৯-৬০ সাল নাগাদ তিনি স্থির করলেন সব ছেড়ে এবার মনোযোগ দিয়ে পাকাপাকিভাবে শুরু করবেন আয়ুর্বেদ চর্চা ও চিকিৎসা। প্রতিষ্ঠা করলেন ‘পবিত্র আয়ুর্ব্বেদ চিকিৎসালয়’। সেই থেকে প্রকৃত অর্থে নানা সংগ্রামের মধ্য দিয়ে একটু একটু করে কবিরাজ হিসেবে আত্মপ্রকাশ করতে শুরু করলেন পঞ্চানন চক্রবর্তী। সংগ্রামের সেসব দিন পার হয়েছে বেশ কিছু কাল। তাঁর নেপথ্য প্রচেষ্টায় সন্তানরা আজ সকলে সমাজে প্রতিষ্ঠা পেয়েছেন। তাঁর প্রতিষ্ঠিত সেই দিনের সেই সংস্থা ‘পবিত্র আয়ুর্ব্বেদ চিকিৎসালয়’ আজ এমন স্বাবলম্বী হয়েছে যে তার উপর নির্ভর করে কয়েকটি দুঃস্থ পরিবারের আজ রোজগারের উপায় হয়েছে। এখনও প্রতিদিন তাঁর কাছে অনেক মানুষ আসেন চোখের দেখা দেখে তাঁকে প্রণাম করে তাঁর আশীর্বাদ নিয়ে যেতে। আর ধর্মপ্রাণ মানুষটি এই বয়সের নানা শারিরীক অসুবিধা সত্ত্বেও হাসিমুখে মন উজার করে তাদের আশীর্বাদ করেন শুভকামনা করেন।\nবটবৃক্ষের মত তাঁর ছায়া শান্তি দেয় জীবন পথিকদের\nসব কর্তব্যের দায় থেকে মুক্ত হলেও তিনি আজও সকলের মাথার উপর বটবৃক্ষের মত ছায়া ধরে রেখেছেন তাঁর মনীষা, প্রজ্ঞা, অভিজ্ঞতা এবং মানবিকতা দিয়ে। তাঁর সুকোমল ছায়ার আশ্রয় এখনও শান্তি দিয়ে যায় কাছের-দূরের ক্লান্ত জীবন পথিকদের। আমাদের সমাজে এমন শান্তির বটবৃক্ষের আজ বড় প্রয়োজন। তাই আসুন সকলে তাঁর সুস্থতা ও আরও দীর্ঘ জীবন কামনা করি।\nউদ্দেশ্য ছিল ‘চিকিৎসক দিবস’ উপলক্ষে শ্রী পঞ্চানন চক্রবর্তী নিয়ে এই লেখা লেখার। কিন্তু তাঁকে জানতে যত গভীরে গিয়েছি তত মনে হয়েছে কেন চিকিৎসক দিবস? সংবাদ বা প্রচার মাধ্যমে অতি অল্প প্রচারিত এইরকম একজন ব্যক্তিত্বের জন্য আলাদা একটা দিন হওয়াই উচিত। তাঁর সম্পর্কে জেনে এক অর্থে সমাজ উপকৃতই হবে বলে আমার বিশ্বাস। চিকিৎসক দিবসে অন্যান্য লেখার মধ্যে যেন এই লেখা না হারিয়ে যায় তারজন্যই আজ এই লেখা প্রকাশিত হলো।\nPrevious articleজলের অপচয় বন্ধের জন্য সাধারণ মানুষকে সচেতন করতে উদ্যোগী হল সাহাপুর জুনিয়র হাইস্কুল\nNext articleশিলিগুড়িতে পরপর ২টি দোকানে চুরি, চাঞ্চল্য এলাকায়


আমার একটি দায়িত্ব আছে তাই লিখছি- ওয়ানতাফাকে অপহরণ করেছে কে? | blog.bdnews24.com - pioneer blog for citizen journalism in bangladesh\nআমার একটি দায়িত্ব আছে তাই লিখছি- ওয়ানতাফাকে অপহরণ করেছে কে?\nশুক্রবার ১৭ ফেব্রুয়ারি ২০১২, ১২:৫২ অপরাহ্ন\nচিন্তা করছি এ বিষয়টি নিয়ে লিখবো কি লিখবো না। কিন্তু চিন্ত করলাম আমার একটি দায়িত্ব রয়েছে। তাই লিখছি। লেখার উদ্দেশ্য হচ্ছে- খাগড়াছড়ি জেলা পৌরসভার গোলাবাড়ি (আমার নিজের গ্রাম) গ্রাম হতে গত পড়শু(১৪ ফেব্রুয়ারি) রাতে ওয়ানতাফা নামে একজনকে প্রশাসনের মানুষ পরিচয় দিয়ে কে বা কারা তুলে নিয়ে গেছে। ওয়ানতা ফা তিনি যে জাযগায় থাকেন সে জায়গার পরিচিত নাম। তার অন্য নাম হয়তো রয়েছে। তিনি ভারতের পার্শ্ববতীর্ ত্রিপুরা রাজ্য হতে সেই গ্রামে এসে বসবাস করছেন। বাংলাদেশ থেকেই এক ত্রিপুরা মেয়েকে তিনি বিয়ে করে সংসার করছেন। জানা যায় তিনি একসময় বা হয়তো এখনো ত্রিপুরা রাজ্যের সশস্ত্র সংগঠন এনএলএফটি বা ন্যাশানাল লিবারেশন ফ্রন্ট অব ত্রিপুরা নামে সংগঠনের একজন সদস্য ছিলেন। তিনি কোন সংগঠনের সদস্য তা বাদ দিলাম। কিন্তু রাতদুপুরে এভাবে একজনকে শুধু আইনশৃংখলা রক্ষাকারী পরিচয় দিয়ে তুলে নিয়ে যাওয়া এবং ৫০/৬০ ঘন্টা পেরিয়ে যাবার পরও তার কোনো হদিশ না দেয়া তা কোন মানবিক বোধ এর লক্ষন?\nনাকি অন্য কোনো গল্প ফাঁদার জন্য এই কাজ করা হচ্ছে? দেখা যাক প্রশাসনের পক্ষ থেকে কী বলা হয়।\nশুক্রবার ১৭ফেব্রুয়ারি২০১২, অপরাহ্ন ১১:১২\nমিথুন chakma বলেছেনঃ\nউপরের ঘটনাসংশ্লিষ্ট একটি রিপোর্ট কালের কন্ঠ পত্রিকার ১৬ ফেব্রুয়ারি সংখ্যার ২য় পৃষ্ঠায় প্রকাশিত হয়েছে। রিপোর্টটি এখানে পাঠকদের উদ্দেশ্যে তুলে ধরলাম-(অপহৃতের নাম মনীন্দ্রলাল বলা হয়েছে। তবে ওয়ানতাফা আর মনীন্দ্র লাল রোয়াজা যে একই তা নিশ্চিত। কারণ খাগড়াছড়িতে এই অপহরণ ঘটনাটিই সেদিন ঘটেছে।)\nশিরোনামা- খাগড়াছড়িতে ব্যবসায়ী অপহরণ\nমূল লেখা- ” খাগড়াছড়ি শহর থেকে গত মঙ্গলবার মধ্যরাতে মনীন্দ্র লাল রোয়াজা(৪৫) নামের এক ব্যবসায়ীকে অপহরণ করেছে অজ্ঞাতনামা ব্যক্তিরা। গতকাল বুধবার বিকেলে ব্যবসায়ীর স্ত্রী মিনতি ত্রিপুরা খাগড়াছড়ি সদর থানায় এ বিষয়ে একটি জিডি করেন।\nএলাকার অনেকে বলছে, মনীন্দ্র লাল ত্রিপুরা ভারতীয় একটি বিচ্ছিন্নতাবাদী দলের সঙ্গে জড়িত ছিলেন। বৈবাহিক সূত্রে তিনি বেশ কয়েক বছর আগে থেকে বাংলাদেশে বসবাস করে আসছিলেন বলে গুঞ্জন রয়েছে।\nমনীন্দ্র লাল রোয়াজার স্কুল পড়ুয়া মেয়ে লাম্বি ত্রিপুরা জানায়, ‘ রাতে এসে কয়েকজন লোক বাবাকে ধরে নিয়ে গেছে। এখনো ফিরিয়ে দেয়নি।’ এ বিষয়ে স্ত্রী মিনতি ত্রিপুরা কোনো কথা বলতে রাজি হননি।”\nইটালিকস করা শেষের বাক্যটি খেয়াল করুন। ভিকটিমের পরিবার যে বর্তমানে আতংকগ্রস্ত তা এই লেখায় ফুটে উঠেছে। তাই তার স্ত্রী কোনো কথা বলতে অপারগতা প্রকাশ করেছেন।


মন্ত্রণালয় অপারগ প্রশ্ন ফাঁস ঠেকাতে\n১৬ ফেব্রুয়ারি ২০১৮: বিরতিহীনভাবে ফাঁস হচ্ছে পাবলিক পরীক্ষাসহ বিভিন্ন নিয়োগ পরীক্ষার প্রশ্ন। শিক্ষা মন্ত্রণালয় বলছে প্রশ্নফাঁস ঠেকাতে সব পদক্ষেপই নেয়া হচ্ছে। কাজ করছে আইনশৃঙ্খলা বাহিনী। কিন্তু সব চেষ্টাকে ব্যর্থ প্রমাণ করে একের পর এক প্রশ্ন ফাঁসের ঘটনা ঘটেছে।\nসর্বশেষ চলমান এসএসসি পরীক্ষা শুরুর আগে থেকেই বলা হচ্ছিল প্রশ্ন ফাঁসের প্রমাণ পেলেই পরীক্ষা বাতিল করা হবে। পরে প্রশ্ন ফাঁসকারীদের ধরিয়ে দিতে পুরস্কার ঘোষণা করেন শিক্ষামন্ত্রী।\nতবে কিছুতেই থামেনি প্রশ্নফাঁস। এ পর্যন্ত প্রত্যেকটি পরীক্ষার প্রশ্নই পরীক্ষা শুরুর আগে ফাঁস হয়েছে বিভিন্ন সামাজিক যোগাযোগ মাধ্যমে। ইতিমধ্যে ফাঁসের সঙ্গে জড়িত কয়েকজনকে আটক করা হয়েছে। গ্রেপ্তার করা হয়েছে শিক্ষক-শিক্ষার্থীদেরও। তবে এখন পর্যন্ত প্রশ্ন ফাঁসের হোতাদের ধরতে পারেনি আইনশৃঙ্খলা বাহিনী। এমন অবস্থায় গতকাল প্রশ্ন ফাঁসের ঘটনা তদন্তে বিচার বিভাগীয় কমিটি গঠন করে দিয়েছেন হাইকোর্ট। গতকাল শিক্ষা সচিব প্রশ্নফাঁস ঠেকাতে মন্ত্রণালয়ের অপারগতার বিষয়টি প্রকাশ করে বলেছেন, প্রচলিত ব্যবস্থায় প্রশ্নফাঁস ঠেকানো সম্ভব নয়। ফাঁস ঠেকাতে নতুন পদ্ধতির চিন্তাভাবনা হচ্ছে বলে তিনি জানিয়েছেন। তার মতে, প্রশ্ন আগেও ফাঁস হতো, কিন্তু এখন তা বিস্তৃত হচ্ছে ইন্টারনেটকে মাধ্যম করে। এখন প্রশ্নফাঁস হওয়ার পর ইন্টারনেটের মাধ্যমে মুহূর্তের মধ্যে সব জায়গায় ছড়িয়ে পড়ছে। নৈতিক অবক্ষয়কেও প্রশ্ন ফাঁসের জন্য দায়ী করেন তিনি। প্রশ্নফাঁস প্রতিরোধে গোয়েন্দা সংস্থাগুলো আপ্রাণ চেষ্টা করছে জানিয়ে সচিব বলেন, মন্ত্রণালয়ের পাশাপাশি ব্যক্তিগতভাবেও তিনি চেষ্টা করছেন। আমাদের যারা গুণী ব্যক্তি আছেন, তাদের নিয়ে বসে নতুন কোনো পথ যদি উদ্ভাবন করা সম্ভব হয়, তাহলে পরীক্ষায় প্রশ্নফাঁস রোধ করা সম্ভব। প্রশ্নফাঁস হলে পরীক্ষা বাতিল করা হবে বলে আগের ঘোষণার বিষয়ে সচিব বলেন, এ বিষয়ে একটি কমিটি করা হয়েছে তাদের সুপারিশ অনুযায়ী সিদ্ধান্ত নেয়া হবে। আদালত যে আদেশ দেবে অবশ্যই পরিপূর্ণভাবে তা প্রতিপালন করা হবে। আমাদের কোনো নিষ্ক্রিয়তা থাকলে সেই বিষয়ে আমাদের বক্তব্য অবশ্যই আদালতের কাছে উপস্থাপন করবো।\nঅন্যদিকে অনেকটা অসহায়ত্ব প্রকাশ করে প্রশ্নফাঁস ঠেকানোর অপারগতা প্রকাশ করেছে শিক্ষা মন্ত্রণালয়ের গঠিত তদন্ত কমিটি। তারা বলছেন, প্রশ্নফাঁস হচ্ছে এটা সত্য। তবে পরীক্ষা বাতিল করার কোনো যৌক্তিকতা দেখছে না তারা। তবে প্রশ্নফাঁস ঠেকাতে সরকারি অন্যান্য সংস্থার আরো জোরালো ভূমিকা চান কমিটি। কিন্তু পুলিশ ও গোয়েন্দা সংস্থাগুলো বলছে প্রশ্ন ফাঁসের সঙ্গে বোর্ডের একটি সিন্ডিকেট যুক্ত। তারা বিভিন্ন প্রতিষ্ঠানকে ভালো ফলাফল করিয়ে দেয়ার সহায়তা করতে গিয়ে এ ধরনের অনৈতিক কাজে জড়িয়ে যাচ্ছে। আটক হওয়া ব্যক্তিদের তথ্যের ভিত্তিতে এই হোতাদের ধরার কাজও চলছে বলে জানা গেছে। প্রশ্নপত্র ফাঁসের মূল হোতাদের শনাক্ত করতে রাঘব বোয়ালদের নাম পাচ্ছেন গোয়েন্দারা। ইতিমধ্যে এই চক্রের মূল হোতাদের সম্পর্কে বেশ তথ্য মিললেও কাউকে গ্রেপ্তার করা হয়নি।\nঢাকা বিশ্ববিদ্যালয়ের এমিরেটাস প্রফেসর সিরাজুল ইসলাম চৌধুরী মানবজমিনকে বলেন, প্রশ্নফাঁস এখন মহামারি আকার ধারণ করেছে। পুরো শিক্ষা ব্যবস্থার জন্য প্রশ্নফাঁস হুমকি হয়ে গেছে। এজন্য পরীক্ষা নির্ভয় শিক্ষা ব্যবস্থাকে দায়ী করছেন তিনি। তারা মতে, পরীক্ষা কমিয়ে আনলেই প্রশ্নফাঁস রোধ সম্ভব। প্রশ্নফাঁস বাণিজ্যিক আকার ধারণ করেছে। এটি নষ্ট করতে হবে। বাজারে চাহিদা নষ্ট করতে হবে। এটি শুধু পরীক্ষা কমিয়ে করা সম্ভব। তিনি বলেন, দেশে গোয়েন্দারা জঙ্গিসহ রাজনৈতিক ইস্যুতে দক্ষতা দেখালেও এখানে কেন পারছেন না এটিও দেখার দরকার।\nমন্ত্রণালয়ের একটি সূত্র বলেছে, মন্ত্রণালয় ও শিক্ষা বোর্ডগুলোতে দীর্ঘদিন চাকরি করছেন এমন কিছু কর্মকর্তা-কর্মচারীর দিকে নজরদারি রাখছে গোয়েন্দারা। তাদের মধ্যেই প্রশ্নপত্র ফাঁস চক্রের মূল হোতা রয়েছে বলে ইতিমধ্যেই তথ্য মিলেছে। রাজধানীর উত্তরায় মাইলস্টোন ও ট্রাস্ট কলেজ থেকে প্রশ্ন ফাঁসের অভিযোগ উঠার পর তা তদন্ত করছে গোয়েন্দারা। এই দুই স্কুলের সঙ্গে ঢাকা শিক্ষাবোর্ডের পরীক্ষা নিয়ন্ত্রক ও সচিবের সরাসরি সম্পৃক্ততার অভিযোগ উঠেছে। এছাড়াও শিক্ষামন্ত্রীর পিও মোতালেব এবং শিক্ষা মন্ত্রণালয়ের কর্মচারী নাসির গ্রেপ্তার হলেও শিক্ষাবোর্ডগুলোর সিন্ডিকেট ভাঙ্গা হয়নি। যাদের অনেকেই এই প্রশ্নপত্র ফাঁসের সঙ্গে জড়িত রয়েছেন।\nবোর্ডের কর্মকর্তারা জানান, বোর্ডের একটি সিন্ডিকেট তাদের পছন্দের স্কুলের ভালো ফলাফল করানো দায়িত্ব নেন। এরপর ওই প্রতিষ্ঠানের কেন্দ্র তাদের পছন্দের প্রতিষ্ঠানের দেয়া হয়। ওই স্কুলের শিক্ষকদের দিয়ে প্রশ্নফাঁস করিয়ে নৈর্ব্যক্তিক প্রশ্নগুলো উত্তরসহ স্লাপাই দেয়া হয়। সম্প্রতি রাজধানীর উত্তরায় ট্রাস্ট কলেজে সিট পড়া একটি কলেজের শিক্ষার্থীর এই সুযোগ দেয়ার পর তা ধরা পড়ে গোয়েন্দাদের হাতে। এই প্রতিষ্ঠানটি সম্পর্কে তদন্ত করছে পুলিশ ও গোয়েন্দাদের। এর সঙ্গে বোর্ডের কারা জড়িত তাও খতিয়ে দেখছে তদন্ত কমিটি।\nএদিকে পুলিশ ও গোয়েন্দা সূত্র জানিয়েছে ফাঁসের হোতাদের খোঁজে নেমেছেন তারা। এর আগে কোনো বারই মূল হোতাদের খুঁজে বের করা যায়নি। ঢাকা মহানগর পুলিশের ডিসি মাসুদুর রহমান বলেছেন, যাদের গ্রেপ্তার করা হয়েছে তাদের জিজ্ঞাসাবাদ চলছে। তাদের কাছ থেকে অনেক গুরুত্বপূর্ণ তথ্য মিলেছে। অনেকের সম্পৃক্ত থাকারও তথ্য মিলেছে। তাদের গ্রেপ্তারে চেষ্টা চলছে। তিনি বলেন, যারা গ্রেপ্তার হয়েছে তারা সুনির্দিষ্ট অভিযোগের ভিত্তিতেই গ্রেপ্তার হয়েছেন।\nপ্রশ্নফাঁস: দুটি তদন্ত কমিটি করে দিয়েছেন হাইকোর্ট\nচলতি বছরের এসএসসি পরীক্ষার প্রশ্নপত্র ফাঁসের ঘটনা তদন্ত ও তা রোধে দুটি তদন্ত কমিটি গঠন করে দিয়েছেন হাইকোর্ট। প্রশ্নপত্র ফাঁসের ঘটনার প্রতিকার চেয়ে করা এক রিট আবেদনের শুনানি শেষে গতকাল বিচারপতি জুবায়ের রহমান চৌধুরী ও বিচারপতি মো. ইকবাল কবিরের সমন্বয়ে গঠিত হাইকোর্ট বেঞ্চ এই কমিটি গঠন করে দেন এবং রুল জারি করেন। দুটি কমিটির মধ্যে প্রশাসনিক কমিটির নেতৃত্বে থাকবেন বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক মোহাম্মদ কায়কোবাদ। আর ঢাকা জেলা ও দায়রা জজের নেতৃত্বে একটি বিচারিক কমিটি গঠন করে দেয়া হয়েছে। প্রতিটি কমিটির সদস্য সংখ্যা পাঁচজন করে। ৩০ দিনের মধ্যে দুটি কমিটিকে প্রতিবেদন জমা দিতে হবে। এর আগে রিট আবেদনের শুনানি শেষে প্রশ্নফাঁস ঠেকাতে ব্যর্থতাকে কেন অবৈধ ঘোষণা করা হবে না- তা জানতে চেয়ে রুল জারি করেন হাইকোর্ট। শিক্ষা মন্ত্রণালয়ের সচিব, প্রাথমিক ও গণশিক্ষা মন্ত্রণালয়ের সচিব, আইন মন্ত্রণালয়ের সচিব, আইন মন্ত্রণালয়ের ড্রাফটিং উইংয়ের সচিব, স্বরাষ্ট্র মন্ত্রণালয়ের সচিব, তথ্য প্রযুক্তি মন্ত্রণালয়ের সচিব, বিটিআরসি’র সচিব-চেয়ারম্যান, বিটিসিএল প্রধান, মাধ্যমিক ও উচ্চমাধ্যমিক শিক্ষা অধিদপ্তরের মহাপরিচালক, চেয়ারম্যান, ঢাকা-রাজশাহী, কুমিল্লা, যশোর, চট্টগ্রাম, বরিশাল, সিলেট ও দিনাজপুর উচ্চমাধ্যমিক ও মাধ্যমিক শিক্ষা বোর্ড ও মাদরাসা শিক্ষা বোর্ডের চেয়ারম্যান এবং পুলিশের মহাপরিদর্শককে আগামী দুই সপ্তাহের মধ্যে রুলের জবাব দিতে বলা হয় আদেশে।\nএকের পর এক প্রশ্নপত্র ফাঁসের ঘটনায় চলতি এসএসসি পরীক্ষা বাতিল করে নতুন প্রশ্নপত্র দিয়ে পুনরায় পরীক্ষা নেয়া, প্রশ্ন ফাঁসের ঘটনায় বিচারিক ও প্রশাসনিক তদন্ত কমিটি গঠন এবং প্রশ্ন ফাঁসের অপরাধ দমনে আইন প্রণয়নের নির্দেশনা চেয়ে বুধবার এই রিট আবেদনটি করেন সুপ্রিম কোর্টের আইনজীবী আইনুন্নাহার সিদ্দিকা, সিকদার মাহমুদুর রাজি, মো. রাজু মিয়া ও নূর মোহাম্মদ আজমী। রিটকারীদের আইনজীবী জ্যোতির্ময় বড়ুয়া সাংবাদিকদের বলেন, প্রশ্ন ফাঁসের সঙ্গে কারা জড়িত তা খুঁজে বের করবেন বিচারিক তদন্ত কমিটি। আর প্রশাসনিক কমিটি প্রশ্নফাঁস প্রতিরোধে কী ব্যবস্থা নেয়া যায়, তা নির্ধারণ করবেন। তিনি বলেন, প্রতিবেদন দিতে দুটি কমিটিকে ৩০ দিন সময় দেয়া হয়েছে।


ভোগান্তি কমাতে খুলে দেওয়া হলো ভুলতা উড়ালসড়ক | Daily Provat Alo\nপ্রচ্ছদ ফিচার ভোগান্তি কমাতে খুলে দেওয়া হলো ভুলতা উড়ালসড়ক\nভোগান্তি কমাতে খুলে দেওয়া হলো ভুলতা উড়ালসড়ক\nঈদে ঘরমুখী যাত্রীদের ভোগান্তি কমাতে আজ শুক্রবার সকালে খুলে দেওয়া হয়েছে ভুলতা উড়ালসড়ক। ভুলতা, রূপগঞ্জ, নারায়ণগঞ্জ, ৯ আগস্ট।\nঈদে ঘরমুখী যাত্রীদের ভোগান্তি কমাতে খুলে দেওয়া হয়েছে ঢাকা-সিলেট মহাসড়কের ভুলতা উড়ালসড়ক। আজ শুক্রবার সকাল সাড়ে ১০টার দিকে নারায়ণগঞ্জের রূপগঞ্জের ভুলতায় এই উড়ালসড়ক খুলে দেওয়া হয়।\nগত ঈদুল ফিতরের আগেও খুলে দেওয়া হয়েছিল উড়ালসড়কটি। কিন্তু সেবার সড়কে গাড়ির চাপ বেশি থাকায় প্রচণ্ড যানজটের সৃষ্টি হয়েছিল। তবে আজ খুলে দেওয়ার পর থেকে উড়াল সড়কের ওপর যানবাহনের তেমন চাপ দেখা যায়নি। ফলে ঢাকা-সিলেট মহাসড়কের গাড়িগুলো যানজট ছাড়াই ভুলতা অংশ পার হতে পারছে।\nতবে ঢাকা-বাইপাস (মদনপুর-ভুলতা-জয়দেবপুর) সড়কে শুক্রবার সকাল থেকেই যানজট দেখা গেছে। চালক ও যাত্রীরা জানান, দুই পাশে সংকীর্ণ সড়ক ও মালবাহী গাড়ি চলাচলের কারণে এই সড়কে এমনিতেই গাড়ির চাপ বেশি থাকে। বড় বড় মালবাহী গাড়ি ও কাভার্ড ভ্যানের কারণে যানজটের সৃষ্টি হচ্ছে বলেও মন্তব্য করেন তাঁরা।\nযানজট ছাড়াই ভুলতা উড়ালসড়ক দিয়ে পার হচ্ছে যানবাহন। ভুলতা, রূপগঞ্জ, নারায়ণগঞ্জ, ৯ আগস্ট।\nজানতে চাইলে ভুলতা উড়ালসড়কের প্রকল্প পরিচালক প্রকৌশলী আবুল সালেহ মো. নুরুজ্জামান বলেন, ঈদে ঘরমুখী মানুষের ভোগান্তি কমাতে ভুলতা উড়ালসড়কটি শুক্রবার সকাল থেকে খুলে দেওয়া হয়েছে। উড়ালসড়কের দুই পাশ দিয়ে বিভিন্ন যানবাহন কোনো ধরনের প্রতিবন্ধকতা ছাড়াই চলে যেতে পারছে। ১৮ আগস্ট পর্যন্ত উড়ালসড়ক দিয়ে যানবাহন চলাচল করতে পারবে। এর আগে গত ঈদুল ফিতরেও যাত্রীদের ভোগান্তি কমাতে উড়ালসড়কটি খুলে দেওয়া হয়েছিল।\nমো. নুরুজ্জামান আরও বলেন, উড়ালসড়কটির নির্মাণকাজ শেষ হয়েছে। এখন শুধু সৌন্দর্যবর্ধনের কিছু কাজ বাকি আছে। ১৮ আগস্ট থেকে সড়কে বাতি লাগানোর কাজ শুরু হবে। সব কাজ শেষ হলে সেপ্টেম্বর নাগাদ প্রধানমন্ত্রী শেখ হাসিনা উড়ালসড়কটির উদ্বোধন করবেন বলেও আশা প্রকাশ করেন তিনি।\nনারায়ণগঞ্জ ট্রাফিক পুলিশের পরিদর্শক মোল্লা তাসলিম হোসেন বলেন, ‘ঢাকা-সিলেট মহাসড়কের ভুলতা অংশে যানজট নিয়ে আমরা চিন্তিত ছিলাম। কিন্তু শুক্রবার সকালে ভুলতা উড়ালসড়কটি খুলে দেওয়ায় গাড়িগুলো কোনো যানজট ছাড়াই চলাচল করতে পারছে। গাড়ির একটু চাপ থাকলেও মহাসড়কের কোথাও কোনো যানজট নেই। তবে ঢাকা-বাইপাস সড়কে গাড়ির বেশ চাপ রয়েছে।\nপূর্ববর্তী নিবন্ধঢাকার সঙ্গে উত্তর ও দক্ষিণবঙ্গের ট্রেন চলাচল শুরু\nপরবর্তী নিবন্ধআন্দোলন ছাড়া খালেদা জিয়ার মুক্তি আসবে না: গয়েশ্বর


বিহারের মুঙ্গের জেলার বংশীপুর গ্রামে একজন মাত্র কলেজ পড়ুয়া। নাম তার জুলি কুমারি।\nশুনে অবাক হলেন? তাহলে আরো শুনুন।\nবংশীপুর গ্রামটি ‘মুশাহার’ সম্প্রদায়ের মানুষদের গ্রাম, অর্থাৎ ইঁদুর পাকরাও করা যাঁদের জীবিকা। আর এই গ্রামের নিকটবর্তী কলেজটি গ্রাম থেকে প্রায় দু ঘন্টার পথ।\nযে গল্পটা বলতে চলেছি সেটা পুরোটাই যেন একটা স্বপ্নের মত...\nজুলির তখন ক্লাস নাইন। বাড়ি থেকে ঠিক করা হল মেয়ের বিয়ে দিয়ে দিতে হবে। সেটাই গ্রামের প্রথা। কিন্তু জুলির তখন দু’চোখ ভরা স্বপ্ন। সে পড়াশোনা করবে, ডাক্তার হবে, পরিবারের ও গ্রামের মানুষের দুঃখ ঘোচাবে। কিন্তু তার সামনে বাধার এক প্রকাণ্ড পাহাড়। আর জুলি জানে যে তাকে তার স্বপ্নের কাছাকাছি পৌঁছতে গেলে এই পাহাড় ডিঙিয়েই যেতে হবে। তাকে লড়তে হবে, সে জানে। আর সেই লড়াই যেমন তেমন লড়াই নয়। কঠিন, নজিরবিহীন একক সংগ্রাম। এই লড়াইয়ে সে তার পাশে পাবেনা কাউকেই, কারণ গোটা গ্রামে কেউ কোনদিন এমন কথা শোনেনি যে বাড়ির মেয়ে বিয়ে করে, সংসারের ‘চাক্কি পিসিং’ জীবনে না গিয়ে পড়াশোনা করে ডাক্তার হতে চায়!\nইতিমধ্যে, ‘দিশা বিহার’ নামক CRY (Child Rights and You) এর একটি প্রজেক্ট সেই গ্রামের বাচ্চাদের নিয়ে ‘মুন্না মুন্নি মঞ্চ’ নামে এক দল তৈরি করে কাজ করছিল। তারা ঘটনাটির খবর পেয়ে 'দিশা বিহার' এর সদস্যদের জুলির বাড়িতে পাঠায় এবং বহু চাপান উতোরের পর অবশেষে জুলির বিয়ে বন্ধ করা সম্ভব হল।\nবিয়ে তো আটকানো গেল, কিন্তু তার পরের ঘটনাক্রমের জন্য জুলি আদৌ প্রস্তুত ছিলনা। তার সমস্ত আত্মীয় স্বজন এবং গোটা গ্রামের মানুষ একত্র হয়ে জুলির বাবা মা কে এই প্রথাবিরুদ্ধ কাজের জন্য প্রশ্নবাণে জর্জরিত করে তুললো। তবে জুলির মায়ের ধৈর্য অসীম। তিনি কোনো প্রশ্নকর্তাকেই ফেরালেন তো না, বরং সকলকে এক এক করে সব প্রশ্নের উত্তর দিয়ে যেতে লাগলেন। জুলির মা, যিনি বর্তমানে ASHA এর একজন কর্মী, নিজে বিয়ের আগে দশম শ্রেনী পর্যন্ত পড়াশোনা করেছিলেন। বিহারের প্রত্যন্ত প্রদেশের পিছিয়ে থাকা সম্প্রদায়ের এই মা তাঁর মেয়ের ভবিষ্যতের জন্য একা লড়ে গেলেন, আর জুলির স্কুলের পড়াশোনা শেষ করা থেকে কলেজে ভর্তি হওয়া পর্যন্ত একটা শক্ত পিলারের মত মেয়েকে আগলে রাখলেন।\nআজ গ্রাম থেকে কলেজের এই দীর্ঘ পথে জুলির প্রতিদিনের সাথী তার দাদা। আর এই দীর্ঘ পথ শুধু তার কলেজের পথ নয়, এই পথের শেষে অপেক্ষা করে আছে তার আজন্ম লালিত স্বপ্নকে বাস্তবায়িত করার, তাকে হাত দিয়ে ছোঁয়ার সুযোগ। আর জুলি এই দৃঢ়তা দেখাতে পেরেছিল বলেই আজ দিদিকে আইডল করে তার দুই বোনও তাদের পড়াশোনা চালিয়ে যাচ্ছে। একজন ক্লাস নাইন, অন্যটি ক্লাস সেভেন। দিদির স্বপ্নের কাজল চোখে মেখে তারাও এক নতুন ভবিষ্যতের সম্ভাবনায় মশগুল।\nবিহারে CRY এর অপারেশনাল হেড শ্রী শরদিন্দু বন্দ্যোপাধ্যায় এ প্রসঙ্গে জানালেন, “জুলি আমাদের কাছে একটা ইন্সিপিরেশান, উইমেন এমপাওয়ারমেন্ট বা নারী শক্তির জাগরণের এর এক জীবন্ত প্রতিরূপ হল জুলি। যে সাহসিকতা ও মানসিক দৃঢ়তা দেখিয়ে সে তার বিয়ে আটকে পড়াশোনা চালিয়ে যাচ্ছে তা এক কথায় অবিশ্বাস্য। তার লড়াইটা ছিল একটা আদিম সামাজিক মানসিকতার বিরুদ্ধে, আর এই লড়াইয়ে জয়ী হয়ে সে তার গ্রামের বাকি মেয়েদের কাছে হয়ে উঠেছে একজন প্রকৃত রোল মডেল”।\nজুলি আজ বহু কিছুতেই অদ্বিতীয়া। তার কারণ সে স্বপ্ন দেখবার সাহস দেখাতে পেরেছিল। তার কারণ তার মা নিজের মেয়ের সেই স্বপ্নে বিশ্বাস রাখতে পেরেছিলেন। নারীশক্তি ও মাতৃশক্তির মিলিত প্রয়াসই পারে দিন বদলের স্বপ্নকে বাস্তবায়িত করে তুলতে, আরো একবার সে কথাই মনে করিয়ে দেওয়ার।


সংগঠনকে চাঙ্গা করতে পদক্ষেপ মমতার, জোর প্রস্তুতি জেলায়! – প্রিয় বন্ধু বাংলা\nহোম > রাজ্য > নদীয়া-২৪ পরগনা > সংগঠনকে চাঙ্গা করতে পদক্ষেপ মমতার, জোর প্রস্তুতি জেলায়!\nবিগত লোকসভা নির্বাচনে পশ্চিমবঙ্গের অনেক জেলার পাশাপাশি নদীয়া জেলাতেও হারের মুখ দেখতে হয়েছে তৃণমূল কংগ্রেসকে। যার পর থেকেই সেই জেলার সংগঠনকে চাঙ্গা করতে একগুচ্ছ পদক্ষেপ নিয়েছেন মমতা বন্দ্যোপাধ্যায়। আর এবার দু’দিনের সফরে নদীয়ার আসছেন তৃণমূল নেত্রী। যেখানে দলীয় কর্মসূচির পাশাপাশি প্রশাসনিক কর্মসূচিও রয়েছে তার। সূত্রের খবর, আগামী4ফেব্রুয়ারি বনগায় একটি পদযাত্রার পরেই দুপুর একটায় রানাঘাটে আসবেন মমতা বন্দ্যোপাধ্যায়।\nসেখানে একটি জনসভা করার পর বুধবার কৃষ্ণনগরের রানাঘাট এবং কৃষ্ণনগর সাংগঠনিক জেলার জেলা নেতৃত্ব ও বুথ ভিত্তিক বাছাই করা 10 জন কর্মীকে নিয়ে সম্মেলন করার কথা রয়েছে তৃণমূল নেত্রীর। ফলে সেদিক থেকে দলনেত্রী হিসেবে মমতা বন্দ্যোপাধ্যায় নদীয়া জেলায় এসে সংগঠনকে চাঙ্গা করতে দলের নেতাকর্মীদের ঠিক কি উপদেশ দেন, সেদিকেই নজর রয়েছে সকলের।\nইতিমধ্যেই জেলা তৃণমূলের অন্দরে এই ব্যাপারে শুরু হয়েছে জোর তৎপরতা। জানা গেছে, মুখ্যমন্ত্রী আসবার আগেই দফায় দফায় জেলা নেতৃত্বের সাথে বৈঠক করেছেন নদীয়া জেলা তৃণমূলের পর্যবেক্ষক তথা মন্ত্রী রাজীব বন্দ্যোপাধ্যায়। সোমবার মুখ্যমন্ত্রীর সভাস্থল ঘুরে দেখবেন তিনি। এদিন এই প্রসঙ্গে জেলা তৃণমূলের পর্যবেক্ষক তথা মন্ত্রী রাজীব বন্দ্যোপাধ্যায় বলেন, “মুখ্যমন্ত্রীর কর্মী সম্মেলনে দুই সাংগঠনিক জেলা নেতৃত্ব এবং বুথভিত্তিক 10 জন কর্মী উপস্থিত থাকবেন। যা নিয়ে সবরকম প্রস্তুতি নিতে জেলা নেতৃত্বকে বলা হয়েছে। আমি ইতিমধ্যেই জেলা নেতৃত্বের সঙ্গে আলোচনায় বসেছি। সোমবার আমি নদীয়ায় পৌঁছে যাব। মঙ্গলবার মুখ্যমন্ত্রীর জনসভায় বিধানসভা ভিত্তিক লোক আনার দায়িত্ব ভাগ করে দেওয়া হয়েছে। মুখ্যমন্ত্রী দু’দিনের সফরে সব রকম প্রস্তুতি নেওয়া হয়েছে।”\nজানা গেছে, মুখ্যমন্ত্রী প্রথমদিন বনগায় পদযাত্রা করে রানাঘাটে এসে একটি জনসভায় যোগ দেবেন। তার পরবর্তীতে রানাঘাট 1 নম্বর ব্লকের হবিবপুরে 34 নম্বর জাতীয় সড়কের ধারে ছাতিমতলা ময়দানে সভা করে সরাসরি চলে যাবেন কৃষ্ণনগর সার্কিট হাউসে। আর সেখানে রাত্রিবাস করে পরদিন দুপুর একটায় কর্মী সম্মেলনে যোগ দেবেন তৃণমূল নেত্রী। রাজনৈতিক বিশেষজ্ঞদের একাংশ বলছেন, গত লোকসভা নির্বাচনে মতুয়া সম্প্রদায়ের ভোট নদীয়া জেলায় বড় ফ্যাক্টর হিসেবে দাঁড়িয়েছিল। তাই বর্তমানে সেই মতুয়াদের মন জয় করতে মমতা বন্দ্যোপাধ্যায় দলের নেতাকর্মীদের টনিক বাতলে দিতে পারেন।\nপাশাপাশি এনআরসি নিয়ে বিজেপির বিরুদ্ধে প্রচার করার জন্য দলকে আরও বেশি করে সক্রিয় হওয়ার কথা বলতে পারেন মমতা বন্দ্যোপাধ্যায়। এদিন এই প্রসঙ্গে রানাঘাট সাংগঠনিক জেলা তৃণমূল সভাপতি শঙ্কর সিংহ বলেন, “মুখ্যমন্ত্রীর সভা ও কর্মী সম্মেলন নিয়ে আমরা সব রকম প্রস্তুতি নিয়েছি। আমাদের পর্যবেক্ষক যেরকম নির্দেশ দিয়েছেন, সেরকম ভাবেই আমরা এগোচ্ছি।” তবে তৃণমূল নেতৃত্ব সবরকম প্রস্তুতি নেওয়ার কথা শোনালেও, নদীয়া জেলায় দলনেত্রীর আগমনে দলের নেতাকর্মীদের অনেকেরই যে কালঘাম ছুটতে শুরু করেছে, সেই ব্যাপারে নিশ্চিত একাংশ।\nকেননা মমতা বন্দ্যোপাধ্যায় প্রশাসনিক বা দলের সভা, অনিয়ম দেখলে কাউকে ধমক দিতে দুমিনিট ভাবেন না। তাই সেদিক থেকে নদীয়া জেলায় যেভাবে তৃণমূলের গোষ্ঠী কোন্দল শুরু হয়েছিল, তাতে মমতা বন্দ্যোপাধ্যায়ের হাতে কি রিপোর্ট আছে, আর সেই রিপোর্টের ভিত্তিতে দলনেত্রী দলের জেলা নেতাদের প্রশস্তি করেন, নাকি ধমক দেন, সেদিকেই নজর থাকবে সকলের।\nমন্ত্রীর ভাই সহ ৩৮ জন তৃণমূল কর্মীর বিরুদ্ধে মামলা প্রত্যাহারের দাবি সরকারি উকিলের